
I LUKU. 

Linja-auton lyhtyjen valokeilat leikkasivat pimeyttä. Auto 
oli ehtinyt Mäntykummun sairaalan kohdalla olevalle mäennyppylälle, 
kun kuljettaja havaitsi miehen seisovan tien ohessa 
ja viittoilevan pysähtymismerkkejä. Kuljettaja jarrutti. 
Auto ehti tuskin pysähtyä, kun mies hypähti vaunun takaosassa 
olevaan ,, pakaasiosastoon ,, ja rämäytti oven kiinni. 
Kuljettaja ehti nähdä vilahduksen vihertävästä sadetakista ja 
tummasta lippalakista, jonka mies oli vetänyt syvälle otsalleen. 
Vaunun etuosassa oli vain muutamia matkustajia, jotka 
eivät kiinnittäneet huomiota uuteen tulokkaaseen. Kuljettaja 
irroitti kytkimen ja autobussi jatkoi matkaansa hiekan 
ja pienten kivien karskuessa kurasiipien pelleissä. 

Aseman tienhaaran kohdalla alkoi punainen merkkivalo 
vilkkua kojelaudassa ja vilkaistuaan edessään olevaan peiliin, 
kuljettaja näki takakopissa olevan miehen nousseen ylös. 
Jarrut vongahtivat taas ja äskentullut matkustaja hyppäsi 
alas. Kuljettaja oli tottunut siihen, että takaovesta poistuvat 
matkustajat tulivat vaunun sivua etuovelle ja suorittivat 
siinä kyytimaksun. Siksi avasikin hän oven ja kohensi rahalaukkuaan, 
mutta havaitsi samalla, että poistuvalla matkustajalla 
ei ollut aikomustakaan maksaa. Mies oli harpannut 
tieltä ja loikki pitkin askelin metsää kohti. 

"Hei, mies ! Kyytimaksu on kolme markkaa", kuljettaja 
huusi, mutta toinen ei ollut kuulevinaankaan, vaan jatkoi 
pakoaan. Kuljettaja laskeutui autosta ja kirosi. Vastaantulevan 
henkilöauton lyhdyt valaisivat pakenijaa ja kuljettaja 
pani merkille, että miehen sadetakin alta vilkkuivat raidalliset 
alushousut ja jaloissa hänellä näytti olevan tohvelit. 

Autonkuljettajan aivoissa välähti ajatus: karkuri! Mäntykummun 
mielisairaalasta oli ennenkin karannut hoidokkeja 
ja tämä mies oli noussut autoon juuri sairaalan kohdalla . . . 
Alushousut ja tohvelit . . . Lisäksi oli sadetakin kaulus ollut 
kohotettu ylös ja hattu syvällä otsalla. Rehellisillä asioilla 
mies ei varmaankaan liikkunut. Miksi ei hän ollut maksanut 
kyytiään ja miksi hän oli paennut metsään . . .? 

Autonkuljettaja kirosi ja raapi korvallistaan. Kaikenlaisia 
matkustajia niitä onkin . . . Kiiskisen kahvila oli tässä 
aivan lähellä. Sieltä voisi soittaa sairaalaan ja tiedustella . . . 

Kuljettaja kiipesi jälleen paikalleen, tempasi oven vihaisesti 
kiinni ja auto lähti liikkeelle. Muutaman minuutin kuluttua 
se pysähtyi pienen, punaiseksimaalatun mökin edustalla. 

"Pidetään pieni kahvitauko", kuljettaja ilmoitti, astuen 
ensimmäisenä alas. Vähää myöhemmin hän oli puhelimen 
ääressä ja soitti sairaalaan. 

"Mitä . . . Karkuriko ... Ei meiltä ole ketään karannut",, 
kuului hämmästynyt ääni langan toisessa päässä. 

Mutta autonkuljettaja tolkutti yhä : 

"Pitkänhuiskea mies . . . Sadetakki yllä, lippalakki päässä 
ja alushousuisillaan. Mies nousi autoon sairaalan kohdalla 
ja . . ." 

"Olette varmaankin erehtynyt. Ei laitoksestamme niin 
vain päästä karkaamaan", naisääni jatkoi. "Kyllä se mies 
on ollut joku kulkuri . . ." 

Autonkuljettaja paiskasi vihaisesti puhelimen kiinni. Olkoon 
sitten hänen puolestaan . . . Mitäpä se häntä liikutti, 
vaikka kaikki Mäntykummun hullut karkaisivat. Kun eivät 
pidä hoidokeistaan parempaa huolta, niin . . . 

Hän meni kahvilan puolelle ja tilasi suuren kupin korviketta 
pullan kanssa. Sisimmässään hän oli yhä vihainen tuolle 
sadetakkiselle ja naiselle, joka oli vastannut puhelimeen. 

"Ja nyt lähdetään", hän sanoi tavallista tuikeammin matkustajille, 
jotka olivat tulleet korvikekuppiaan nauttimaan, 

"ja ennen Helsinkiä ei pysähdytä enää kertaakaan", hän 
lisäsi kuin sovitellen äskeistä kiivauttaan. 

Mutta ennenkuin päästiin liikkeelle, oli lisättävä hiiliä 
pönttöön. Survoessaan siinä rautarassilla pölyäviä hiiliä, 
autonkuljettaja kuuli junan viheltävän läheisellä asemalla. 
Hänen mieleensä juolahti, että yötavarajuna sivuutti juuri 
näihin aikoihin Mäntykummun pysäkin. Jos karkulainen oli 
pitänyt kiirettä, oli hän hyvinkin voinut ehtiä junaan. Vaivaamatta 
kuitenkaan enempää ajatuksiaan asialla, kuljettaja 
istuutui paikalleen ja lähti ajamaan Helsinkiä kohti. 

Neiti Koski, eräs Mäntykummun nuoremmista sairaanhoitajattarista, 
istui ylihoitajatar Virran huoneessa kahvipöydän 
ääressä. Sähkökeittiö porisi pöydällä ja ylihoitajatar 
asetteli tarjottaviaan esille. Hän oli noin nelikymmenvuotias, 
suurikokoinen ja lihavahko nainen. Hänen ryhtinsä 
oli suora, povi korkea ja silmät harmaat. Hänen kastanjanväriset 
hiuksensa näyttivät sähkölampun valossa melkein punaisilta. 
Ylihoitajatar oli täydellinen vastakohta neiti Koskelle, 
joka oli pieni ja hento, jolla oli pellavanvärinen tukka 
ja suuret, siniset silmät. Valkoisessa sairaanhoitajattaren 
puvussa hän näytti melkein nukkemaisen sirolta. 

Puhelimen kilahdus keskeytti ylihoitajattaren pöydänkattamispuuhat. "
Halloo! Mäntykummun sairaalassa", hän 
sanoi otsaansa rypistäen. 

Neiti Koski ei kiinnittänyt huomiotaan puhelimensoittoon, 
vaan tutki innokkaasti muotilehden sivuja. Puhelu kesti tuskin 
puolta minuuttia ja ylihoitajatar kääntyi vieraansa 
puoleen. 

"Hassu linja-auton kuljettaja väitti, että meiltä on 
karannut potilas. Kaikenlaisia puhelinsoittoja sitä tuleekin." 

"Mistä mies oli sellaista päähänsä saanut?" 

"Muuan kulkuri oli karannut hänen autostaan maksamatta 
ja autoilija luuli, että kysymyksessä oli joku potilaistamme. 
Niinkuin Mäntykummun hoitolasta niin vain karattaisiin — 

ja eihän meillä sitä paitsi ole tällä kertaa edes erikoisen levottomia 
hoidokkeja." 

Neiti Koski heitti muotilehden syrjään. 

"Paitsi tuo kriminaalipotilas — Forsblom vai mikä hänen 
nimensä on . . ." 

"Tarkoitatte vankia, joka tuotiin tänne pari viikkoa sitten. 
Mutta mieshän on yksityisessä kopissa — kalterien takana. 
Eikä Forsblom sitäpaitsi ole osoittanut mitään karkaamisaikeita. 
Tohtori Tuura sanoi, että mies on kyllä degeneroitunut 
psykopaatti, mutta rauhallista lajia . . . Mutta 
ojentakaahan kuppinne, neiti. Tämä korvike . . ." 

Ylihoitajatar täytti kupit, peitti pannun myssyn alle ja 
istahti huoahtaen pöytään. 

"En saanut enää leivoksiakaan . . . Ajatelkaahan, neiti : 
nyt ovat leivonnaisetkin lopussa. Vain jonkinlaisia korvikkeita 
kuuluvat valmistavan. Jaa, jaa . . . Kyllä sota-aika 
on kamalaa." 

Neiti Koski yhtyi ylihoitajattaren mielipiteisiin korvikkeista, 
pisteistä ja kupongeista. Sitten keskustelu siirtyi sairaalan 
sisäisiin asioihin. Neiti Koski oli ollut vasta vajaan 
kuukauden laitoksessa eikä hän ollut vielä täysin perillä talon 
tavoista ja tapahtumista. 

"Kyllä täällä todella on kirjava seurakunta omituisia ihmisiä. 
En ole vielä kertaakaan käynyt levottomien osastolla 
— enkä sinne halua mennäkään, mutta tuo kiinalaisukko minua 
huvittaa. Onko hän hullu vaiko liian viisas . . . ?" 

Ylihoitajatar naurahti. 

"Tarkoitatte Aron Franssilaa. Me nimitämmekin häntä 
Kungfutseksi. Siinä mies, joka tuntee Kiinan varmasti paremmin 
kuin monet kiinalaiset. Entinen lähetyssaarnaaja, 
jolta idässä menivät ruuvit hiukan sekaisin. Hän on ollut 
meillä jo kolmattakymmentä vuotta eikä halua lähteä pois, 
vaikka olemme häntä kehoittaneetkin lähtemään. Kungfutse 
kuuluu meillä kuin talonväkeen. Hän puhdistaa käytäviä, 
auttaa keittäjätärtä ja on apuna joka paikassa missä 

apua tarvitaan. Ei ukko niinkään vähämielinen ole kuin 
luullaan. Päinvastoin . . ." 

"Hän innostui päivällä pitämään minulle esitelmää Kiinan 
keisareista", neiti Koski nauroi. "Kyllä ukolla on tietoja 
päässä. En ollut päästä hänestä eroon millään, sillä ukko 
tahtoi minut välttämättä huoneeseensa katselemaan kiinankielisiä 
käsikirjoituksiaan . . . Osaako Kungfutse todella 
kiinankieltä . . . ?" 

"Hän puhuu kuin Kiinan keisari. Eräs itämaisten kielten 
professori oli* kerran haastattelemassa ukkoa ja professori 
ihmetteli hänen suurta kielitaitoaan ja tietorikkauttaan. 
Mutta ihmekös, kun on ollut Kiinassa parikymmentä vuotta. 
Ukkohan on muuttunut ulkonäöltäänkin kiinalaiseksi. Hänen 
väljä kauhtanansa ja puukenkänsä ja . . ." 

"Onko hän koko täälläoloaikansa ollut samanlainen ?" neiti 
Koski ihmetteli. 

"Sellainen höpäkkö hän oli tänne tullessaan. Olin silloin 
nuori harjoittelija tässä samassa sairaalassa. Muistan 
hyvin, kun Franssila tuotiin tänne ja me pelkäsimme miestä 
ihan hirveästi. Mutta saisiko olla vielä korviketta?" 

Neiti Koski ojensi kuppinsa. 

"Kyllä, kiitos." Hän vilkaisi rannekelloaan. "Pian minun 
täytyykin lähteä. Kello on kohta yksitoista." 

"Mikäpä kiire teillä on. Huomenna on vapaapäivänne ja 
saatte nukkua pitkään. Toista on minun, kun täytyy jo 
aamusta alkaen olla jalkeilla." 

Keskustelu siirtyi taas ajankohtaisiin aiheisiin, pulaan, 
hamsterointiin ja korvikkeihin. Kello näytti muutamia minuutteja 
vaille yksitoista, kun neiti Koski nousi lähteäkseen. 
Samalla puhelin taas kilahti. 

Ylihoitajatar kohotti kuulotorven korvalleen. Neiti Koski 
kuuli hänen sanovan : 

"Olette soittanut väärään numeroon. Tohtori Tuuran 
numero on kaksikymmentäkuusi. Pyydätte vain keskuksen 
yhdistämään." 

"Joku tiedusteli tohtoria", hän sanoi, laskien kuulotorven 
paikoilleen. Neiti Koski oli jo ovella. 

"Hyvää yötä, ylihoitajatar. Kiitoksia illasta." 

"Odottakaa hetkinen. Tulen saattamaan teitä alaovelle", 
ylihoitajatar sanoi, heittäen villahuivin hartioilleen. 

He tulivat pitkään käytävään, jonka kivilattia oli kiiltäväksi 
vahattu. Portaat alakertaan kääntyivät käytävän toisesta 
päästä. Naiset kulkivat rinnatusten ja neiti Virta silmäili 
molemmin puolin olevia ovia. Heidän sivuuttaessaan 
erään oven hän sanoi seuralaiselleen : 

"Kas vain. Kungfutsen huoneesta ei kuulu polpotusta 
kuten tavallisesti — ukkohan lukee puoleenyöhön kiinankielisiä 
kirjojaan." 

Neiti Koski ei vastannut. He olivat ehtineet alas johtavan 
käytävän kohdalle, kun ylihoitajatar pysähtyi. 

"Mutta mitä tuo merkitsee? Forsblomin sellin ovi on 
auki." 

Neiti Koski katsoi osoitettuun suuntaan ja havaitsi erään 
käytävän perällä olevan oven olevan raollaan. Heidän tultuaan 
lähemmäksi, he totesivat, että ovi oli murrettu sisältäpäin. 
Suuri puunkappale oli irtautunut pihtipielestä ja salparauta 
vääntynyt. Ylihoitajatar huudahti säikähtäneenä : 
koppi oli tyhjä, kriminaalipotilas Kalle Forsblom oli poissa. 

"Karannut . . . Hyvä Luoja . . . Autonkuljettaja oli sittenkin 
oikeassa . . . Meidän täytyy hälyttää viipymättä poliisit 
ja ilmoittaa tohtori Tuuralle." Mutta ylihoitajatar ei 
ehtinyt kunnolla kääntyä, kun neiti Koski huudahti kauhusta : 

"Tuolla . . . Toinenkin ovi on auki ja siellä . . ." 

Vastapäisen huoneen ovi oli raollaan ja aivan kynnyksen 
edessä näkyi valkoinen, paljas käsivarsi. Ylihoitajatar tempaisi 
oven auki ja hämärästi valaistussa, pienessä huoneessa 
näkyi lattialla lojuva nainen. Hän oli hoitolan yöpuvussa, 
pitkät hiukset olivat valahtaneet valloilleen lattialle ja kaulassa 
näkyvät sinertävät mustelmat ilmaisivat, että nainen 
oli kuristettu. 

Ylihoitajatar hallitsi hermonsa hyvin. 

"Rouva Kontio . . . Miten tämä voi olla mahdollista . . .?" 
Hän tuijotti hetkisen lattialla lojuvaa naista ja kumartui sitten 
tämän puoleen, kohottaen hervotonta kättä. 

"K-uollut . . . Mutta käsi on lämmin vielä ... Se Forsblomin 
riiviö . . ." Hän kiirehti juoksujalkaa hälyttämään 
lääkäriä ja poliiseja. 

II LUKU. 

Klaus Karma istui mukavassa "laiskanlinnassaan" ja imi 
kiihkeästi savuketta. Sähköpannu porisi tupakkapöydällä ja 
hänen edessään oli joukko riviin aseteltuja pelikortteja; Karma 
pelasi tavanmukaista iltapasianssiaan. 

"Saakelin ruutunelonen", hän mutisi otsa rypyssä, yrittäen 
sovittaa kädessään olevaa korttia rakennelmaansa. "Ei 
sovi sitten millään — ei millään . . ." 

Hän heitti savukkeenpätkän tuhkakuppiin ja sytytti 
uuden. Samalla kilahti pöydällä oleva puhelin. 

Rypyt Karman otsalla syvenivät hänen kohottautuessaan 
vaivalloisesti nojatuolista. 

"Karma täällä", hän sanoi melkein kiukkuisesti. 

Langan toisessa päässä vastasi leppoisa miesääni : 

"Komissaari Halla puhuu. Taisinpa häiritä pahoin iltarauhaanne, 
mutta minulla olisi teille asiaa. Voisitteko pistäytyä 
luonani vielä tänään?" 

Karma vilkaisi pöydällä tikittävää kelloa, joka näytti 
puolta kymmentä. 

"Sopiihan se. Mikä teillä muuten nyt on asiana? Äänestänne 
päättelen, ettei kysymyksessä ole skruuvi-ilta." 

"Saatte kuulla tänne tultuanne", komissaari vastasi. 
"Lupaan kuitenkin, että kysymyksessä on erikoinen juttu." 

"Nuuskimistako?" 

"En kerro etukäteen. Odottelen puolen tunnin kuluttua 
teitä." 

"Sovittu. Tulen niin pian kuin joudun", Karma sanoi, 
lopettaen keskustelun. Hän kokosi pelikortit pöydältä, tiristeli 
pari kupillista kahvia pannusta ja pukeutui. Vähää myöhemmin 

hän jo asteli kadulla. Huhtikuun yössä oli kevään 
tuntua ja Karma käveli ripein askelin Töölönkadulle, jonka 
varrella komissaari Hallan asunto sijaitsi. Vanhapoika komissaari 
johdatti vieraansa työhuoneeseensa, istutti mukavaan 
nojatuoliin ja tarjosi sikarin. 

"Ja nyt sitten voimme käydä asiaan", hän sanoi, kostutellen 
sikaria huuliensa välissä. 

Karma nyökkäsi ja kohensi vioittuneen jalkansa takan 
reunustalle. Komissaari jatkoi: 

"Asia koskee Mäntykummun mielisairaalassa tapahtunutta 
murhaa ja karkaamista. Siitä oli sanomalehdissä 
eilen lyhyt uutinen — en tiedä lienettekö sitä huomannut. 
Asia on nyt joka tapauksessa siten, että meillä on syytä puuttua 
asiaan, vaikka Mäntykumpu ei varsinaisesti kuulukaan 
Helsingin piiriin. Sikäläinen nimismies on vanhoja tuttaviani 
ja hän soitti minulle tänään, pyytäen, että lähettäisimme 
jonkun taitavan miehen tutkimaan asiaa. Jos murhaaja 
olisi ollut joku toinen eikä Kalle Forsblom, olisimme tietenkin 
viitanneet kintaalla Mäntykummun nimismiehen pyyntöön — 
mitäpä meitä piirimme ulkopuolella sattuneet tapahtumat 
liikuttavat, mutta asia on nyt siten, että Kalle Forsblom sattuu 
olemaan miekkonen, jonka minä muutamia viikkoja sitten 
pidätin omin käsin. Hän on helsinkiläinen konna ja tutkimuksemme 
häneen nähden ovat vielä keskeneräiset. Hän 
on heppuli, josta emme ole saaneet selkoa, onko hän lintu 
vaiko kala. Noin viikko sitten hänet siirrettiin tutkintoosastoltamme 
Mäntykumpuun mielitautilääkärien valvontaan. 
Tohtori Laakso nimittäin väitti, että miestä todennäköisesti 
voi pitää syyntakeettomana. Omasta mielestäni olen varma, 
että Forsblom vain teeskenteli hulluutta, saadakseen mahdollisuuden 
paeta — otaksuma, joka nyt on osoittautunut paikkansapitäväksi. 

Forsblom ehti olla vain pari viikkoa Mäntykummun sairaalassa, 
kun hän pakeni, murhaten ennen sitä erään sairaalan 
hoidokeista. Mies on nyt omilla teillään, emmekä tarmokkaista 

etsiskelyistä huolimatta ole häntä tavoittaneet. 
Paikalliset poliisiviranomaiset ovat suorittaneet tutkimuksia 
sairaalassa ja saaneet vihjeitä, että Forsblomin paossa on 
jotakin erikoista. He eivät kuitenkaan ole pystyneet selvittämään 
juttua tarkemmin ja siksi nimismies soitti minulle. 
Murhan saa Turunen selvittää kuten parhaiten voi — ja eihän 
siinä kai suuria selvittelyjä olekaan — selvä asia. Mutta 
arvelen, että löytäisimme sairaalasta joitakin viitteitä, joista 
olisi meille hyötyä Forsblomia etsiskellessämme. Siksi ehdotan, 
että te lähtisitte Mäntykumpuun . . ." 

Karma puhalteli savurenkaita kattoon. » 

"Onhan teillä miehiä — etsivä Laine esimerkiksi — tai 
Hako. Miksi juuri minun pitäisi lähteä?" 

Komissaari myhäili salaperäisesti. 

"Arvelin vain, että saisitte sopivaa aivotyötä taas pitkästä 
aikaa. Mäntykumpu on kuuluisa laitos. Löydätte sieltä 
varmasti mielenkiintoisia tyyppejä. Siellä on kuulemma 
muuan ukkeli, joka väittää olevansa Kiinan keisari ja on kait 
siellä toisiakin höpsyjä. Psykologisia tutkimuksia, herra arkkitehti . . ." 

"Vai hullujenhuoneeseen te minut nyt passittaisitte", 
Karma naureskeli. "Eipä silti — sillä semmoiseen laitokseen 
minäkin kai loppujenlopuksi sorrun. Suuret ajattelijat . . ." 

"Siksipä voisittekin käydä tutustumassa paikkoihin jo 
etukäteen", komissaari virnaili. "Mitä arvelette. Sopisiko 
lähteä jo aamulla?" 

Karma mietti tuokion. 

"Mikä tämä Kalle Forsblom on miehiään?" hän kysyi 
yhtäkkiä. 

Komissaari otti pöydältä suorakaiteen muotoisen kartonkikortin. 

"Tässä meillä on karkulaisen tuntomerkit ja ansioluettelo : 
Kalle Augustinpoika Forsblom, syntynyt Helsingissä 31/3 
1904, ammatiltaan räätäli. Rangaistu kerran törkeästä pahoinpitelystä, 
istunut kolme vuotta kuritushuoneessa. Tuomittu 

toisen kerran varkaudesta, saanut puolitoista vuotta 
vankeutta, päässyt ehdonalaiseen vapauteen, mutta joutunut 
uudelleen kiinni varkauksista ja istunut kaksi vuotta. Ollut 
vuoden verran ehdonalaisessa vapaudessa. Tuntomerkit : Pituus 170 
senttiä, punertavat hiukset, harmaat silmät, ulkonevat 
korvanlehdet, litteä nenä, heikko parrankasvu. Arpi vasemman 
korvan alapuolella, sininen, laivaa esittävä tatueeraus 
oikean käden ranteen yläpuolella. Puhuu suomea ja 
ruotsia ja autettavasti englantia . . . Niin, ja sitten tässä on 
erikoismerkintöjä. Taitava murtojen suorittaja, paljon naistuttavia, 
huiputellut heiltä rahaa, ollut kerran naimisissa, 
mutta eronnut ja . . ." 

"Siis tavallinen ammattirikollinen. Mistä syystä tämä 
Forsblom niin kiinnostaa teitä?" 

Komissaari kohentautui tuolissaan ja rykäisi pari kertaa. 

"Näin meidän kesken sanoen meillä on eräitä epäilyksiä 
Forsblomin suhteen. Hän on viime aikoina seurustellut muutamien 
ulkomaalaisten kanssa, joiden oleskelu maassa on sangen 
arvoituksellista. Pidätimme miehen erään pikkuvarkauden 
takia, joka olisi ollut selvä ilman muuta, mutta olemme 
tahtoneet tutkia Forsblomin viimeaikaisia puuhailuja perusteellisesti 
ja siksi emme ole päästäneet häntä vapaalle jalalle. 
Poliisipäällikkö . . ." 

Karman otsalle kohosi ryppyjä. 

"Siis vakoilua tai jotakin sen tapaista . . ." 

"Ainakin meillä on ollut syytä epäillä, että Forsblom on 
viime aikoina työskennellyt suurempien tekijöiden laskuun. 
Todistuksia emme vielä ole kyenneet hankkimaan, mutta . . ." 

"Ymmärrän. Mies on siis muutakin, eikä vain tavallinen 
murtovaras. Ja kuka oli nainen, jonka hän murhasi ?" 

"Muuan laitoksen hoidokeista, rouva Kontia. Tarkempia 
yksityiskohtia en tunne." 

"Murhan motiivi?" 

Komissaari ravisti päätään. 

"En osaa arvata. Nimismies Turunen ei kertonut tarkemmin. 

Ehkäpä nainen oli hänen pakonsa tiellä. Mutta 
sittenpähän kuulette perilletultuanne." 

"Mäntykumpu on täältä parinkymmenen kilometrin päässä", 
Karma tuumaili. 

"Pääsette autobussilla tai junalla — kummalla vain haluatte. 
Ellen väärin muista, on kylässä kohtalaisen käyttökelpoinen 
majatalo — tai voittehan majoittua nimismies Turusen 
luo. Soitan hänelle ja . . ." 

"Antakaahan olla. Voin selviytyä Mäntykummusta hyvinkin 
pian — ja kyllä minä majapaikan hankin, jos tulen 
kauemmin paikkakunnalla viipymään." 

"Siis suostutte lähtemään?" 

"Säästääkseni teiltä jalkavaivoja", Karma nauroi. "Huomaan, 
ettei itsellänne ole lainkaan halua lähteä hullujenhuoneeseen." 

Komisaari iski silmää. 

"Oikein arvattu. Luulen lähipäivinä saavani joitakin vapaapäiviä 
— kesälomastani on nimittäin vielä viikon verran 
pitämättä . . ." 

"Arvasinhan sen. Ja työnnätte virka-asianne toisten 
käsiin . . ." 

"On ilo jättää asiat hoidettavaksi teidänlaisenne miehen 
käsiin, arkkitehti. Minä . . ." 
Karma nousi ylös. 

"Minä lähden; etten tarvitse kuulla ylistyspuheitanne. — 
Sitäpaitsi keskeytti puhelinsoittonne pasianssini. Kiehautan 
pari kupillista kahvia ja . . ." 

"Korviketta", komissaari oikaisi — "vai onko teillä varastoja?" 

Karma asetteli leveäreunaista huopahattua päähänsä ja 
myhäily kirkasti hänen kuukasvojaan. 

"Olen lainkuuliainen kansalainen enkä mikään hamsteri. 
Mutta jos pistäydytte vanhanpojan boksissani, voin tarjota 
kupillisen kunnollista kahvia. Kuinkas ruotsalainen sanookaan : 
den som spar, den har . . ." 

"Saan siis ilmoittaa nimismies Turuselle, että saavutte 
huomenna ?" 

"Soittakaa pois. Ja hyvää yötä nyt sitten. Älkää unohtako 
käydä verottamassa sitä kahvikupposta, kun matkanne 
sattuu Eerikinkadulle päin." 

III LUKU. 

Tohtori Tuura oli keskikokoinen, kaljupäinen herra. Hänen 
hyväntahtoiset, harmaat silmänsä katselivat eloisasti sarvisankaisten 
silmälasien takaa ja täyteläisillä kasvoilla oli 
hyvinvoivan ja elämään tyytyväisen herrasmiehen myhäily. 
Hän piteli savuketta etu- ja keskisormensa välissä, imaisten 
sitä tavantakaa ja puhaltaen savun heti suustaan ulos. 

"Mielenkiintoinen — hyvin mielenkiintoinen tapaus tämä 
Forsblom. Psykiatrille kerrassaan herkkupala. Tavattoman 
monisärmäinen luonne, harhatiloja ja joskus aivan ilmiömäisiä 
neronleimauksia . . . Tässä on muuten lausuntoni, jota 
olin valmistellut oikeusviranomaisia varten." Hän alkoi lukea 
yksitoikkoisella, hiukan laulavalla äänellä : 

"Räätäli Kalle Augustinpoika Forsblom, syntynyt 
maaliskuun 31 päivänä 1904 Helsingissä. Aikaisemmin 
rangaistu kolme kertaa, joista kahdesti varkaudesta. 
Sitten kun Helsingin kaupungin poliisilääkäri 
oli määrännyt F :n mielitautiopillisesti tutkittavaksi, 
olen Mäntykummun mielisairaalassa suorittanut tutkimuksia 
F:n suhteen. Diagnoosi: constitutio 
psychopathica; nervositas. 

Tutkittavan suvusta ja entisyydestä en ole vielä 
onnistunut saamaan muita tietoja kuin mitä F itse 
on antanut. Tämän mukaan hänen äitinsä on ollut 
useamman kerran hoidettavana mielisairaalassa, yksi 
veljistä on ollut alkoholipotilaana ja isä on myös ollut 
parantumaton alkoholisti. F on jo lapsesta saakka 
ollut hyvin herkkä — melkeinpä yliherkkä luonne. 
Pahankurinen oppilas koulussa ja laiskuuteen taipuvainen. 

Säännölliseen työhön hänellä ei ole milloinkaan 
ollut halua ja F onkin ennen rikolliselle uralle 
joutumistaan vaihtanut hyvin usein työpaikkaa . . . 

Tutkittavani tietopuolisessa sieluntoiminnassa on 
ilmennyt vajavaisuutta ja arvostelukyvyn puutetta. 
Havainto- ja mieleenpainamiskyky ovat olleet tavallista 
alhaisemmat. Joskus havaittu myös hämärä- ja 
tajuttomiiustiloja. Aistiharhoja ja harhakuuloja on 
niinikään ilmennyt, vaikkakaan tutkittava ei ole 
osoittanut vaikeampia mielisairauden oireita. 

Mitä ruumiilliseen tutkimukseen tulee havaitaan 
hänessä degeneraation merkkejä, kuten jonkinverran 
asymmetrinen päänmuoto eikä aivan symmetrinen 
kasvojen hermoitus. Koko sairaalassa oloajan on 
tutkittavan hermosto ollut tavallista herkempi ja 
refleksit ovat olleet tavallista kiintyneimmät. Varsinkin 
alkuaikoina oli huomattavissa tremoria silmäluomissa, 
kielessä ja käsissä. Aika-ajoittain sai F 
lievempiä tai voimakkaampia vapisemiskohtauksia ja 
kivuntunto oli toisinaan epätasainen, paikoitellen 
tavallista herkempi. Sydämen toiminta osoittaa aikaajoittaista 
kiihtymystä, ja kädet ja jalat ovat välillä 
olleet kylmät. 

Psyykillisessä suhteessa on tutkittava ollut luonteeltaan 
oikutteleva ja usein hyvin suljettu. Salakataluutta 
ja äkillisiä vihanpuuskia on myös ilmennyt. 
Mielialat ovat olleet vaihtelevia, pääasiallisesti 
on tutkittava ollut umpimielinen — joskus synkkä ja 
alakuloinenkin . . ." 

Tohtori keskeytti lukemisensa ja sytytti savukkeen. Karma 
huomasi, että raportti käsitti vielä useita koneellakirjoitettuja 
sivuja. Ennenkuin tohtori ehti jatkaa, Karma huomautti : 

"Luulen, ettei minulle ole paljoakaan hyötyä tuosta kaikesta. 

Hyvin mielelläni sensijaan kuulisin millaiseen lopputulokseen 
olette tutkittavan suhteen tullut." 
Tohtori naurahti. 

"Arvaan, että raportti on kuivaa kuunneltavaa ei-ammattimiehelle." 
Hän selaili arkkeja ja luki sitten lyhyen loppulausunnon: "
Ensiksi: että tutkittavani F. ei täkäläisessä laitoksessa 
ollessaan ole osoittautunut varsinaiseksi mielisairaaksi, 
mutta hänessä on kuitenkin ollut todettavissa degeneratiivisella 
pohjalla ilmenevää hermoston vajavuustilaa. 

Toiseksi : että edellämainittu hermostontila on ollut todettavissa 
jo niihin aikoihin, jolloin hän on suorittanut rikoksensa 
ja oli hän rikosta tehdessään täyttä ymmärrystä vailla." 

Karma poltteli tuokion mietteissään. 

"Siis oli edellytyksiä siihen, että Forsblom saattaisi tehdä 
henkirikoksen — vaikkapa murhan." 

Tohtori nyökkäsi. 

"Aivan niin. Siksi pidimmekin Forsblomia erikoisesti 
silmällä ja eristetyssä kopissa." 

"Entä murha. Minkä luulette olevan syynä siihen?" 

"Äkillinen mielijohde, jonka pohjana oli jo aikaisemmin 
herännyt viha rouva Kontiota vastaan", tohtori sanoi arvelematta. 

Karma näytti hämmästyneeltä. 

"Siis Forsblomilla on ollut jotain kaunaa rouva Kontiota 
kohtaan?" 

"Muutamia päiviä sen jälkeen, kun Forsblom tuli laitokseemme, 
hän riitaantui rouva Kontion kanssa — he tapasivat 
toisensa vastaanottohuoneessani ja Forsblom aikoi käydä rouva 
Kontion kimppuun. Minun täytyi tulla väliin ja toimittaa 
rouva kiireesti pois", tohtori kertoi. 

"Forsblomilla oli siis raivokohtauksia?" 

Tohtori nyökkäsi. N 

"Ei varsinaisesti raivokohtauksia, mutta hän saattoi kiihtyä 
jostakin mitättömästä asiasta aivan yhtäkkiä — kuten 
silläkin kertaa. Rouva Kontio oli vain sanonut jotakin pisteliästä 

ja Forsblom kimpaantui tästä. Hänen hermonsa . . ." 

Karma tiedusteli yksityiskohtaisesti murhaillan tapahtumia 
ja sai kuulla, että tohtori Tuura oli saapunut paikalle 
muutamia minuutteja yli yksitoista. Hän oli ollut juuri menossa 
nukkumaan, kun ylihoitajatar oli soittanut ja ilmoittanut 
tapahtumasta. Tohtori asui pienessä tiilirakennuksessa 
sairaala-alueella — noin viidenkymmenen metrin päässä päärakennuksesta. 
Illalla oli hän poistunut tavalliseen aikaan 
sairaalasta. Vähää ennen sitä oli hän tavannut myös Forsblomin 
eikä silloin ollut havainnut hänessä mitään epätavallista. 
Rouva Kontiosta tohtori kertoi, että hän oli hyvin rauhallinen 
luonne, syvään alakuloisuuteen taipuvainen. Rouva 
oli ollut hoidettavana laitoksessa jo useita vuosia ja häntä 
pidettiin parantumattomana mielisairaana. 

"Mutta mistä Forsblom on voinut saada murtovälineensä?" 
Karma kysyi. 

Tohtori kohautti hartioitaan. 

"Siinä on kysymys, jota emme ole kyenneet ratkaisemaan. 
Forsblomilla on täytynyt olla joku avustaja sairaalan ulkopuolella." 

"Kopin ovi on murrettu taltalla." 

"Niin — tai sorkkaraudalla, kuten nimismies arveli." 

"Onko sairaalassa sellaisia välineitä?" 

"Ei — en ainakaan tiedä." 

"Entä pienen portin avain. Mistä Forsblom on voinut 
saada sen?" Karma jatkoi. 

Tohtori vaihtoi savukkeensa etusormen ja peukalon väliin 
ja näytti miettivältä. 

"Pikkuporttia ei ole tietääkseni käytetty vuosikausiin. 
Meillä täällä ei ole ollut sen avainta lainkaan ja vahtimestarilla 
on oma avaimensa yhä tallella. Forsblomin on täytynyt 
hankkia jäljennös avaimesta tai hän on käyttänyt tiirikkaa." 

"Mitä mieltä nimismies on?" 

"Hän arveli, että lukko olisi tiirikoitu. Se on muuten hyvin 

yksinkertainen lukko ja helppo avata, kunhan on vain jonkinlainen 
rautakoufcku." 

Ovelta kuului koputus, ja ennenkuin tohtori ehti vastata 
ylihoitajatar näyttäytyi ovella. Huomattuaan vieraan hän 
aikoi vetäytyä takaisin, mutta tohtori ehätti esittelemään : 

"Ylihoitajattaremme, neiti Virta — herra Karma Helsingin 
poliisilaitokselta. Ylihoitajatar kykenee antamaan teille 
yksityiskohtaisia tietoja rouva Kontiosta ja Forsblomin karkaamisesta." 

Karma kumarsi hiukan kömpelösti ja katsoi harmailla silmillään 
neiti Virtaa. Hänen ensivaikutelmansa oli : siinä nainen, 
joka osaa komentaa, vallanhimoinen ja ehkä häijy . . . 

"Minä en oikeastaan voi antaa mitään erikoisia tietoja", 
ylihoitajatar ehätti selittämään. "Löysimme rouva Kontion 
kuristettuna ja Forsblomin kopin oven auki murrettuna. Tohtori 
on kai jo kertonut, että . . ." Hän lopetti lauseensa kesken 
ja yilkaisi kysyvästi tohtoriin. 

"Olen selostanut herra Karmalle Forsblomin taudin laatua 
ja puhuin tuosta kohtauksesta rouva Kontion kanssa, joka todennäköisesti 
oli aiheena Forsblomin raakalaistekoon. Herra 
Karma varmaankin haluaisi kuulla, huomasitteko te tai neiti 
Koski mitään erikoista silloin illalla, kun istuitte yhdessä . . . 
Kuulitteko ehkä liikettä tai . . ." 

Ylihoitajatar istahti tohtorin viittauksesta ja siveli lihavia 
käsiään. 

"Emme kuulleet kerrassaan mitään. Se juuri onkin merkillistä. 
Forsblomin on täytynyt liikkua tavattoman varovasti. 
Eräs autonkuljettaja soitti tänne kyllä illalla ja tiedusteli, 
onko meiltä karannut joku potilas — hänen autostaan oli 
nimittäin livistänyt muuan mies maksamatta ja autonkuljettaja 
luuli, että mies oli meiltä." 

"Mihin aikaan autonkuljettaja soitti?" Karma keskeytti. 

Ylihoitajatar vilkaisi avuttomana tohtoriin. 

"Jaa, kunpa osaisin sanoa ajan tarkalleen. Istuimme neiti 

Kosken kanssa korviketta juoden, kun puhelin soi . . . Taisi 
olla siinä puoli yhdentoista tienoissa." 

"Ette siis silloin pitänyt mahdollisena, että joku potilaista 
olisi karannut?" 

"En tietenkään. Sellainen ei tullut mieleenikään. Talossa 
vallitsi tavallinen iltayön rauha. Vain hissin surina kuului 
silloin tällöin . . ." 

Karman otsalle kohosi mietteliäitä ryppyjä. 

"Onko hissillä jotakin tekemistä Forsblomin paon kanssa?" 
härv kysyi. 

"Murhamiehen on täytynyt käyttää hissiä mennessään 
kellarikerrokseen", ylihoitajatar sanoi. "Ruumishuoneeseen 
johtava ovi oli lukittu, mutta hissillä pääsee suoraan sinne 
alas. Forsblom pakeni ruumishuoneen kautta." 

"Oliko ruumishuoneen ulko-ovi murrettu?" 

"Forsblom oli rikkonut «ikkunan ja pääsi sen kautta pihalle", 
tohtori sanoi. 

"Käytetäänkö hissiä usein?" 

"Henkilökuntamme käyttää sitä harvoin, ja hissi onkin 
tarkoitettu vain heikkoja, paareilla kuljetettavia sairaita varten. 
Ruumiit viedään myös hissillä alas, jottei kerroksissa 
liikkuvien potilaitten tarvitse nähdä kuolleitten kuljetuksia. 
Tämä on muuten vanha talo, rakennettu joskus viime vuosisadan 
puolivälissä. Muutamia vuosia sitten täällä suoritettiin 
perusteellisia korjauksia ja silloin rakennettiin myös 
hissi", tohtori selitti. 

"Lähtisimmekö hiukan laitostanne katselemaan", Karma 
ehdotti. 

Tohtori kokosi paperit salkkuunsa ja kaikki kolme poistuivat 
huoneesta. Vastaanottohuone sijaitsi oikeanpuoleisessa 
sivurakennuksessa ja kapean käytävän kautta päästiin 
varsinaiselle potilasosastolle. 

"Näissä huoneissa on vain rauhallisia potilaita — useimmat 
sellaisia, jotka ovat ollfeet laitoksessamme jo vuosikausia. 
Emme tavallisesti majoita kriminaalipotilaitamme tänne, 

mutta koska yläkerran osastolla oli tilanahtaus ja täällä vapautui 
eräs paikka, sijoitimme Forsblomin tänne", tohtori 
selitti. 

Karma avasi erään raollaan olevan oven. Huone oli valoisa 
ja suurikokoinen. Siellä oli neljä siististi peitettyä sänkyä, 
yksinkertainen pöytä ja neljä tuolia, seinällä kirjahylly 
ja nurkassa pesuteline. Vanha, valkotukkainen nainen istui 
vuoteen laidalla kutoeti sukkaa. Karman näyttäytyessä ovella 
nainen nousi ylös ja niiasi syvään. ' 

"Muuan kanta-asukkarstamme", ylihoitajatar ehätti se* 
littelemään. "Neiti Käki on kutonut sukkia jo kolmekymmentä 
vuotta. Hän kutoo ja purkaa, purkaa ja taas kutoo. 
Päivisin työskentelee hän siivoojattaren apulaisena." 

He jatkoivat matkaansa ja tulivat käytävän päähän. 

"Tässä on Forsblomin koppi", tohtori esitteli. "Olemme 
antaneet sen olla täsmälleen samanlaisessa kunnossa kuin se 
oli miehen paetessa." 

Karma katseli rikottua ovea ja käänteli lukonsalpaa. 

"Murtaminen ei varmaankaan ole tapahtunut äänettömästi. 
Eikö kukaan naapurihuoneiden asukeista ole kuullut 
mitään?" 

"Tuolla viereisessä huoneessa asuu kaksi vanhusta, jotka 
nukkuvat hyvin sikeästi ja sitä paitsi huoneiden väliseinät 
täällä ovat hyvin vahvat", tohtori selitti. "Rouva Kontio vastapäisessä 
huoneessa on kyll^ voinut kuulla jotakin ja siinä 
meillä voi olla yksi syy, miksi Forsblom nujersi hänet." 

Huoneessa, joka oli tuskin kahta ja puolta metriä kanttiinsa, 
oli vain yksinkertainen rautasänky, jakkara ja seinään 
kiinnitetty pöytä. Katon rajassa oleva ikkuna oli varustettu 
rautaristikoilla. Karma ei löytänyt sieltä mitään mielenkiintoista 
ja siirtyi vastapäiseen huoneeseen. 

Rouva Kontion huone oli ihelkoisesti suurempi kuin Forsblomin 
selli. Se oli myöskin kodikkaammin kalustettu. Lattialla 
oli neliskulmainen matto, seinillä kiiltokuvatauluja, 
joukko kirjoja hyllyllä ja pöydällä muutamia pikkuesineitä. 

"Löysimme ruumiin tästä — ", tohtori osoitti paikkaa keskilattialla. "
Todennäköisesti yllätti Forsblom uhrinsa ovella, 
sillä rouva Kontion pää oli oveen päin ja hänen toinen käsivartensa 
melkein kynnyksellä." 

"Ovi ei siis ollut lukittu?" 

"Ei ulkoapäin", ylihoitajatar selitti. "Rouva Kontio lukitsi 
kyllä yöksi oven sisäpuolelta, mutta ehkä ovi ei sillä kertaa 
ollut lukittu tai rouva avasi sen sitten vapaaehtoisesti." 

Karma katseli tarkoin ovenpieliä lukon kohdalta, mutta ei 
havainnut väkivaltaisen avaamisen merkkejä. Tohtori Tuura 
seisoi syrjässä ja poltteli savukettaan. Rypyt hänen otsallaan 
ilmaisivat tyytymättömyyttä. 

"En luule teidän löytävän täältä mitään johtolankaa", hän 
sanoi. "Nimismies tutki nämä molemmat huoneet hyvin tarkoin. 
Forsblom on suorittanut tekonsa harkiten. Hän on liikkunut 
sukkasillaan ja hänen on täytynyt tietää myös se, ettei 
minun huoneessani ollut ketään. Muutoin hän ei olisi uskaltanut 
käydä varastamassa sieltä vaatteita." 

"Mies varasti siis teidän vaatteitanne?" 

Tohtori nyökkäsi. 

"Sadetakkini- ja lakkini. Ne ovat syksystä saakka roikkuneet 
huoneeni naulassa, ja Forsblomin on täytynyt nähdä ne 
käydessään luonani tutkittavana. Haettuaan vaatekappaleet 
hän palasi tänne takaisin ja ajoi hissillä alas. Ruumishuoneen 
ikkunan murtaminen oli hänelle helppo tehtävä, koska 
miehellä oli murtoase mukanaan." 

"Koska huomasitte vaatteiden hävinneen?" 

"Vasta aamulla. En tullut silloin yöllä kiinnittäneeksi 
asiaan huomiota", tohtori sanoi. 

Kaikki kolme siirtyivät käytävään. 

"Ketä kaikkia on kuulusteltu tapahtuman johdosta?" Karma 
kysyi. 

"Ainakin vahtimestari Kiveä, neiti Koskea ja yövartijaamme. 
Niin, ja sitten muutamia hoidokkejamme, Aron 
Franssilaä ja neiti Varista. En tiedä onko muita . . ." 

"Onko Franssila juuri Kiinan keisari?" Karma kysyi. 
Tohtori naurahti. 

"Vai niin ... Te siis tiedätte. Kyllä Franssila on tarkoittamanne 
mies. Me pimitämme häntä Kungfutseksi. Ida 
Varis taas on aikatavalla hassahtanut ikäneito, joka kähveltelee 
varastosta kynttilöitä, kuljeskelee öisin käytävässä ja 
koputtelee toisten asukkien huoneiden ovelle, kutsuen heitä 
katsomaan kuolemaansa. Aivan vaaraton höpsy, kuten yleensä 
kaikki tässä kerroksessa olevat potilaat." 

"Missä huoneessa Kungfutse asuu?" 

"Käytävän tuolla päässä. Hänellä on pieni kulmahuone 
yhteishuone numero kuuden vieressä." 

Karma sytytti savukkeen. 

"Onko miekkonen nyt huoneessaan?" 

"Kyllä", ylihoitajatar vastasi. '»'Tullessani tapaamaan 
tohtoria, kuulin politusta Kungfutsen huoneesta. Kiinankieltä 
siellä taas puhuttiin." 

"Haluaisinpa nähdä ukkelin", Karma tuumi. "Nimismiehen 
puheista sain sen käsityksen, ettei kiinalaisenne ollut huoneessaan 
silloin illalla." 

"Se on kyllä totta", ylihoitajatar puuttui asiaan. "Tullessani 
neiti Kosken kanssa käytävään, ei Kungfutsen huoneesta 
kuulunut mitään ääntä." 

"Oliko ovi auki?" 

Neiti Virta epäröi tuokion. 

"Kyllä se oli kiinni"., hän sanoi \hitaasti. "Koska huoneesta 
ei kuulunut iltaposmitusta kuten tavallisesti, arvelin, 
ettei Kungfutse ollut huoneessaan." 

"Eikö ovea sitten suljeta yöksi ulkoapäin?" 

"Pidämme Kungfutsea siksi vaarattomana olentona, että 
olemme antaneet hänen olla aivan täydessä vapaudessa. Hän 
nousee tavallisesti jo kello kuudelta aamuisin ja ryhtyy auttamaan 
siivoojaa käytävien kiilloittamisessa", ylihoitajatar 
selitti. 

He olivat tulleet käytävän päähän, jossa sivukäytävä haarautui 

molemmin puolin. Äärimmäisenä olevasta huoneesta 
kuului äänekästä puheenpolitusta, jossa thing-thang-äänteet 
muodostivat pääosan. 

"Siellä Kungfutse pitää aamusaarnaansa", tohtori hymähti, 
avaten huoneen oven. 

Pieni, väljään sarssipukuun pukeutunut mies istui jalat 
ristissä vuoteellaan ja luki ääneen kädessään olevaa pitkää 
paperiliuskaa. Hänen tukkansa oli lumivalkoinen, päälaella 
kulki pari kulonkeltaista juomua. Hänen kasvonsa olivat laihat 
ja kuivettuneet, leuka huipentui kolmion kärjeksi ja harva 
pukinparta kurkun alla antoi ukolle hassunkurisen leiman, 
mitä oudot pukimet vielä korostivat. Nähtyään vieraat ukko 
lopetti lukemisensa ja katsoi silmiään räpy telien tulijoita. 
Sitten kohosi hänen kurttuisille kasvoilleen hassunkurinen 
virnistys ja hän viittasi tohtorille: 

"No, tohtori. Osaatteko läksynne: Ts'ai dzy, tse - Min 
ian, ts'ai san, tse Min dzy . . . V 9 

Tohtori pudisti päätään. 

"Ei, Kungfutse, en minä kiinankieltä ikinä opi." Karman 
puoleen kääntyen hän lisäsi nauraen: "Kungfutsemme on 
yrittänyt opettaa minulle suuren kaimansa oppeja jo vuosikausia . . . 
Mitä se taas olikaan tuo äskeinen lause Suomeksi?" 

Pieni mies -koputti otsaansa. 

"Aijai, huono pää, huono pää, tohtori. Ts'ai dzy, tse-Min 
san, ts 9 ai san, tse Min dzy, merkitsee : väärällä mamfrionalla 
on Kiinassa helppo tehdä kauppoja. Tämä oli ensimmäinen 
lause, jonka Kiinaan tultuani opin . . . He-hee . . . Niin, 
minä tein silloin väärällä mammonalla kauppoja. On vain 
viisi suurta olemassa : Tien, Ti, Dzyin, Ts y ing ja Szi . . . Mitä 
ne ovatkaan, tohtori?" 

"Taivas ja maä, perhe ja valtio, viisaus ja hyve", tohtori 
lateli. 

Ukko taputti käsiään kuin pieni lapsi ja nauraa kikatti. 
"Väärin, tohtori, väärin. En minä kysynyt Kungfutsen 
kokoomusta, vaan viittä suurta. Mitkä ne nyt taas olivatkaan?

' Minähän annoin tohtorille läksyn jo viime viikolla. 
Tien, Ti . . ." 

'Taivas, maa, ruhtinas, vanhemmat ja opettajat", tohtori 
oikaisi. Niinhän se oli, Kungfutse . . .?" 

"Hyvä, tohtori, hyvä ... Te edistytte. Uai Pen, lei Md 
Tsen . . . 

"Yrittäkäämme nyt puhua jotakin muuta kieltä, sillä ystävämme 
täällä — ", tohtori viittasi Karmaan, "on luullakseni 
hyvin heikko kiinankielessä. Hän haluaisi tehdä sinulle eräitä 
kysymyksiä, Kungfutse ja . . ." 

"Tahtooko herra saada tietoja Tang dynastiasta vaiko 
Dzin dynastiasta? Minä kyllä . . ." 

"Tämä herra ei ole lainkaan kiinnostunut Kiinan menneisyyteen, 
vaan hän haluaisi tietää, missä sinä olit sinä iltana, 
kun rouva Kontio kuoli. Tunsithan sinä rouva Kontion hyvin. 
Olitko silloin illalla huoneessasi?" 

Ukko katseli kiiluvilla silmillään Karmaa ja rypisti otsaansa. 
Sitten vilkaisi hän tohtoriin ja ylihoitajattareen. 

"Tahtooko tämä herra tietää . . . Mitäpä vanha Kungfutse 
tietäisi. U Uang sanoi : joka tietää, vaietkoon, joka on 
viisas, älköön kysykö, ettei hän olisi tyhmien kaltainen . . 
Niin U Uang sanoi ja hän oli yksi Kiinan suurista miehistä. 
U Uang ja Dzeng Tang olivat . . ." 

"Herra Karma haluaisi kuulla, mitä sinä tiedät sen illan 
tapahtumista, jolloin rouva Kontio kuoli", tohtori keskeytti. 

Ukko siveli partahaiveniaan ja rypyt hänen silmiensä välissä 
syvenivät. 

"Ei Kungfutse mitään tiedä — ei kerrassaan mitään." 

"Olitteko huoneessanne koko illan?" Karma puuttui keskusteluun. 

"Täällä — täällä huoneessani minä olin. Nukuin." 
"Koko illanko?" 

"Illan ja yön . . . Mitä sanoikaan U Uang: uni on kaiken 
elämän lähde. U Uang oli viisas mies . . ." 

"Ettekö kuullut käytävästä mitään erikoista ääntä?" Karma 
jatkoi. 

"En kuullut. Nukuin." 

"Mutta tehän luette tavallisesti myöhään iltaisin", ylihoitajatar 
huomautti. 

"Sinä iltana nukuin." 
Karma kohautti hartioitaan. 

"Lienee parasta tulla toisen kerran. Herra Franssila ei 
näytä olevan puhetuulella." 

Tohtcfri katsoi pitkään ukkoa, joka oli alkanut kääriä 
paperisuikalettaan kokoon piittaamatta vieraista vähääkään. 

"Kungfutse ei ole niinkään tyhmä kuin monet luulevat, 
mutta hän osaa olla oikukas", tohtori sanoi heidän päästyään 
käytävään. "Joskus ukko on kovinkin puhelias, mutta jostakin 
syystä hän nyt vaikenee." 

Karma nyökkäsi. 

"Hulluuden ja viisauden raja on usein hyvin vaikeasti 
määriteltävissä. Kuulin, että Franssila olisi ollut lähetyssaarnaajana 
Kiinassa. Sielläkö hän jo tuli omituiseksi?" 

"Idässä ollessaan hän lienee saanut nuo päähänpistonsa. 
Lueskeli ja mietti liian paljon. Kaikkien hermot eivät sellaista 
kestä. Parikymmentä vuotta sitten Franssilan sukulaiset 
toimittivat hänet tänne ja siitä lähtien ukko on ollut 
hoidokkinamme. Olisimme kernaasti päästäneet hänet pois, 
mutta ukko ei tahdo lähteä. Nykyisin hän on laitoksemme 
vanhin asukas", tohtori selitti. 

"Entä tuo nainen, josta kerroitte?" 

Ylihoitajatar naurahti. 

"Neiti Varis puhuu kyllä varmasti enemmän kuin jaksatte 
kuunnellakaan, mutta hän on juuri tällä haavaa keittiössä 
kokin apulaisena. Haluatteko, että kutsun hänet 
tänne?" 

"Jääköön tällä kertaa", Karma sanoi. "Ajattelin pistäytyä 
alhaalla ruumishuoneessa ja jututtaa vahtimestaria." 
Tohtori vilkaisi kelloaan. 

'Tuoli yksitoista. Meillä on kahvitunti tähän aikaan. 
Mennään ensiksi ryyppäämään kuppi kuumaa." 

"Käskinkin vieraan kunniaksi keittää oikein hyvää korviketta", 
neiti Virta sanoi heidän astellessaan toiseen kerrokseen 
johtavia portaita. 

IV LUKU. 

Tohtori ja ylihoitajatar jäivät vielä kahvihuoneeseen Karman 
lähtiessä alas. Hän meni tohtorin vastaanottohuoneen 
kautta, otti*sieltä päällystakkinsa ja päätti mennä haastattelemaan 
vahtimestaria. 

Hän tapasi ukko Kiven puhdistamassa alakerran portaita. 
Mies oli noin viisissäkymmenissä, parrakas, karkeapiirteinen. 
Hänellä oli yllään sininen työpusero ja raidalliset housut. 
Mies loi epäluuloisen katseen Karmaan ja jatkoi työtään 
vieraasta välittämättä. Keskustelun, alkuun pääseminen 
ei näyttänyt lupaavalta. Kivi otti kuitenkin Karman tarjoaman 
savukkeen, pisti sen korvansa taakse ja äännähti : 

"Sen murhan takiako herra on täällä?" 

Karma nyökkäsi, sytytellen savukettaan. 

"Nimismies ja poliisit ovat käyneet kuulustelemassa minua 
jo kahdesti. En minä osaa mitään erikoista kertoa", vahtimestari 
jatkoi. 

"Haluaisin vilkaista ruumishuonetta. Olisiko teillä nyt 
aikaa, herra Kivi?" 

Ukko lopetti portaiden puhdistamisen ja katseli 
otsaansa rypistellen vierasta. 

"Onhan sitä aikaa — mutta mitäpä siellä ruumishuoneessa . . . 
Kalmanhajua siellä vain on ja kolkot seinät." 
Hän otti taskustaan avainnipun ja valitsi siitä erään avaimen. 

"Mennään tätä tietä", hän sa^ioi lähtien laskeutumaan 
jyrkkiä portaita alas. Karma seurasi miehen kintereillä. 
Kuljettiin pitkän, puolihämärän käytävän kautta ja vahtimestari 
pysähtyi pienelle ovelle avaten sen avaimellaan. Hän 
meni edellä ruumishuoneeseen ja sytytti valon. Katosta riippuvan, 

himmeän sähkölampun valossa Karma näki kolkon 
betonilattiaisen huoneen, jonka keskellä oli pukkien päälle 
asetettuja lavitsoita. Eräällä niistä oli lakanalla peitettyruumis, 
jonka jäykistyneet jalkaterät kuulsivat sinertävänkeltaisina 
lakanan alta. 

Peräseinällä oleva kaksipuolinen ovi oli suljettu sisältä 
päin rautasalvalla. Oven molemmin puolin olivat suorakaiteen 
muotoiset ikkunat, joita suojasivat rautaristikot. Toisen 
ikkunan alla näkyi vielä lasinsirpaleita ja kalteriraudat olivat 
pahoin vääntyneet. 

"Tuolta se Forsblom karkasi", vahtimestari sanoi, osoittaen 
ikkunaa. "Lasimestari kävi tänään laittamassa ruudun 
paikoilleen." 

Karma meni ikkunan luo ja seisoi siinä tuokion mietteissään. 
Hän koetteli kalterirautoja ja koputteli kepillään lattiaan. 

"Ikkuna on takapihalle päin. Siellä kai ei öiseen aikaan 
ole paljon liikettä?" 

"Yövartija käy kyllä kierroksillaan rakennuksen ympäri, 
mutta Forsblomin paetessa hän oli tuolla puiston puolella. 
Karkuri osasi valita sopivan ajan." 

"Minne tuo ovi johtaa?" Karma osoitti peräseinällä olevaa 
pientä ovea. 

"Siellä on ruumiiden leikkaushuone. Ennenvanhaan kävivät 
lääkäriksi opiskelevat leikkelemässä täällä ruumiita. 
Siellä on pari sulatussammiota ja pitkä pöytä — ei muuta." 

"Onko väliovi lukittu?" 

"Kyllä sen lukossa pitäisi olla", vahtimestari sanoi. "On 
minulla täällä sopiva avainkin ja jos herra haluaa vilkaista 
huonetta, niin . . ." 

Karma pudisti päätään. 

"En välitä tällä kertaa. Nuo liukuovet johtavat kai hissiaukkoon?" 

"Oikein arvattu. Ruumiit kuljetetaan sitä kautta." 
"Ja Forsblom käytti myös hissiä." 

"Hissillä se alas tuli ja tunkeutui sitten tänne," Kivi virkkoi 
partaansa sivellen. 

"Hissi jäi siis pohjakerrokseen?" 
"N-iin." 

"Entä kaksoisovi. Oliko se kiinni, kun tapaus havaittiin?" 

Vahtimestari helisteli avaimiaan ja näytti typerältä. 

"Kiinni — kiinni kai se oli. Forsblom työnsi oven tietenkin 
perässään kiinni. Helppohan ovi on sulkea." 

"Näittekö, että ovi oli kiinni — voiko joku todistaa sen?" 
Karma jatkoi. 

"Samalla tavoin se oli silloin kun nytkin. Minä ja tohtori 
Tuura tulimme tänne yöllä, kun Forsblomin karkaaminen oli 
huomattu. Tuo ikkuna vain oli rikottu ja kalterit katkottu." 

"Oliko hissi silloin vielä alhaalla?" 

"Tulimme käytävän oven kautta", vahtimestari sanoi. 
"Miten lienee hissin laita ollut . . ." 
"Kävivätkö poliisit täällä yöllä?" 

"Kyllä ne pistäytyivät — nimismies Turunen ja konstaapelit. 
Etsivät täältä jälkiä ja kyselivät kaikenlaista — samoin 
kuin herrakin nyt", Kivi sanoi nyreästi. 

Karma astui ruumiin luo ja kohotti lakanaa. Kuristetun 
sinertäviksi muuttuneet kasvot eivät olleet kauniit katsella. 
Kaulassa näkyivät selvästi kuristuksen merkit ja lasittuneissa 
silmissä oli yhä kauhun ilme. Karma laski peiton alas ja 
nyökäytti hitaasti päätään. 

"Surullinen loppu, surullinen loppu. Tiedättekö, jäikö 
vainajalta läheisiä omaisia?" 

"En ole kuullut. Mies häneltä lienee jäänyt — eronnut 
mies, mutta tokkopa hän surunauhaa käsivarteensa pistänee. 
Sellaista se on. Eivät sovi nykyaikaiset ihmiset yhteen. Menevät 
naimisiin ja eroavat sitten — kuten tämä Kontiokin . . . 
Rakkausasioista taisi naisen pää sekaisin mennäkin — vaikka 
viisaana hulluna me häntä täällä pidimme. Hiljainen ja hyväluontoineh 
nainen hän oli", vahtimestari puheli. 

Miehet jättivät ruumishuoneen kalmanhajuisen ilmapiirin. 

Vahtimestari lukitsi oven ja he kävelivät äänettöminä 
ylös. N • 

"Olitteko jo nukkumassa silloin, kun murha tapahtui?" 
Karma kysyi yhtäkkiä. 

Vahtimestari otti Työmieslaatikon taskustaan ja sytytti 
huolellisesti savukkeen. 

"Silloin illallako? Joo, kyllä minä olin sängyssä. Ylihoitajatar 
minut herätti ja kertoi murhasta. Sitten tuli tohtorikin 
ja sitten aloimme etsiä karkulaista." 

"Tohtori Tuura asuu siis täällä lähettyvillä?" 

Kivi viittasi pihalle. 

"Tuolla se on tohtorin pytinki pihan toisella puolen. 
Siellä asuu myös meidän taloudenhoitajatar ja pari sairaanhoitajatarta." 
^ 

"Onko heitä kaikkia kuulusteltu?" 

"Kyllä nimismies kuulusteli." 

"Asuuko yövartija täällä?" 

"Tuolla tohtorin talon takana — siellä on pieni tupa aivan 
portin vierellä." 

"Onko mies ollut kauankin sairaalan palveluksessa?" 

"Kymmenkunta vuotta", vahtimestari vastasi. "Ei yövartija 
Jeremiaksella mitään osuutta Forsblomin karkaamiseen 
ole, siitä voi herra olla varma." 

Karma sytytti mietteissään savukkeen. 

"Taidanpa lähteä pistäytymään sittenkin yövartijan luona", 
hän sanoi. 

Vahtimestari kohautti hartioitaan ja katsoi pitkään Karmaa, 
joka keppiinsä nojaten nilkutti pihan yli. 

"Onpa siinäkin poliisinuuskija . . . Tuo mies ei ainakaan 
mitään selvitä", hän mutisi itsekseen. 

Yövartija Jeremias oli pieni, köyry selkäinen ukko. Hän 
räpytteli lakkaamatta vetistäviä silmiään ja vastaili monisanaisesti 
Karman kysymyksiin. Ukon kertomuksesta ei käynyt 
paljoakaan selville, ainoastaan muuan seikka tuntui mielenkiintoiselta. 

Yövartija kertoi nimittäin nähneensä Forsblomin 
huoneen ikkunasta valoa puoli yhdentoista aikaan. 

"Mistä tiedätte kellonmäärän niin tarkoin?" Karma kysyi. 

"Tottakai minä tiedän. Velvollisuuksiini kuuluu vetää 
kontrollikello joka neljännestunnin kuluttua. Eräs avainposteista 
on takapihan halkovajan seinässä ja sinä yönä, jolloin 
Forsblom karkasi, vedin kelloni siellä tasan puoli yksitoista. 
Silloin näin valon syttyvän erääseen ikkunaan sairaalarakennuksen 
kolmannessa kerroksessa. Minä tiedän tarkoin, mihin 
huoneeseen mikin ikkuna kuuluu, ja valo syttyi juuri 
Forsblomin kopin ikkunaan." 

"Mutta eiväthän hoidokit voi sytyttää itse valoja huoneisiinsa. 
Katkaisijat ovat käytävän puolella." 

"Niin ovatkin", yövartija myönsi. "Se todistaa vain sitä, 
että karkuri oli silloin murtautunut jo käytävään." 

"Ja miksi hän olisi sytyttänyt koppiinsa valot?" 

Yövartija raapi korvallistaan. 

"Mene ja tiedä. Hulluilla on kaikenlaisia päähänpistoja." 
"Eihän Forsblom ollut hullu?" 

"Ei tähän laitokseen hoidokeiksi täysijärkisiä oteta", yövartija 
muistutti — "eikä ristikkokoppiin pistetä muita kuin 
rauhattomia hulluja". 

"Mutta Forsblom oli kriminaalipotilas", Karma muistutti. 

"Olkoon vain", yövartija kinasi. "Levottomana miestä 
kuitenkin pidettiin, koskapa oli kalteri-ikkunaiseen koppiin 
teljetty. Raudoissa se mies olisi pitänyt olla, niin ei olisi 
tätäkään rötöstä sattunut." 

Karma poltteli mietteissään savukettaan. 

"Huomasitteko sinä yönä jotakin muuta merkillistä?" 

"En." 

"Onko teillä pienen takaportin avain?" 
"Ei ole — mitäpä minä sillä tekisin." 
"Tekö huomasitte ruumishuoneen ikkunan rikotuksi?" 
"Minä sen näin. Olin puoli kahdentoista kierroksella halkovajan 
luona, kun huomasin ruumishuoneen ikkunan olevan 

.36 

säpäleinä. Aluksi arvelin, että joku oli särkenyt sen jo päivällä, 
mutta kun näin irtiväännetyt kalterit, menin ilmoittamaan 
asiasta sisälle. Siellä oli jo täysi hälinä, sillä Forsblomin 
karkaaminen oli huomattu. Tohtori Tuurakin oli jo 
herätetty ja he soittelivat parhaillaan nimismiehelle. ,, 

"Mihin aikaan autobussi sivuutti sairaalan?" Karma 
jatkoi. 

Yövartija mietti hetkisen. 

"Viimeinen pitkänmatkan bussi kulkee tästä ohi kymmenen 
neljäkymmentäviisi. Niihin aikoihin se kulki sinäkin 
iltana. Näin auton valojen vilahtavan mäen harjalla vähää 
ennen kuin vedin tohtorin rakennuksen luona kelloani — se 
oli toisella kierroksella ja viittätoista vajaa yksitoista." 

"Autobussi, jolla Forsblom pakeni, oli siis illan viimeinen 
Helsinkiin menevä bussi?" 

"Oli varmasti." 

Karma oli tuokion vaiti ja kysyi sitten : 
"Tunnetteko Aron Franssilaa — hoidokkia, jota täällä 
sanotaan Kungf utseksi ?" 
Yövartija nauroi leveästi. 

"Ettäkö en tuntisi. No jo nyt vain . . . Kyllähän minä 
Franssilan tunnen. Me on oltu melkein yhtä kauan tässä talossa. 
Franssila tuli samoihin aikoihin kuin minäkin ja siitä 
on pian kaksikymmentäyksi vuotta. Näin meidän kesken sanoen" 
— yövartija vilkutti merkitsevästi silmää — "Kungfutse 
on viisaampi kuin monet tämän talon asukeista. Ei 
sitä joka mies kiinankieltä puhu — eipäs osaa tohtori Tuurakaan, 
vaikka Franssila on koettanut opettaa. Mitä te muuten 
Kungf utsesta . . .?" 

"Kysyinpähän vain kun mieleeni juolahti", Karma vastasi. 

Mutta yövartija Jeremias oli innostunut puhumaan: 

"Se on sillä tavalla, että jotkut luulevat Franssilan olevan 
sekapäisen — ja kyllähän hän hiukan omalaatuinen onkin, 
mutta ei sitten hullu vähääkään. Monasti olisivat hänet täältä 
pois lähettäneetkin, mutta ukko ei halua lähteä. On jo niin 

tottunut talon tapoihin, ettei osaisi muualla olla. Käskyläisenä 
ne hoitajattaret häntä pitävätkin. Teettävät työtä vanhalla 
miehellä ilmaiseksi . . 

Karma muutti puheenaihetta: 

"Tunsitteko rouva Kontion, joka murhattiin?" 

"Tulisinhan minä. Sillä naisella oli jokin ruuvi löyhtynyt 
aivovärkeissä . . . Välistä itki tuntikausia, välistä nauroi. 
Muuten aivan vaaraton olento ja kun selviä hetkiä sattui, ei 
häntä olisi voinut normaali-ihmisestä erottaa. Holhooja ei 
kuitenkaan tahtonut päästää naisparkaa täältä pois. Kukaties 
vaikka olisi rouva parka henkensä säilyttänyt, jos olisi 
jossakin muualla ollut." 

"Rouva Kontio oli siis holhouksen alainen?" 

"Niin olen kuullut. Erosi miehestään — vai mieskö lienee 
eronnut hänestä — ja sitten rouva joutui holhouksen alle. 
Holhooja lähetti tänne." 

Karma vilkaisi kelloaan ja totesi, että seuraava kaupunkiin 
menevä autobussi sivuuttaisi Mäntykummun vajaan 
kymmenen minuutin kuluttua. Hän sanoi hyvästi yövartijalle 
ja lähti kävelemään maantielle. 

V LUKU. 

"Mäntykumimussa käyntini tuotti perin niukkoja tuloksia", 
Karma sanoi, istahtaen kuluneeseen nojatuoliin komissaari 
Hallan virkahuoneessa. "Siellä on vain yksi kiinnostava 
tyyppi ja se on Aron Franssila, jota sairaalassa kutsuvat 
Kungfutseksi. Se miekkonen kiinnostaa minua paljon 
enemmän kuin murhamies Forsblom." 

Komissaari karisteli tuhkaa sikaristaan ja alkoi selailla 
edessään olevia papereita: 

"Mutta minullapa on jotakin, joka saa hyppysenne syyhyämään. 
Forsblom on rikas — miljoonaperijä." Hän kohensi 
silmälasejaan ja näytti ilmeisesti nauttivan sanojensa 
Vaikutuksesta. 

Karma oikaisi vioittuneen jalkansa ja katsoi melkein 
avuttomasti komissaaria: 

"Miksi ette sanonut sitä aikaisemmin. No, antakaa kuulua, 
mistä Forsblom on miljoonansa perinyt?" 

Komissaari silmäili papereitaan ja näytti kuin ei hän 
olisi löytänyt sopivaa alkua. 
> "Tuomari Törmä kävi täällä tänään", hän sanoi hitaasti. 
"Törmä on saanut selvittääkseen kolmisen viikkoa sitten 
kuolleen liikemies Forsblomin kuolinpesän ja hän etsii paraillaan 
perillisiä. Kalle Forsblom oli Taavetti Forsblomin poika. 
Pesän omaisuus arvioidaan noin viideksi miljoonaksi." 

Karma vihelsi hiljaa. 

"Entä sitten?" 

Komissaari piti pienen taidepaussin ja jatkoi: 
"Nyt tulemme sitten pääasiaan. Pitäkää korvanne auki : 
Kalle Forsblomilla on myös sisar — tai oikeastaan on sanottava 

— oli. Koettakaapas arvata, kenestä on kysymys?" 
Karman otsa rypistyi. 
"Eihän vain . . ." 

"Rouva Kontio", komissaari täydensi. "Mäntykummun 
hoitolassa murhattu Saima Kontio oli Kalle Forsblomin lihallinen 
sisar. Joko alkaa selvetä!" 

Karma oli tuokion vaiti, «tuijottaen eteensä. 

"Tämäpä yllätys. Nyt en sitten käsitä yhtään mitään." 

Komissaari nyökkäsi. 

"Aikamoinen pähkinä se on. Forsblomin edesottamukset 
eivät tunnu erikoisen järkeviltä. Mies on poliisien käsissä, 
epäiltynä erinäisistä hämäristä puuhista, viedään mielisairaalaan 
tutkittavaksi ja tappaa siellä sisarensa kohta sen 
jälkeen-, kun on perinyt miljonääri-isänsä. En minä ainar 
kaan tekisi siten." 

"Enkä minä", Karma myönsi. "Mutta desikö Forsblom 
isänsä kuolemasta ennenkuin hänet pidätettiin?" 

"Kyllä. Forsblomin ollessa täällä -pidätettynä hänelle oli 
saapunut kirje, jossa ilmoitettiin isän kuolemasta. Etsivien 
pitäessä kotitarkastusta Forsblomin asunnossa, he löysivät 
kirjeen ja kirjeen sisällöstä annettiin pidätetylle tieto. Se 
tapahtui muistaakseni muutamia päiviä aikaisemmin, kun 
Forsblom siirrettiin Mäntykumpuun." 

"Oiliko rouva Kontio myös saanut tiedon?" 

Komissaari pudisti päätään. 

"Sitä en tullut kysyneeksi. Tuomari Törmä oli aikatavalla 
ällistynyt, kuullessaan, millainen poika ukko Forsblomilla 
oli ollut. Sisarukset olisivat aivan lähiaikoina perineet 
kunnioitettavan omaisuuden, mutta nyt . . ." 

"Kalle Forsblom tuskin voi tulla perinitörahojaan nostamaan", 
Karma arveli. "Alan sittenkin olla taipuvainen uskomaan, 
että Forsblom oli melkoisesti päästään sekaisin. 
Miten hän nyt luulee saavansa perintörahat?" 

"Voihan mahdollisesti olla muitakin perillisiä", komissaari 
huomautti. 

"Mainitsiko tuomari jotakin sellaista?" 

"Ei suoraan, mutta sain sen käsityksen, että miljoonilla 
olisi muitakin jakajia kuin sisarukset." 

Karma sytytti savukkeen ja poltteli tuokion ääneti. 

"Kertok?a.T>as nyt l?hear»imin, minkä takia Forsblom oikeastaan 
pidätettiin. Viittailitte viime kerralla vakoiluun 
tai sen tapaiseen." j' 

Komissaari hankasi niskaansa. 

"Suoraamsanoen toimimme yhteistyössä valtiollisen poliisin 
kanssa. Sieltä taholta oli Forsblomin puuhailuia pidetty 
silmällä. Hänen oli todettu seurustelleen erään hämäräperäisen 
ulkomaalaisen kanssa, jota valtiollisen poliisin miehet 
pitävät mustana miehenä. Forsblomilla oli viime aikoina 
runsaasti rahaa, jotka todennäköisesti eivät olleet rehellisellä 
tavalla hankittuja. Valtiollinen poliisi kyseli meiltä lähempiä 
tietoja miehestä, ja kun minä samoihin aikoihin pääsin 
selville, että Forsblom oli talvella sekaantunut erääseen 
pieneen varkausiuttuun, pidätin miehen, ja päätimme yhteistoiminnassa 
valtiollisen poliisin kanssa ottaa tarkempaa selkoa 
hänen edesottamuksistaan. Sitten tuli Forsblom hulluksi 
— tai ainakin teeskenteli hulluutta siinä määrin, että 
lääkärimme ehdotti miestä perusteellisen lääkärintarkastuksen 
alaiseksi. Siinä koko juttu." 

"Entä ulkomaalainen, jonka kanssa Forsblom seurusteli?" 

Komissaari otti muistilehtiönsä ja selaili sitä tuokion. 

"Tässä on miehen nimi Fei Rudok. Kansallisuudeksi mainitaan 
tibetiläinen, mutta miehen passi on annettu Futsoun 
kaupungissa, Kiinassa. Hän sanoo olevansa erään kiinalaisen 
teefirman edustaja ja tutkivansa kiinalaisen teen kulutusta 
maailman eri maissa." 

Karma vihelsi pitkään. 

"Tämäpä vasta mielenkiintoista. Siis kiinalainen . . ." 
"Minä en ole kylläkään miestä nähnyt, mutta eräs valtiollisen 
poliisin virkailija vakuutti, että kysymyksessä on puhdasverinen 

mongolilainen tyyppi jostakin Himalaijan rinteiltä. 
Nimestä päätellen mies voi olla mitä tahansa." 

Karma sulki silmänsä ja näytti muistelevan ankarasti. 

"Rudok . . . Ellen väärin muista, on sen niminen paikkakunta 
jossakin Länsi-Tibetissä. Kummallista, perin kummallista ..." 

Komissaari Halla nyökytti päätään. 

"KiinalaisHtibetiläiset vieraat ovat harvinaisia maassamme 
ja siksi juttu minuakin kiinnostaa. Tälliä Rudokilla kuuluu 
olevan 'rutkasti rahaa, dollareita ja puntia. Forsblomin 
saamat rahat ovat todennäköisesti Rudokin kukkarosta, mutta 
miksi hän on antanut rahoja Forsblomin tapaiselle miehelle? 
Siina o<n jotakin hämärää takana, ja epäilymme vakoilusta 
saattaa olla hyvinkin lähellä totuutta." 

"Millä kielellä Forsblom ja tibetiläinen ovat tulleet toimeen 
puhellessaan?" 

"Forsblom on ollut aikoinaan joitakin vuosia merillä ja 
oppinut autettavasti englantia. Sitä kieltä kuuluu myös tibetiläisemme 
puhuvan sujuvasti." 

Yhtäkkiä Karma näytti keksineen jotakin : 

"Rudok puhuu tietenkin myös kiinan kieltä . . .?" 

"Luulisin ainakin. Mutta mitä hittoa ..." 

Karma imi kiihkeästi savukettaan. 

"Aron Franssila, alias Kungfutse, puhuu kiinan kieltä. 
Hän ja Forsblom olivat samassa hoitolassa. Forsblom v on 
ollut Rudokin tuttava ja . . ." 

Komissaarin leuka loksahti hämmästyksestä. Hän katsoi 
Karmaa silmiin ja pudisti sitten hitaasti päätään. 

"Kunhan ette vain ampuisi yli maalin. Voisiko noilla 
kolmella olla mitään yhteyttä . . ?" 

Karman kasvot olivat käyneet vakaviksi. Hän koputti 
etusormellaan otsaansa: 

"Enteeni, nuo avaruuden salaperäiset sähkeet sanovat 
minulle, että tähän juttuun kätkeytyy paljon — ehkä enemmän 
kuin aavistammekaan. Forsblomin karkaaminen ja rouva 

Kontion amtrha voivat olla vain välirenkaita ketjussa." 
"Ja mitä aiotte nyt tehdä?" 

Karma murskasi savukkeensa tuhkakupin lailtaan ja 
nousi ylös. ~\ 

"Koetan etsiä käsiini salaperäisen tibetiläisen, käyn tapaamassa 
tuomari Törmää, pistäydyn' kenties valtiollisen 
poliisin päämajassa ja etsin Forsblomia. Eikö siinä ole työtä 
tarpeeksi ?" 

Komissaari huokasi. 

"Teistä on taas yhtäkkiä tullut työhullu, arkkitehti. Onnea 
vain . . ." 

Karma viittasi hyvästiksi. 

"Kuulemiin, komissaari. Tapaamme pian." Hän linkutta 
keppiinsä nojaten alas poliisilaitokseni kuluneita portaita. 

Karma tapasi tuomari Törmän toimistossaan ja sai kuulla 
lähempiä yksityiskohtia edesmenneestä liikemies Forsblomista 
ja kuolinpesän tilasta. Törmä oli jo vuosikausia toiminut 
Forsblomin la<kimiehenä. Forsblomilla oli aikoinaan 
ollut laajoja liikehomimia, hän oli omistanut tehdaslaitoksia 
ja kiinteimistöjä Länsi-Suomessa. Pulavuosina olivat Forsblomin 
liikeasiat kuitenkin menestyneet huonosti ja hänen 
oli ollut pakko myydä suurimman osan kiinteimistöjään. 
Hänelle oli jäänyt vain jokunen maatila ja vaniha kartano, 
jossa Forsblom sitten oli viettänyt elämänsä loppuvuodet. 
Lakimies kertoi edelleen, että Forsblom oli jo nuoruudestaan 
saakka kuluttanut paljon rahaa juopotteluun, mutta viime 
vuosina oli ukosta tullut suorastaan alkoholisti. Saadakseen 
käteistä rahaa hän oli hankkinut kiinnityksen toisensa jälkeen 
maatiloihinsa ja nyt Forsblomin kuoleman jälkeen tulisivat 
tilat myytäväksi pakkohuutokaupalla. Tästä huolimatta 
jäisi perillisille melko huomattava omaisuus, sillä yksistään 
ukon omistamat itämaiset kokoelmat olivat miljoonien 
arvoiset. 

Kuullessaan itämaisista kokoelimistä Karma rypisti otsaansa. 

"Forsblom oli siis keräilijä?" 

"Hänen itämaiset tai d e^esinekokoeLm ansa kuuluvat maan 
arvokkaimpiin", lakimies selitti. "Maailmansodan aikoina 
toimi Forsblom liikemiehenä kauko-ddässä ja toi sieltä tullessaan 
suuren joukon erilaisia taide-esineitä, muunmuassa 
Buddhankuvakokoelman, jota British Museoimin herrat ovat 
usean kerran yrittäneet ostaa. Forsblom kertoi minulle, että 
hän olisi' saanut Buddhakokoelmastaan yli kolme miljoonaa 
markkaa. Käydessäni silloin tällöin Forsblomin luona, 
hän esitteli minulle kokoelmiaan ja saattoi puhua niistä tuntikausia. 
Kartanossa on kolme huonetta järjestetty museoksi 
ja nuhin on kerätty kaikki Forsblomin itämailta tuomat 
esineet. Buddhan kuvat on sijoitettu erikoisesti niitä 
varten tehtyyn lasikaappiin. Pienin kuvista on noin korttelin 
korkuinen, suurimmat yli puoli metriä . . . Olen tässä 
juuri ryhtynyt toimenpiteisiin kokoelmien rahaksi muuttamiseksi. 
Sähkötin Lontooseen ja . . ." 

"Mutta miten perinnön kanssa nyt käy? Rouva Kontio 
on kuollut ja veli harhailee peräänkuulutettuna murhamiehenä 
ties missä. Onko muita perillisiä?" 

Tuomari Törmä siveli leukaansa eikä näyttänyt erikoisemmin 
halukkaalta puhumaan. Tuokion mietittyään hän 
kuitenkin sanoi : 

"Teille tietenkin voin kertoa, koska tutkitte juttua . . . 
Taavetti Forsblomilla oli avioliitostaan vain mainitut poika 
ja tytär. Hänen puolisonsa kuoli lasten ollessa pieniä. Vaimon 
sisarista on elossa kaksi ja näillä kummallakin on lapsia. 
Forsblomilla oli, vain yksi veli, mutta hän kuoli naimattomana. 
Olen kuitenkin saanut tietää, että Forsblomilla olisi 
ollut ennen avioliittoaan suhde emännöitsijänsä kanssa ja 
tästä suhteesta — niin ainakin minulle on kerrottu — olisi 
syntynyt lapsi. Emäjnnöitsijä muutti kuitenkin kohta lapsen 
synnyttyä pois ja en» ainakaan vielä ole onnistunut saamaan 

selville, elävätkö hän ja lapsi. Jas lapsi siis on elossa ja 
Forsblom on tunnustanut hänet, on meillä pääperillisiä vielä 
kaksi." 

Karman kasvot osoittivat vilkasta mielenkiintoa. 
"Ja miten vanha tämä lapsi nykyisin olisi?" 
Lakimies mietti tuokion. 

"Forsblom meni naimisiin muistaakseni v.- 1902. Emännöitsijä 
oli hävinnyt paikkakunnalta noin kolmisen vuotta 
aikaisemmin. Lapsi voisi olla siis jo lähes neljänkymmenen 
ikäinen." 

"Ja kuinka vanha Forsblom oli kuollessaan?" 

"Kuusikymmentäkuusi vuotta." 

"Hän oli siis Kiinassa avioliittonsa jälkeen?" 

"Ensimmäisen kerran Forsblom matkusti kauko-itään 
kohta vaimonsa kuoleman jälkeen. Vähää ennen maailmansodan 
syttymistä hän oli Suomessa, mutta palasi taas itään, 
viipyen siellä puolikymmentä vuotta. Poika, Kalle, oli jo ennen 
sitä lähtenyt maailmalle ja tytär meni muutamia vuosia 
myöhemmin avioliittoon johtaja Kontion kanssa." 

"Isän ja pojan suhteet olivat kai viime ttikoina kylmät?" 

Lakimies sytytteli sikariaan. 

"Taavetti Forsblom ei ollut kuullut pojastaan mitään sen 
jälkeen, kun poika lähti merille ja vasta pari vuotta sitten 
sain minä.kin tietää, millainen mies Kalle Forsblomista oli 
tullut. En kertonut kuitenkaan tiedoistani isälle. Vasta 
nyt, kuolemantapauksen jälkeen, aloin ottaa selvää perillisistä 
ja sain kuulla, että Kalle Forsblom oli poliisien hallussa .. . 
Juttu on näin lakimiehemkin kannalta monimutkainen 
ja vaikeasti hoidettava. Minun pitäisi valvoa perillisten etuja. 
Yksi heistä on murhattu, toinen karkuteillä murhan takia 
ja kolmannesta en tiedä oikeastaan mitään." 

Karma nyökkäsi. 

"Näyttää siltä, että meillä molemmilla on melko sotkuinen 
vyyhti selvitettävänä. Koska muuten aioitte käydä kartanossa?" 

"Perunkirjoitus pidetään huomenna. Minun pitänee lähteä 
jo aamujunalla. Helsingistä on sinne junalla parin tunnin 
matka ja sitten vielä parisen kilometriä käveltävää. Tuletteko 
mukaan Pajulammelle?" 

Karma sytytti hitaasti savukkeen. 

"Minua kiinnostaa nähdä Kalle Forsblomin syntymäkoti 
— ja ennenkaikkea siellä olevat kokoelmat. Ellei teillä ole 
mitään sitä vastaan, niin tulen." 

"Juna lähtee kello 9,25 aamulla. Tapaammeko asemalla?" 

Karma *nousi. 

"Sopii mainiosti. Kuulemiin ja näkemiin, tuomari." 

VI LUKU. 

Pajulammen kartano sijaitsi pienen sisäjärven rannalla 
vanhojen koivujen ympäröimässä saarekkeessa. Se oli vanha, 1700
-luvulta peräisin oleva ratsutilan rakennus, ränsistynyt 
ja hoidon puutteessa rappeutunut. Punaiseksi maalatut 
hirsiseinät olivat muuttuneet ikävän harmaiksi, matalaharjaisella 
katolla versoivat vihreät sammalläikät ja piepiruutuiset, 
uutimettomat ikkunat antoivat talolle melkein 
synkän ulkonäön. Puisto, samoinkuin pihakin oli villiytynyt 
hoidon puutteessa. Ennen hiekoitetuista käytävistä oli 
jäljellä vain epämääräisiä uria. Pihan vastakkaisella puolella 
olevat ulkorakennukset näyttivät vielä ränsistyneemimiltä 
kuin päärakennus, hoivaava käsi ei ollut puuttunut mihinkään 
vuosikausiin. 

Laiha, harmaatukkainen ja askeettisen näköinen nainen 
otti vieraat melkein epäystävällisesti vastaan. Hän ei näyttänyt 
kiinnittävän paljonkaan huomiota tuomari Törmään, 
joka esitteli itsensä kuolinpesän selvitysmieheksi ja Karmaan 
hän katsoa kuin olisi tämä ollut verokarhu. 

Perunkirjoituksen avustajat eivät vielä olleet saapuneet 
ja emännöitsijä jätti vieraat suureen, kolkkotuntuiseen saliin, 
jonka ilmapiirin tekivät ahtaaksi viime vuosisadalta peräisin 
olevat, räikeänkoristeelliset pehmystetyt huonekalut ja 
ovien haalistuneet gobeliiniverhot. Tuomari ja Karma upotitautuivat 
sohvaan, jonka jouset vongahtivat ilkeästi. Karma 
alkoi aikansa kuluksi katsella pöydällä ollutta valokuva^ 
albumia. Siinä oli vanhoja perhekuvia, Taavetti Forsblomista, 
hänen vaimostaan, lapsistaan ja perhetuttavista. Muuan 
suurikokoinen valokuva esitti Forsblomia istumassa buddhalaisen 

papin rinnalla jossakin -Miinalaisien temppelin portailla. 
Kuvan alareunaan oli haalistuneella musteella kirjoitettu: 
Kueijang 1915. Forsblomilla oli yllään pitkäliepeinen takki 
ja päässään kiinalainen päähine. Upeine viiksineen ja leukapartoineen 
hän näytti komealta ilmestykseltä pienen ja 
kuivettuneen Buddhan papin rinnalla. 

"Kertoiko Forsblom teille koskaan, millaisia liikepuuhia 
hänellä oli idässä?" Karma kysyi, selaillen albumia. 

"Hän lienee ostellut nahkoja ja turkiksia Venäjän armeijan 
laskutin — ainakin Forsblom kehui tehneensä hyviä 
kauppoja nahka-alalla. Mutta sikäli kun minä Forsblomia 
tuntisin, oli hän mies, joka teki mijtä kauppoja tahansa, kunrIhan 
me vain osoittautuivat kannattaviksi. Ja rahaa hän idässä 
ollessaan ansaitsi paljon. Ensimmäiseltä matkalta palattuaan 
hän lunasti Pajulammen kartanon omakseen. Siihen 
saakka se oli ollut hänellä vain vuokralla", tuomari selitti. 

"Tunsitteko Forsblomin vaimon?" 

Törmä pudisti päätään. 

"Hän oli kuollut jo ennenkuin tutustuin Forsblomiin. 
Kaunis nainen hän näyttää olleen. Tuolla seinällä on muuten 
hänen suurennettu valokuvansa." 

Karma katsoi osoitettuun suuntaan ja näki noin kolmekymmenvuotiasta 
naista esittävän kuvan. Naisella oli hienot 
piirteet, tuuhea tukka ja haaveksivat silmät. Karma 
totesi, että suurennus oM otettu samasta kuvasta, joka oli 
albumin alussa Forsblomin kuvan rinnalla. 

Albumin loppupuoli sisälsi melkein yksinomaan ulkomailla 
otettuja kuvia. Siinä oli venäläisiä sotaherroja, kaukasialaisia 
kasakoita, kiinalaisia virkamiehiä ja joiltakin pohjoismaalaisiltakin 
näyttäviä tyyppejä. Muuan kiinalaista virkamiestä 
esittävä kuva jäi erikoisesti Karman mieleen. Miehellä 
oli munanmuotoinen, sileäksikulittu pää ja hänen korvaniehtensä 
olivat luonnottomalla tavalla ulkonevat. Kuvan 
alla ei ollut mitään nimikirjoitusta, ainoastaan valokuvaajan 

leima: Max Wulf f, Kueijang. Karma laski albumin pöydälle 
ja sytytti savukkeen. 

"Voimme kai odotellessamme vilkaista Forsblomin kokoelmia", 
hän sanoi. 

Tuomari katsoi kelloaan. 

"Miksikä ei. Amanda ei kylläkään pidä siitä, että vieraat 
tunkeutuvat hänen herransa museoon, mutta mitäpä me 
Amandasta. Olemmehan täällä virka-asialla. Mennään 
vain." 

"Tuo vamha huimalasalko on emännöitsijä . . .?" 
Tuomari naurahti. 

"Amanda Rök on hallinnut tätä taloa jo niin kauan kuin 
muistan. Vaikka Forsblom oli pahapäinen mies — varsinkin 
ryypyksissä ollessaan — , taipui hän Amandan edessä kuin 
vaha. Muistan kerrankin, siitä on jo useita vuosia, kun olin 
tullut Forsblomia tapaamaan ja istuimme tuolla peräkamarissa, 
kun Amanda lennähti sinne yhtäkkiä pa.ha.lla päällä 
kuin itse paholainen, mökötti Forsblomille aikansa jostakin 
maksamatta jääneestä laskusta ja kun isäntä uskalsi sanoa 
vastaan, läimävtti Amanda Forsblomia minun nähteni korvalle 
— antoi oikein läiskähtävän tillikan ja siPoin Forsblom 
katsoi parhaaksi vaieta.. Niin, sellainen täti Amanda on." 

He kulkivat vanhanaikaisesti kalustetun makuuhuoneen 
läipi ja tulivat nienen välikön kautta ensimmäiseen museohuoneeseen. 
Karma pysähtyi hämmästyneenä ovelle. Tällaisia 
kokoelmia ei hän todellakaan ollut luullut löytävänsä 
tästä vanhasta, ränsistvneestä talosta. 

British Museuimin itämaisen osaston pienet salit tulivat 
vaistomaisesti Karman mieleen. Pienistä ikkunaruuduista 
kuultava valo lankesi pehmeänä seinille levitetyille, itämaisille 
puvuille, sotavarusteille, miekoille, keihäille ja monenmoisille 
muille esineille. Lasivitriineissä kiilsivät messinkilautaset, 
taidokkaasti taotut kannut, kupit ja kipot. Koristeellisia 
porsliiniesineitä, maljakkoja ja uhrimaljoja Ming ja 
Sung dynastian ajoilta, silkkisiä kudoksia, mattoja, verhoja, 

pieniä koruesineitä ja temppeleihin kuuluneita tauluja näkyi 
kaikkialla. Kokoelma käsitti monia satoja eri numeroita, 
kaikki järjesteltyinä huolellisesti ja varustettuiaia pienillä 
nimilapuilla. 

Karma seurasi äänettömänä oppaansa perässä. Toinen, 
hiukan pienempi huone oli kalustettu samanlaatuisilla esineillä 
ja koilmas, kaikista pienin huone, oli museon pyhättö, 
arvokkaiden Buddhankuvien säilytyspaikka. Siellä riippui 
vain muutamia silkkikudonnaisia seinillä ja joitakin suuria 
maliaköita seinä-nurkissa. Peräseinällä oli tukeva, mustapuinen 
kaappi, jonka lasiovien takaa näkyi joukko erisuuruisia 
jumalankuvia. Siinä oli mustasta puusta veistettyjä, oli 
metallista valettuja ja posliinisia. Siinä istuivat nuo aikoinaan 
ehkä kiinalaisiin temppeleihin valmistetut kuvapatsaat 
(mykkää hymyään hymyillen suomalaisen kartanon ummehtuneen 
huoneen lasikaapissa. Ne olivat vain elottomia kuvia 
— itseasiassa eivät millään tavalla erikoisen näköisiä, ja 
kuitenkin laskettiin niiden arvo miljoonissa. 

"Tässä sitten' ovat Forsblomin aarteet", tuomari sanoi, 
pyyhkäisten sormenaan tomua kaapin päältä. 

Karma nyökkäsi. 

"Kaunis kokoelma, mutta tuskinpa sentään maiksaisdin 
silitä miljoonia, vaikka minulla olisikin joutilasta rahaa." 
Törmä naurahti. 

"En minätkään, mutta me ovat joka tapauksessa rahanarvoisia 
— ja Forsblom oli niihin kiintynyt. Luulen melkein, 
että hän olisi ollut mieluummin valmis näkeillään nälkää 
kuin luopumaan jumalanikuvi&taan." 

Viereisestä huoneesta kuului askeleita ja Amandan kalsea 
ääni ilmoitti ovelta: 

"Siellä on käiksi herraa, jotka kysyvät tuomaria . . • Ne 
ovat kai niitä perunkirjoitusmiehiä." 

•v 

"Sanokaa, että tulen heti." Karmaan kääntyen Törmä 
lisäsi: "Saatte kuluttaa päivänne kuten parhaiksi näette. 

Luulen, ettei tämän vanhan roskan arvioiminen ole teistä 
erikoisemman mielenkiintoista seurattavaa . . ." 

Karma oli tottunut käsittelemään erilaisia ihmisiä ja 
niinipä hän onnistuikin verrattain helposti murtamaan Amanda 
Rökin jäisen kuoren. Muutamien hyvinvalittujen suostuttelujen, 
jälkeen nainen kävi melkein puheliaaksi ja Karma 
sai udelluksi häneltä haluamansa tiedot. 

Hän sai kuulla, että Taavetti Forsblom oli ollut auttamaton 
juoppo jo vuosikausia ja ettei hän viime aikoina ollut 
kyennyt enää lainkaan hoitelemaan liikeasioitaan. Hankkimalla 
kiinnityksiä ja myymällä maaseudulla olevia pikkukiinteistöjään, 
hän oli kuitenkin onnistunut hankkimaan 
tarpeeksi rahaa tuhlailevaiseen elämäänsä. Lapsiensa kanssa 
hän ed ollut ollut pitkiin aikoihin minkäänlaisessa kosketuksessa. 
Sen jälkeen kun tytär erosi miehestään ja joutui 
mielisairaalaan, isä oli hylännyt hänet kokonaan. Kertaakaan 
hän ei ollut käynyt katsomassa tytärtään eikä liioin 
saanut hänestä mitään tietoja. Poika — Kalle oli käynyt 
kartanossa viimeksi kymmenkunta vuotta sitten meriltä palattuaan. 
Isän ja pojan välit olivat auttamattomasti rikki 
eikä Taavetti Forsblom ollut myöhemmin edes vaivautunut 
ottamaan minkäänlaista selkoa pojastaan. Kulkupuheiden 
perusteella emännöitsijä oli silloin tällöin .saanut tietoja Kallen 
edesottamuksista, mutta hän ei ollut maininnut niistä 
sanallakaan isännälleen. Amanda neidin arvelun mukaan 
Taavetti Forsblom oli kyllä ollut tietoinen poikansa rikoksista 
— olihan Kallen nimi useammankin kerran mainittu 
sanomalehtiuutisten joukossa. 

Käydessään viimeksi Helsingissä emännöitsijä oli eräältä 
tuttavaltaan saanut tietää Kallen osoitteen ja kun Taavetti 
Forsblom sitten äkkiä kuoli, Amanda oli katsonut velvollisuudekseen 
ilmoittaa isän kuolemasta pojalle. Tämän 
kirjeen etsivät sitten olivat löytäneet ja toimittaneet kuolemansanoanan 
pidätetylle. 

"Ja mihin tautiin Forsblom kuoli ?" Karma kysyi. 

"Mihinkäs juoppo kuolee — . Sydän lakkasi ykskaks sykkimästä 
ja siinä se sitten oli. Löysin miehen kylmänä ja 
jäykkänä aamulla vuoteestaan. Soitin heti tohtorille, mutta 
m inkapa s tohtorikaan kuolemalle voi. Sellainen se, oli Taavetti 
Forsblomin loppu." 

"Sanoiko tohtori, että kuolema oli aiheutunut sydänhalvauksesta?" 

"Niin hän juuri sanoi", emännöitsijä täydensi. "Ei Forsblom 
olluMiioin koko elämänsä aikana sairastellut ja sellaiselle 
miehelle tuleekin tavallisesti äkkilopt>u. Arvaahan sen, 
kun sydän oikein rasvoittuu ja suonet kalkkiutuvat viinan 
juonnista." 

"Käyttikö Forsblom joitakin lääkkeitä?" 

"Viina kai hänen pääasiallinen lääkkeensä oli — vaikka 
kyllä hänellä joitakin tippoja oli sydämen vahvistukseksi. 
Kun tyhjenisin makuuhuoneen, niin heitin kaikki — niin viina
- kuin lääkeputelitkin roskatunkiolle. Mitäpä niillä enää 
kuolleen lääkkeillä . . ." 

"Oliko Forsblom juovuksissa edellisenä iltana?" Karma 
jatkoi. 

"Puoleen yöhön saakka taisivat juoda — siellä oli työhuoneessa 
joku vieras myös mukana. Kuulin vieraan poistuvan 
siinä puolenyön maissa ja menin katsomaan isäntää, 
mutta hän oli mennyt jo makuuhuoneeseensa. Työhuone oli 
täynnä tupakansavua ja pöydällä oli tyhjiä palloja. 

"Kuka vieras Forsblomin luona mahtoi olla ?" 

"Sitä minä en vain tiedä. Olihan isännällä kaikenlaisia 
tuttavia, helsinkiläisherroja ja muita. Kyllähän juopolla 
aina kavereita riittää", emännöitsijä julisti. 

"Oliko vieras ehkä paikkakuntalaisia?" 

"Tokkopa lienee ollut — ", Amanda Rökin ääni muuttui 
yhtäkkiä kylmäsointuiseksi ja hänen pienet silmänsä tuijottivat 
epäluuloisesti Karmaan. "Jos herra luulee, että Forsbloimin 
kuolemassa oli jotakin hämäräperäistä, niin väärässä 

---52---

olette. Sängyssään ja luonnollisella tavalla mies 'kuoli — 
kuoli kuten vanhat juopot kuolevat." 

Karma poltteli tuokion mietteissään ja väitteli emännöitsijän 
katsetta. Hänen mieleensä oli syöpynyt muuan epäluulo 
ja se lisääntyi hetki hetkeltä. "Ja epäileekö herra, että 
minä olisin Fosblomin tappanut?" emännöitsijä yhtäkkiä 
sähähti, koukistaen luisevia sormiaan kuin aikoen hyökätä 
vieraan kimppuun. 

Karma katsoi parhaaksi estää uhkaavat hermostumisen 
purkaukset ja pakotti kasvoilleen myhäilyn : 

"En minä sellaista edes ajatellutkaan, neiti hyvä. Tietenkin 
oili sydänhalvaus Forsblomin kuoleman syynä, mutta 
olisi mielenkiintoista tietää, aiheaituiko se juuri liiallisesta 
alkoholin käytöstä. Ehkäpä Forsblom tunsi itsensä sairaaksi 
jo aikaisemmin, vaikkei sitä tahtonut ilmaista . . ." 

Karman selittely rauhoitti hiukan neiti Rökiä. Hänen 
kasvoillaan läikkyivät yhä punaiset täplät, mutta ääni oli 
äskeistä rauhallisempi. "En minä surunauhaa aio Forsblomin 
takia kantaa", hän sanoi. "Kun on kolmattakymmentä 
vuotta sellaista isäntää palvellut, niin huokaa helpotuksesta 
•eroon päästessään." 

Karmalla olisi ollut vielä yhtä ja toista kysyttävää, mutta 
hän päätti säästää keskustelun soveliaampaan aikaan. Jättäen 
emännöitsijän rauhoittumaan Karma siirtyi saliin, missä 
perunkirjoitusmie-het paraillaan suorittivat Forsblomin 
jäämistön arviointia. 

VII LUKU. 

Kello näytti jo kymmentä illalla, kun perunkirjoittajat 
lopultakin saivat työnsä valmiiksi. Karma ja tuomari Törmä 
totesivaf surukseen, etteivät he enää sinä iltana ennättäisi 
kaupunkiin. Viimeinen juna oli lähtenyt Pajulammen asemalta 
jo puolisen tuntia sitten. Autobussiasemalle taas oli 
useiden kilmetrien matka ja se ei tuntunut vähääkään miellyttävältä 
pimeässä yössä ja tihkusateessa. Ei ollut ^iis 
muuta keinoa kuin jäädä kartanoon aamuun saakka. Emännöitsijä 
valmisti heille vuoteet pieneen vieraskamariin, joka 
oli talon pohjoispäässä suoraan museohuoneiden takana. 

Tuomari Törmä, joka koko päivän oli häärinyt rasittavien 
perunkirjojen ääressä, nukahti kohta kuin tukki. Karman 
silmistä uni sensijaan pysyi poissa. Hän ei ollut vuosikausiin 
nukkunut ratisevalla olkipatjalla ja sitäpaitsi vaivasi häntä 
tunne, että vuoteessa voisi olla "punatakkeja", jotka varttoivat 
vain hänen nukahtamistaan, l^ömpiäkseen sitten piiloistaan 
verenhimoiselle saaliiSitusmatkalleeitt. Hänen mieleensä 
tuli väkevä (mokkakahvi ja iltapasianssi, jonka pelaamista 
hän kotoisissa oloissaan ei milloinkaan laiminlyönyt. Tihkusade 
rapisi hiljalleen kattoon ja toisesta sängystä kuului tuomari 
Törmän kuorsaus; joskus se oli hiljaista kuin kehräävän 
kissan hyrinä, paisui sitten taas äkkiä, kohisten kuin valtameren 
laineet kivikkorantaan. 

Karma yritti keskittää ajatuksiaan juttuun, jonka takia 
hän oli kartanoon tullut, mutta tapahtumain yksityiskohdat 
kieppuivat itsepäisesti erillisinä eikä hän kyennyt muodostamaan 
niistä minkäänlaista hyväksyttävää kokonaisuutta. 
Taavetti Forsblomin kuolemantapaus oli alkanut vaivata 

häntä piinallisen itsepäisesti. Hänellä ei ollut vähäisintäkään 
tukea olettamuksilleen, että kuolema voisi olla epätavallinen, 
mutta siitä huolimatta palasivat ajatukset yhä Forsblomin 
kuolemaan. Oliko se luonnollinen vai kätkeytyikö siihenkin 
mahdollisesti rikos — ? 

Lopulta Karma kuitenkin nukahti. Hän ei tiennyt, miten 
kauan hän oli nukkunut, kun hän yhtäkkiä heräsi omituisen, 
painostavan tunteen pakottamana. Kesti muutaman sekunnin 
ennenkuin tilanne hänelle selveni ja hän muisti olevansa 
ei kotonaan — vaan Pajulammen kartanon vierashuoneessa. 

Sateen heikko rapina kuului yhä ulkoa. Seinän takana 
raksutteli kaappikello yksitoikkoisesti. Karma kohottautui 
puolittain ylös ja näki pöydällä olevan rannekellon fosforinumeroiden 
hohtavan pimeässä. Kello näytti puolta kahta. 

Talossa vallitsi hiljaisuus. Karma hapuili savukepakettinsa 
yöpöydältä ja raapaisi tulta. Tulitikun heikossa valossa 
hän näki huonetoverinsa nukkuvan kaikessa rauhassa. Vedettyään 
muutamia henkisauhuja, hän äkkiä heristi kuuloaan. 

Mitä se oli? Viereisestä huoneesta kuului hiljaista liikettä. 
Karman hermot jännittyivät äkkiä. Hän kohottautui 
varovasti istualleen ja kuunteli. Seinän takana liikkui joku. 
Kuului selvästi rapinaa ikäänkuin metalliesineellä olisi raaputettu 
toista metallia. 

Karma hapuili tohveleita sängyn reunan alta, mutta 
muisti samalla, ettei hän ollut kotonaan. Muutaman sekunnin 
työskentelivät hänen aivonsa kiivaasti. Sitten nousi hän 
varovasti seisoalleen, löysi tuolin selustalta takkinsa ja veti 
sen ylleen. Karma ei sillä hetkellä muistanut, ettei hänellä 
ollut minkäänlaista asetta — ei edes sähkölamppua. Olisi 
tietenkin ollut järkevintä herättää tuomari ja neuvotella hänen 
kanssaan. Mutta äkillinen kiihkeä uteliaisuus hallitsi 
sillä hetkellä Karman toimintaa. Hän hiipi varovasti lattian 
yli, hapuili hetkisen seinää pitkin ja löysi oven kahvan. Samalla, 
kun hänen kätensä kosketti sitä, kuului viereisestä 
huoneesta narahdus ikäänkuin joku ovi olisi kääntynyt saranoillaan. 

Karma painoi lukonkahvasta ja ovi raottui hiukan. 
Heikko valojuova tunkeutui raosta — se oli kuitenkin siksi 
kapea, ettei Karma kyennyt näkemään, mitä huoneessa tapahtui. 
Hän työnsi ovea varovasti enemmän auki, mutta saranat 
narahtivat ilkeästi. Samalla sammui valo. Tuskin 
sekunnin murto-osan oli Karman katse ehtinyt kohdistua huoneeseen 
ja hän oli ollut näkevinään varjomaisen olennon 
Buddhankuvia sisältävän lasikaapin luona. 

Muistamatta avutonta asemaansa, Karma astui rohkeasti 
pimeyteen^ Hänen terävä äänensä leikkasi hiljaisuutta: 

"Kuka siellä?" 

Kuului hiipiviä askeleita. Joku läheni ikkunan puolelta. 
Karman käsi painui pyjaman taskuun. Samalla hän kirosi 
itsekseen, muistettuaan tilanteen ja hänen kätensä puristuivat 
nyrkkeihin, valmiina ottamaan vastaan mahdollisesti uhkaavan 
vaaran. 

Mutta yllätys tuli nopeammin kuin Karma oli osannut 
odottaa. H^n tajusi jonkun olevan vierellään ja melkein siinä 
silmänräpäyksessä sattui huumaava isku häntä takaraivoon. 
Säteileviä tähtiä alkoi hyppiä pimeässä huoneessa ja Karma 
tunsi, kuinka hän hitaasti, äärimmäisestä vastustuksestaan 
huolimatta vajosi johonkin syvään — pohjattomalta tuntuvaan 
kuiluun . . . 

Karma" heräsi siihen, että tuomari Törmä hautoi hänen 
päätään kostutetulla pyyheliinalla. Pöydällä paloi sinivarjostiminen 
lamppu. Mustapuinen lasikaappi Buddhankuvineen 
selvensi melko nopeasti Karman lamaantuneen tajunnan. 

"Kuka teitä löi?" hän kuuli tuomarin sanat ja yritti kohottautua 
pystyyn, mutta tunsi voimansa riittämättömiksi. 

Täydellinen tajunta palasi kuitenkin muutaman sekunnin 
kuluttua. 

"Mitä kello on ? Kauanko olen lojunut täällä?" 
"Suunnilleen puoli neljä", Törmä vastasi, — "kauanko 
olette ollut täällä, siitä minulla ei ole aavistustakaan". 

"Puoli neljä", Karma kertasi. "Siis kaksi tuntia . . . Kirottua." 
Samalla hänen katseensa osui raollaan olevaan kaapin 
oveen. 

"Varkaita . . . Täältä on varastettu jotakin . . . Buddhankuvia." 
Vaikka hänen päätään yhä huimasi, hän kohottautui 
jaloilleen ja meni huojuen kaapin luo. Keskimmäisellä hyllyllä 
näkyi tyhjä sija. Eräs Buddhankuva oli poissa. 

"Mutta kuka perhana", Törmä kirosi. "Näittekö te varkaan 
— ja kuka teitä löi?" 

Karma tuijotti otsa rypyssä kaappiin. 

"Jospa olisin nähnytkin, selviäisi asia paljon mutkattomammin. 
Mitä taas toiseen kysymykseenne tulee, on minulla 
syytä olettaa, että varas minua juuri kumautti hiekkapussilla. 
Tuhannenturkasta . . ." 

"Löi hiekkapussilla?" Törmä ihmetteli. 

"En tunne ainakaan pääkuoressani reikiä enkä edes pahempia 
kuhmuja. Koko vasen puoli kallostani on kuitenkin 
kuin lyijystä. Lyöjän on siis täytynyt käyttää hiekkapussia." 
Karma suoristautui äkkiä ja linkutti ikkunan luo. "Nyt meidän 
on pistettävä töpinäksi. Hankkikaa lisää valoa." 

"Mutta ehkä olisi parasta ilmoittaa asiasta poliiseille. 
Puhelin on tuolla eteishallissa." 

"Poliiseista ei meillä ole vähääkään apua. Noutakaahan 
enemmän valoa." Samalla Karma kumartui tutkimaan 
ikkunaa. 

Toinen ikkunanpuolikas oli raollaan. Haat oli avattu ulkoapäin, 
työntämällä joku ohut rautaesine ikkunanpuolikkaiden 
väliin. Keltaisenharmaalla ikkunalaudalla näkyi epämääräinen 
kuraläiskä, joka todennäköisesti oli jäänyt ikkunasta 
tunkeutujan liejuisesta kengästä. Karma avasi ulommaisenkin 
ikkunan ja kurkisti pihalle. Kalpea aamunsarastus 
kuulsi idästä. Tihkusade jatkui yhä. Ruohopeite ulottui 
aivan talon kivijalkaan saakka. Sade oli pehmittänyt ne vähäisetkin 
jäljet* jotka yöllinen kulkija mahdollisesti oli nurmikolle 
jättänyt. Kirousten mutina pääsi Karman huulilta. 

Tuomari saapui tuoden toisen lampun. Huone tuli valoisammaksi 
ja Karma tarkasteli lattiaa. Kuluneelle karvalankamatolle 
ei ollut jäänyt minkäänlaisia jälkiä, vain kaapin 
edessä oli matto hiukan kosteaa, mikä johtui yöllisen vieraan 
marista kengistä. Kaapin lukko oli perin yksinkertainen ja 
se oli ollut helppo avata tiirikalla. Jos varas oli ollut hiukankin 
huolellinen, ei hänen ollut tarvinnut jättää lainkaan sormen 
jälkiään kaapin oveen tai hyllyihin. Vedettyään tiirikkakoukulla 
oven auki häh oli voinut siepata haluamansa kuvan 
ja pistää seir taskuunsa. 

Tuomari Törmä pudisteli päätään. 

"Tämäpä vasta kummallista. Kenen päähän on pälkähtänyt 
tulla varastelemaan täältä noita puu-ukkoja — tai ehkäpä 
on viety jotakin muutakin?" 

Karma istahti natisevaan nojatuoliin. 

"Olen melko varma, ettei täältä ole kadonnut mitään 
muuta kuin yksi Buddhankuva. Oliko joku kuvista erikoisen 
arvokas ?" 

"Siitä minulla ei ole aavistustakaan. Arvioimme eilen 
talon muut tavarat, mutta näitä kokoelmia arvioidessa päätimme 
käyttää ammattimiehen apua. Minulla on muuan tuttava 
taidekauppias Helsingissä ja ajattelin pyytää häntä 
arvioimaan kokoelmat." 

"Mutta Forsblom olisi saanut Buddhankuvistaan miljoonia." 

"Olisi varmasti. Piru vieköön — tietysti varas vei kaikista 
arvokkaimman. Kunpa edes tietäisin kadonneen kuvan 
tuntomerkit. Nuo kirotut murjaanit ovat kaikki niin samannäköisiä." 

Karma hankasi mietteissään otsaansa. 

"Ellen väärin muista, oli tuossa hyllyllä keskimmäisenä 
noin parinkymmenen sentin korkuinen, mustapuinen kuva — 
se oli kai n.s. yhdeksänkätinen Buddha." 

Tuomari Törmä kaiveli savukelaatikkoaan ja näytti hermostuneelta. 

"Minä vain en osaa sanoa. Perhana vieköön. Meidän 
täytyy ilmoittaa varkaudesta viranomaisille . . ." 

"Minä karttaisin turhaa melua asian takia — mutta sehän 
tietenkin on teidän määrättävissänne. Olen tutkimassa Forsblomin 
juttua ja yritän myös parhaani mukaan ottaa selvää 
tästä varkaudesta. Minulla on siihen henkilökohtaista syytäkin 
— ", Karma painoi tulehtunutta takaraivoaan ja näytti 
pahantuuliselta. 

"Olette siis sitä mieltä, että vaikenisimme asiasta . . . ?" 

"Se on mielipiteeni." 

Tuomari sytytteli hitaasti savukettaan. 

"Olkoon menneeksi sitten — ja kyllä kai te olette parempi 
mies tällaisia juttuja penkomaan kuin Pajulammen poliisit." 

Karma nousi ylös. 

"Ja nyt voimme lähteä. Lukitsemme huoneen. Tänne ei 
saa tulla ketään syrjäisiä ennenkuin olen tarkastanut paikat 
päivänvalossa . . . Kunpa vain uskaltaisimme mennä herättämään 
Amandan. Kupponen kuumaa olisi juuri nyt paikallaan." 

Törmä nyökkäsi. 

"Taitaa olla sittenkin parasta, että annamme Amandaneidin 
nukkua. Hän ei ole tottunut siihen, että vieraat herättelevät 
hänet kello neljältä aamulla." 

Karma sulki huolellisesti ikkunan. Herrat siirtyivät välikköön. 
Ovi väännettiin lukkoon ja hetkistä hyohemmin 
huonetoverukset istuivat kumpikin sänkynsä laidalla, poltellen 
äänettöminä. 

"Piru periköön Buddhankuvat ja varkaat", tuomari katkaisi 
hiljaisuuden. "Tässä Forsblomin jutussa taitaa sittenkin 
olla jotakin kieroa." 

"Enemmän kuin ehkä luulettekaan", Karma vastasi. 
"Mutta yritetäänpä ottaa pienet nokkaunet. Kai Amanda 
herättää meidät aamulla." 

"Mutta entä varas. Jos hän pääsee karkuun?" 

Karma rusenti savukkeensa tuhkakupin laitaan. - 
"Tällä kertaa hän joka tapauksessa on päässyt karkuun. 
Ellei hän ole jäänyt kahdeksi tunniksi seisoskelemaan ulos 
tihkusateeseen", hän mutisi sitoen märän pyyheliinan päänsä 
ympärille ja heittäytyen vuoteelle. 

VIII LUKU. 

Kun Karma iltapäivällä saapui poliisilaitokselle, hän tapasi 
komissaari Hallan työpöytänsä ääressä. Komissaarin 
synkkä muoto juorusi huonoista uutisista, mutta nähdessään 
sideharson Karman pään ympärillä, hänen kasvoilleen levisi 
hiukan vahingoniloinen myhäily. 

"Ystävämme arkkitehti on tainnut olla ampiaispesässä. 
Tuo kääre tekee teidät perin huvittavan näköiseksi." 

Karma istahti kursailematta pöydän ääreen. Komissaarin 
tervehdys puristi tiukat rypyt hänen silmäkulmiinsa. 

"Toivoisinpa melkein, että teitäkin olisi kumautettu hiekkapussilla 
päähän", hän sanoi pahanilkisesti. "Vastapelurinne 
ovat pidelleet teitä tähän asti aivan liian hellävaroen." 

Komissaari kaivoi pöytälaatikostaan pari sikaria ja ojensi 
niistä toisen Karmalle. 

"Ottakaa vastaan surunvalitteluni. Tämä on hyvä Colorado 
— kaikista mustinta lajia . . . Niin, ja kertokaa sitten, 
missä te oikeastaan olette ollut tappelemassa." 

Karman pahantuulisuus häipyi yhtä pian kuin se oli ilmestynytkin. 
Vedeltyään muutamia sikarinsauhuja hän kertoi 
yksityiskohtaisesti edellisen yön tapahtumista. Komissaari 
oli vilpittömästi kiinnostunut. 

"Vai varkaus. Tuhannenturkasta. Forsblomin sormet 
ovat tietenkin pelissä." 

Karma nyökkäsi hajamielisen näköisenä. 

"Todennäköisesti oli varas Kalle Forsblom, mutta miksi 
helkkarissa hän otti vain yhden Buddhankuvan?" 

"Tietenkin se oli arvokkain — tai sitten tuli Forsblomille 
kiire. Te sekoititte hänen korttinsa. Hiekkapussi juttu sopii 

hyvin Forsblomiin. Ellen väärin muista, hän osallistui kerran 
ryöstönluontoiseen pahoinpitelyyn, jossa aseena käytettiin 
hiekkapussia — vai oliko se ehkä mönjäsäkki. Etsivä 
Laine muistaa sen jutun hyvin ja jos . . ." 

"Paljon tärkeämpää olisi saada selville, missä Forsblom 
nykyisin oleskelee. Ovatko miehenne saaneet hänestä mitään 
tietoa?" 

Komissaari näytti pahantuuliselta. 

"Sepä tässä pahinta onkin. Forsblom on kuin maan alle 
kadonnut. «.Sen jälkeen, kun hän hyppäsi linja-autosta, ei 
miehestä ole kuulunut mitään . . . Mutta olin vallan unohtaa : 
tohtori Tuura soitteli tänne eilen illalla ja kyseli teitä. Hänellä 
olisi ollut teille jotakin tärkeää ilmoitettavaa." 

"Niinkö", Karma sanoi välinpitämättömästi. "Mistä tohtori 
arvasi etsiä minua poliisilaitokselta?" 

"Hän oli ensiksi soittanut asuntoonne ja emännöitsijänne 
oli ilmoittanut, ettette ole kotona. Kello oli kai siinä kuuden 
paikkeilla, kun tohtori tiedusteli teitä täältä." 

"Ilmoittiko hän lähemmin asiaansa?" 

"Ei. Hän mainitsi vain, että oli ilmennyt eräitä seikkoja, 
jotka mahdollisesti kiinnostaisivat teitä. Kaipa Tuura soittelee 
uudelleen", komissaari arveli. 

"Tunnetteko ketään Forsblomin kavereita?" Karma kysyi 
äkkiä: 

"Laine voi antaa niistä tarkempia tietoja. Tiedän kyllä 
ainakin erään naisen, jonka kanssa Forsblom seurusteli paljon 
viime aikoina. Kysymyksessä on Laina Riippa, ompelijatar. 
Asuu Punavuorenkatu 68 :ssa, ellen väärin muista." 

Karma kirjoitti nimen ja osoitteen muistikirjaansa. 

"Forsblomin henkilökortin erikoistiedoissa mainittiin 
muistaakseni, että Forsblom on elänyt naisten kustannuksella. 
Onko tämä nainen hänen uhrejaan?" 

Komissaari naurahti. 

"Tyttö sanoo olevansa Forsblomin morsian. Kutsuimme 
hänet kerran tänne, kun tahdoimme saada selvää Forsblomin 

---62---

edesottamuksista. Neiti Riippa vaikuttaa naiselta, jolla on 
jonkin verran rahoja, käy hyvin silmiinpistävästi puettuna ja 
yrittää esittää suuren maailman naista. Laine on tietenkin 
käynyt kovistelemassa naista Forsblomin paon johdosta, joten 
te tuskin siltä taholta mitään hyödytte." 

"Oliko Frosblomilla paljon rahaa pidätettäessä?" 

"Yli kymmenen tuhatta", komissaari ilmoitti, — "ja Fei 
Rudokilta ne ovat peräisin, siitä olen varma". 

"Rahat tietenkin takavarikoitiin?" 

"Menettelimme kuten tavallisesti : Pidätetyt saavat poliisin 
suojissa ollessaan ostaa rahoillaan kahvia, tupakkaa ynnä 
muuta. Rahat ovat meidän hallussamme ja me maksamme 
tilaukset. Kun Forsblom siirrettiin Mäntykumpuun, toimitettiin 
rahat sairaalan taloudenhoitajalle. Myös Mäntykummussa 
ollessaan sai Forsblom käyttää määräysten mukaisesti 
rahojaan." 

"Paetessaan hänellä siis ei ollut rahoja?" 

"Ei olisi pitänyt olla, ellei Forsblom ollut saanut rahoja 
salateitse. Ei karkulainen rahoitta kuitenkaan olisi voinut 
pitkälle potkia, ja siksi arvelimmekin, että hänen on täytynyt 
saada rahaa jostakin — mahdollisesti morsiameltaan." 

Karma nousi ylös. Samassa soi puhelin. Komissaari tart> 
tui kuulotorveen, mutta ojensi sen sitten Karmalle: 

"Kysytään teitä. Siellä on tohtori Tuura." 

Tohtorin pehmeä ääni puhui langan toisessa päässä : 

"Olen yrittänyt tavoittaa teitä jo eilisillasta lähtien. Voisitteko 
pistäytyä täällä Mäntykummussa. On tapahtunut 
eräitä mielestäni merkillisiä asioita . . ." 

"Kertokaa lähemmin." 

"Kungfutse on ollut viime yönä karkuteillä . . ." 
"Aron Franssilako? Missä?" 

"Mies palasi neljän aikaan aamulla ikkunan kautta", tohtori 
jatkoi. "Olen antanut määräyksen, että Franssila on 
suljettava koppiin." 

Karma vaihtoi vielä muutaman sanan tohtorin kanssa ja 
laski sitten kuulotorven paikoilleen. 

"Taidanpa tehdä matkan Mäntykumpuun", hän virkkoi 
komissaarin puoleen kääntyen. "Tästä jutusta taitaa muodostua 
kiinalainen mysteeri . . ." 

Hän kertoi Hallalle lyhyesti, mitä tohtorilta oli kuullut. 
Komissaari pudisteli päätään. 

"Olisiko Franssila sekaantunut juttuun. Johan nyt jotakin ..." 

Karma hankasi mietteissään otsaansa. 

"Franssila, vanha kiinankieltä puhuva lähetyssaarnaaja, 
tibcttiläis-kiinalainen Rudok, kolmekymmentä kiinalaista 
Buddhankuvaa. Eikö siinä ole jo tarpeeksi itämaista." 

Komissaari halkaisi huolellisesti sikarinsa päätä ja 
huokaisi. 

"Luojan kiitos, että juttu on teidän hartioillanne. 
Minä . . ." 

Karma painoi huopahatun päähänsä ja napitti takkinsa. 

"Pelkään pahoin, että tekin joudutte opettelemaan kiinan 
kieltä ennenkuin tämä juttu on päätöksessä. Mihin 
aikaan lähtee muuten autobusseja Mäntykumpuun?" 

"Siinä on aikataulu seinällä", komissaari viittasi ikkunanpieleen. 
Karma silmäili paperia ja vilkaisi kelloonsa. 

"Kaksitoista neljäkymmentä viisi. Minulla on runsaasti 
kolme tuntia aikaa. Taidan ensiksi pistäytyä Forsblomin 
morsiamen luona Punavuorenkadulla." 

"Aiotte siis Mäntykumpuun . . .?" 

Karma laski koukkukeppinsä kainaloonsa ja astui ovelle. 

"Kyllä varmasti. Tämän jutun kiinalainen puoli on alkanut 
kiinnostaa minua niin turkasesti. Näin viime viikolla 
unta, että tuntematon ystävä oli lahjoittanut minulle mandariinin 
viitan. Se merkitsee . . ." 

"Että teistä vielä kerran tulee Maiidsukuon kuningas tai 
Kiinan keisari", komissaari letkautti. "Viekää Mäntykummun 
nimismiehelle terveisiä, te iänikuinen unennäkijä . . ." 

Karma pysähtyi hämärään porraskäytävään ja katseli sen 
seinällä olevaa asukasluetteloa. Nimi Laina Riippa, ompelijatar, 
oli taulussa alimmaisena. Siis ensimmäinen kerros. 

Karma tunkeutui käytävän perälle, löysi oven numero 7, 
totesi siinä etsimänsä henkilön nimikortin ja soitti ovikelloa. 
Vastausta ei kuulunut ja Karma rimpautti toistamiseen. 
Kului ainakin puoli minuuttia. Karma oli jo kääntymäisillään 
ovelta, kun sisästä kuului askeleita ja ovi avautui. Vaaleatukkainen, 
hiukan lihavahko nainen näyttäytyi kynnyksellä. 

"Neiti Riippa, ellen erehdy?" 

Nainen nyökkäsi ja näytti ilmeisesti hämmästyneeltä. 
Karma astui ovelle ja nainen siirtyi vaistomaisesti syrjään. 

"Haluaisin keskustella kanssanne hiukan — vai tulinko 
ehkä sopimattomaan aikaan? Nimeni on Karma, työskentelen 
rikospoliisin palveluksessa." 

Karman sanat sävähdyttivät naista. Hänen silmiinsä 
kohosi hätääntynyt ilme. Se katosi kuitenkin pian ja nainen 
nyökkäsi kylmästi. 

"Olkaa hyvä, herra !" Hän työnsi huoneistoonsa johtavan 
oven auki, sammuttaen samalla eteisen valot. Karma astui 
huoneeseen ja havaitsi sen ensi silmäyksellä juuri sellaiseksi 
kuin hän oli kuvitellutkin. Kiiltokuvatauluja seinillä, halpahintaisia 
posliini- ja kipsikoristeita kaappien päällä, paljon 
tyynyjä ja ilmassa tupakansavua. Verhoilla eristetyn alkoovin 
nurkkauksesta näkyi ompelukone ja rautasänky. Pihalle 
johtava ikkuna oli auki. Se oli avattu vasta aivan äskettäin, 
sillä raitis ilma ei ollut vielä ehtinyt puhdistaa huoneen tupakansavuista 
ja tympeää ilmapiiriä.. 

Nainen istahti pöydän ääressä olevalle tuolille, heittäen 
säärensä rohkeasti toisen yli. Karma pani merkille, että 
hänen savuketta sytyttävä kätensä vapisi hiukan. 

"Mitä asianne koskee?" nainen sanoi, puhaltaen savupilven 
suustaan. 

Karma istahti sohvan reunalle ja silmäili ympärilleen. 
Naisen katse seurasi levottomana Karman katsetta ja hän 
korjasi sääriensä asentoa entistä rohkeammaksi. 

"Koska olette viimeksi nähnyt sulhastanne, Kalle Forsblomia?" 
Karma kysyi alkajaisiksi. 

Nainen oli tuokion ääneti. 

"Siitä on jo melkein viikko. Kalle kävi täällä eräänä 
yönä, mutta en silloin tiennyt, että hän oli karkumatkalla." 

Karma tuijotti pitkään puhuteltavaansa. 

"Kävikö sulhasenne todella täällä?" 

"K-yllä, hän pistäytyi luonani, mutta sen jälkeen en ole 
häntä nähnyt." 

Karma sytytti savukkeen ja silmäili ympärilleen. 

"Ja miksi teidän äskeinen vieraanne poistui niin äkkiä?" 
hän kysyi. 

"Vieraani . . . Mitä tarkoitatte?" Naisen ääni oli epävarma. 
Hän yritti savuketta imeskelemällä peittää ilmeistä 
hämminkiään. 

Karma viittasi ikkunaan. 

"Vieraanne poistui ikkunan kautta vähää ennen kuin 
päästitte minut sisään. Olisinpa utelias kuulemaan, kuka 
täällä oli luonanne." 

"Olin loikomassa — ja puolipukeissa", nainen sanoi. 
"Kuulin kyllä ovikellon soivan, mutta en voinut tulla avaamaan 
heti." Hänen äänensä ei kuulunut vähääkään vakuuttavalta. 

Karma nuuhki ilmaa ja hänen katseensa siirtyi sitten pöydän 
reunalla olevaan tuhkakuppiin. 

"Turmac-savukkeiden tuoksu . . . Täällä näkyy vielä itse 
savukkeitakin", hän kohottautui ja poimi tuhkakupista kaksi 
puoleksipalanutta savukkeen pätkää. "Tätä Turmac laatua 
ei saa ostaa ainakaan Helsingistä. Teillä oli äsken hieno 
vieras, neiti Riippa . . ." 

Naisen poskilihakset nytkähtivät. Raivo ja pelko taistelivat 
hänen sisimmässään, mutta jälkimmäinen voitti. 

"Täällä oli kyllä eräs herra . . . Kun ovikello soi ? vieras 
pelkäsi sulhaseni olevan tulossa ja poistui ikkunasta." Sitten 
hän keikautti uhitellen päätään ja lisäsi: "Uskokaa jos tahdotte, 
niin asia on !" 

Rypyt Karman otsalta sulivat. Hän puhui melkein 
isällisesti : 

"Uskon, että täällä oli joku herra ja hän katsoi parhaaksi 
häipyä ennenkuin toisia vieraita saapui. Olen utelias — 
tavattoman utelias tietämään, kuka tämä Turmac savukkeita 
polttava vieras oli?" 

"Hän oli eräs merimies — veljeni tuttavia." 

Karma pyöritteli savukkeiden pätkiä hyppysissään. 

"Merimiehet polttanevat harvoin ehta Turmacia. Tämä 
egyptiläinen laji maksaa viisi sillinkiä pakkaus. Teidän merimies
-ystävänne mahtoi olla hiukan erikoista lajia." 

Naisen silmäkulmat rypistyivät. 

"No miksi sitten kyselette, jos kerran tiedätte ... On 
aivan poliisien tapaista, etteivät he usko mitä heille sanotaan", 
nainen kivahti. 

Karma myhäili koko naamallaan. 

"Lienette aika lähellä totuutta, mitä jälkimmäiseen huomautukseenne 
tulee. Me poliisimiehet olemme todella perin 
epäluuloisia. Mutta jatkakaamme. Mitähän, jos minä yrittäisin 
arvailla, millainen mies merimies-ystävänne on." 

"Arvailkaa vain, jos se teitä huvittaa." 

Karma pisti Turmacin pätkät savukekoteloonsa. 

"Oliko ystävällänne munanmuotoinen pää, sileä kalju, 
harvinaisen ulkonevat korvat ja mahdollisimman tummasankaiset 
silmälasit . . . Onko hän ehkä jonkin kiinalaisen teef irman 
edustaja ja käyttää nimeä Fei Rudok . . ." 

Nainen säpsähti ja hänen kasvoillaan kuvastui pelko. 

"E-n, en minä muista miehen nimeä . . . Hän on joka 
tapauksessa veljeni tuttavia ja ulkomaalainen . . ." 

"Mutta antamani kuvaus pitää paikkansa?" 

"Ei hän ole sellainen kuin kuvailitte. Hän on oikein 

hieno herra — eikä sulhasenikaan mikään hamppari ole, 
vaikka poliisit häntä jahtaavat. Minä tunnen Kallen hyvin, 
sillä jo viisi vuotta . . ." 

"Olemme seurustelleet", Karma täydensi. "Sitä en lainkaan 
epäile, mutta nyt on sulhasenne joka tapauksessa peräänkuulutettu 
murhamies ja poliiseilla on syytä pitää silmällä 
kaikkia hänen tuttaviaan. Siis: kuka oli äsken luonanne 
vieraillut mies?" 

"Sanoinhan jo, etten häntä tunne — näin miehen ensi 
kerran." * 

"Ja mitä hänellä oli asiaa?" 

"Hän tuli vain tervehtimään minua." 

"Äsken juuri väititte nähneenne miehen ensi kerran. Tuntuu 
hiukan oudolta tämä ensivisiitti — ja vieraanneko antoi 
teille nuo setelit?" Karma veti pöydällä olevan sanomalehden 
alta esiin kolme uudenuutukaista tuhannen markan seteliä, 
joiden peitoksi sanomalehti oli heitetty niin huolimattomasti, 
että setelien kulmat näkyivät lehden alta. 

"Ne ovat minun rahojani", nainen sähisi, — "rehellisesti 
ansaittuja eikä mitään lahjaksisaatuja. Eräs rouva maksoi 
ompelulaskunsa ja . . ." 

Karma käänteli seteleitä kädessään. 

"Teillä näyttää olevan varakkaita asiakkaita, neiti Riippa", 
hän sanoi ivallisesti. "Montako pukua te asiakkaallenne 
ompelitte . . .?" 

"Se ei kai kuulu poliiseille." 

"Ei kylläkään, mutta vieraanne kiinnostavat poliiseja. 
Olisi parasta kertoa suoraan minkä takia saitte rahat äsken 
täällä vierailleelta mieheltä." 

"Sanoinhan jo, etten ole saanut häneltä rahoja", nainen 
kivahti, heittäen vihamielisen katseen puhutteli jaansa. 

Karma kirjoitti setelien numerot taskukirjaansa. 

"No, saadaanpahan sitten nähdä. Pankissa kyllä tiedetään, 
kenelle nämä setelit on annettu", hän virkkoi naista 
peloitellakseen, vaikkei hän todellisuudessa ollut lainkaan 

varma, saisiko hän numeroiden avulla rahojen aikaisemman 
omistajan selville. 

Neiti Riippa seurasi Karman puuhia huulet tiukasti 
yhteenpuristettuina, silmissään ylimielinen ilme, joka kuitenkin 
samalla kuvasti pelkoa. 

"Ette siis halua ilmaista vieraanne nimeä ?" Karma sanoi, 
pistäen muistikirjansa taskuunsa. 

"Mies ei esitellyt itseään, sanoi vain olevansa Kallen tuttavia. 
Kuulittehan jo." 

"Kuulin, mutta en usko", Karma vastasi melkein töykeästi, 

"Olkaa sitten uskomatta ja jättäkää minut rauhaan." 

"Aivan kohta, neitiseni, mutta uskon palaavani tänne 
piakkoin uudelleen, ja voi käydä siten, että minulla on silloin 
virkapukuinen seuralainen. Näkemiin, neiti Riippa!" 

Poistuessaan huoneen tunkkautuneesta ilmapiiristä Karma 
tunsi naisen katseen polttavan niskassaan. Käsitys, 
minkä hän oli saanut Kalle Forsblomin morsiamesta, vastasi 
täydellisesti hänen ennakkokuvitelmiaan. 

IX LUKU. 

Karma, yritti kuulustella Kungfutsea tohtorin läsnäollessa, 
mutta ukko osoittautui hyvin niukkasanaiseksi ja kieltäytyi 
lopulta kokonaan vastailemasta. Sensijaan hän lateli 
pitkiä kiinankielisiä lauseita, joista Karma enempää kuin 
tohtori Tuurakaan eivät ymmärtäneet hitui s takaan. 

Tohtorin selostuksen mukaan oli Franssila edellisenä yönä 
poistunut omavaltaisesti sairaalasta. Kuten ennenkin, ei hänen 
huoneensa ovea ollut lukittu yöksi ja niin oli Kungfutse 
kenenkään huomaamatta onnistunut pujahtamaan hissiin, 
ajanut sillä ruumishuoneeseen, avannut ulosjohtavan oven ja 
mennyt omille teilleen. Vähää vajaa kello kolme aamulla 
yövartija oli kuullut kolinaa ruumishuoneen luota ja yllättänyt 
Franssilan,, tämän ollessa paraillaan sulkemassa ovea. 
Ukko oli selittänyt käyneensä vain haukkaamassa hiukan 
raitista ilmaa, koska kevätyö oli tehnyt hänet niin virkuksi. 
Yövartija oli saattanut Franssilan ylös ja lukinnut ukon sitten 
yohoitajattaren käskystä yksinäiseen huoneeseen. Aamulla 
oli asiasta ilmoitettu ylilääkärille ja tohtori Tuura oli 
heti määrännyt Franssilan teljettäväksi varmempaan koppiin. 

"Miksi te sitten oikeastaan lähditte ulos?" Karma yritti 
houkutella Franssilaa puhumaan. 

"Ka, sanoinhan jo. Uni ei tullut ja muihea kevätyö houkutteli 
ulos. U Ling, viisas mies Jen-nganista, sanoi kerran: 
jos voit kuun noustua tähtien sammumiseen laskea Sui 
juanin pagodin pihaa peittävät hiekkajyvät, olet yhtä viisas 
kuin suuri Buddha. Tähdeft alkoivat sammua aamulla, kun 
yövartija minut yllätti . . 

---70---

"Älä lavertele", tohtori kivahti. "Oletko ennenkin ollut 
ulkona öisin?" 

"Monta yötä . . . K#uan sitten Kwei-lingissä valvoin 
monta yötä ... Oo, jos herra tohtori olisi kuullut sammakoiden 
yökurnutuksen Nanan lammikossa, ette olisi voinut 
nukkua. Suuri Kwei Uang sanoikin kerran . . ." 

"Mutta Mäntykummussa eivät sammakot vielä kurnuta. 
Missä olit silloin yöllä?" tohtori jatkoi. 

"Ka, kävelin. Jumala on aiutanut minulle terveet jalat. 
Kävelin puistossa." 

"Etkö ollut puiston ulkopuolella?" 

Kungfutse nauraa kikatti omituisesti. 

"Ei tohdi mennä. Portin pielessä on kieltotaulu. Suuri 
oppi-isäni Kungfutse sanoi kerran: viisas tottelee lakia ja 
asetuksia, mutta tyhmä ummistaa silmänsä hyveeltä." 

"Oletteko aikaisemmin ollut luvattomilla yöretkillä?" 
Karma tinkasi. 

Kungfutse nauraa kikatti uudestaan. 

"Joskus nuorena ollessani — ennenkuin minusta tuli 
pappi. Mäntykummun hotellista ei myönnetä yölupia — 
eihän, tohtori — ?" 

Karma katsoi parhaaksi lopettaa kuulustelun, ja tohtori 
lukitsi omin käsin kopin oven. 

"Franssila ei ole niinkään hullu kuin tahtoo näyttää", 
Karma virkkoi -miesten kävellessä alakertaan. "Mitä mieltä 
olette te, tohtori?" 

"Olen pitänyt Kungfutsea tähän saakka jokseenkin vaarattomana, 
mutta nyt on käsitykseni muuttunut. Tästälahtien 
pidetään miestä eristetyssä kopissa lukkojen takana . . . 
Kukapa tietää, mitä hän silloin murhayönäkin puuhaili . . ." 
. "Oletteko saanut selville jotakin erikoista?" 

Tohtori tarttui Karman käsipuoleen. 

"Muistattehan, mitä y lihoi ta jatar kertoi: Franssilan 
huoneesta ei kuulunut silloin illalla mitään ääntä ja huoneen 
ovi oli raollaan. Olen ajatellut asiaa tarkemmin ja . . ." 

"Epäilette, että Kungfutsella olisi jotakin osuutta rikoksessa", 
Karina täydensi. 

"Niin juuri. Kungfutse on voinut taimia Forsblomin apurina. 
Rouva Kontio ei tavallisesti päästänyt huoneeseensa 
ketään vieraita, mutta Kungfutse oli hänen kanssaan hyvissä 
väleissä. Mies on voinut avustaa Forsblomia houkuttelemalla 
rouva Kontion avaamaan oven." 

Karma hankasi mietteissään otsaansa. 

"Hmm", hän mutisi. "Voisihan sekin olla mahdollista. 
Mutta miksi Forsblom pakeni ikkunan kautta, miksi hän ei 
käyttänyt ovea kuten Franssila viime yönä. Siinä on muuan 
kysymys, jota olen miettinyt." 

"Murhamiehellä oli kiire päästä ulos ja kaksoisoven raskaan 
sulkupuomin irroittaminen olisi vienyt aikaa. Sitä 
paitsi olisi aukijäänyt ovi herättänyt yövartijan huomiota. 
Rikotun ikkunan hän huomasi aivan sattumalta. Tämä on 
minun mielipiteeni", tohtori sanoi. 

He olivat ehtineet alakertaan, kun kansliasta kiirehti 
nuori sairaanhoitajatar. 

"Herra ylilääkäriä pyydetään puhelimeen", hoitajatar 
ilmoitti. \ 

Tohtori poistui kansliaan, ja Karma jäi puhelemaan hoitajattaren 
kanssa, jonka hän tunsi ennestään neiti Koskeksi. 
Keskustelu siirtyi Kungfutsen yölliseen poissaoloon. 

"Oletteko te, neiti, huomannut, että Franssila olisi ollut 
aikaisemmin luvattomilla retkillä?" Karma tiedusteli. 

"En voi sanoa — olenhan ollut vasta niin vähän aikaa 
täällä. Minusta Franssila vaikuttaa oikein kiltiltä sedältä. 
Hän on originelli, mutta en usko hänen olevan sekapäinen." 

"Hulluja on yhdeksääkymmentäyhdeksää lajia", Karma 
naureskeli, — "eikä Kungfutsekaan aivan normaali liene. 
Mutta sanokaapas, neiti, seurusteliko Franssila Kalle Forsblomin 
kanssa?" 

Neiti . Koski pudisti päätään. 

"Forsblom oli kriminaalipotilas ja eristetty. Ei hänellä 

ollut paljoakaan mahdollisuuksia seurustella toisten hoidokkien 
kanssa." 

"Entä rouva Kontio. Oliko hän Franssilan tuttavia?" 

"Kuulin ainakin kerran Franssilan opettavan rouva Kontiolle 
kiinan'kieltä", neiti Koski nauroi. 

"Ja mikä on mielipiteenne rouva Kontiosta, oliko hän 
hyvin sairas?" 

"Hän vaikutti alakuloiselta ja itki usein. Muutoin hän 
oli rauhallinen ja sävyisä . . . Uh, tunnen vieläkin kylmät 
väreet selkäpiissäni muistaessani tuon näyn ... Se oli kamalaa . . ." 

Karma katseli mietteissään ikkunaan ja nyökytti päätään. 

"Murhat ovat aina epämiellyttäviä — ja tällaisessa laitoksessa 
erikoisesti. Tuoko on tohtorin asunto — ?" hän 
osoitti ikkunasta näkyvää punatiilistä rakennusta koivujen 
keskellä. } 

"Niin. Ylilääkäri ja taloudenhoitaja asuvat siellä. Yläkerrassa 
on lisäksi parilla hoitajattarella huoneet. Sitten 
hän yhtäkkiä keskeytti ja jatkoi tuokion kuluttua: "Kungfutse 
tuli aamulla juuri tuolta tohtorin asunnon takaa taluttaen 
polkupyörää." 

Karma säpsähti. 

"Mitä? Näittekö Kungfutsen kuljettavan polkupyörää 
yöllä?" 

"Juttu on siten, että heräsin aamuyöstä siihen, kun lentokone 
kulki hyvin alhaalla lentäen aivan tästä yli. Sen jyrinä 
herätti minut, ja hyppäsin säikähtäneenä ikkunaan. Oli 
vielä hyvin hämärää, mutta näin lentokoneen parhaiksi katoavan 
mustana varjona puiden latvojen taakse ja mietiskelin, 
olisivatko ryssän koneet taas lentäneet Helsingin yli. 
Viivyin ikkunan ääressä kenties minuutin, pari ja olin juuri 
lähtemäisilläni takaisin vuoteeseen, kun näin jonkun tulevan 
koivukujalta päin polkupyörää taluttaen. Ensimmäinen ajatukseni 
oli, että tulija oli tohtori Tuura, joka on ollut öisellä 

sairaskäynnillä — tohtori käyttää nimittäin lyhyillä matkodlla 
usein polkupyörää. Mies katosi sitten tuonne vajan 
taakse ja kohta sen jälkeen näin Kungfutsen hiipivän kuin 
varjon pitkässä kauhtanasaan esiin. Mies tuli vajan luona 
olevan kuusikon takaa ja hävisi kiireesti päärakennuksen 
taakse. Ajattelin, että minun olisi tehtävä asiasta ilmoitus 
heti, mutta hiukan mietittyäni painuin peittojen alle. Ajattelin, 
että ehdinhän puhua asiasta huomennakin. Vähää 
myöhemmin kuulin sitten ääniä alhaalta ja oven käyntiä. 
Yövartija oli yllättänyt Kungfutsen ruumishuoneen luona ja 
toi häntä parhaillaan sisään. Enempää en tiedäkään asiasta", 
neiti Koski lopetti. 

"Ja paljonko kello oli, kun näitte Kungfutsen?" 

"Katsoin vuoteeseen mentyäni yöpöydälläni olevaa kelloa. 
Se näytti kymmentä vajaa kolme. Idässä kuulsi jo heikko 
kajastus." 

Karma merkitsi kellomäärän muistikirjaansa. 
"Oletteko puhunut huomioistanne ylilääkärille?" 
Neiti Koski näytti syylliseltä. 

"E-n", hän virkkoi. "Ajattelin, että Kungfutse paralle 
koituisi vain lisää ikävyyksiä ja kun mies kerran palasi takaisin, 
niin . . ." 

Tohtori Tuura astui parahiksi käytävään ja kuuli sairaanahoitajattaren 
viimeksilausumat sanat. 

"Mitä te puhutte Kungfutsesta, neiti Koski? Näittekö 
Kungfutsen yöllä ulkona?" 

Neiti Koski kertoi arasti yöllisistä kokemuksistaan. Tohtori 
näpsäytti vihaisesti hyppysiään. 

"Vai sil|ä tavalla . . . Vai on Kungfutse ollut polkupyörää 
jelulla yöllä. Minä huomasinkin, että joku oli luvatta 
käyttänyt polkupyörääni, mutta ajattelin yövartijan ajelleen 
sillä . . . Oletteko muuten aivan varma, että Kungfutsen 
tuli koivukujalta?" 

"Kyllä", neiti Koski vakuutti. "Luulin ensiksi, että herra 

---74---

ylilääkäri tuli sairaskäynniltä, mutta kun näin tulijan lähemmin, 
tunsin hänet Kungfutseksi." 
Tohtori näytti närkästyneeltä. 

"Luuletteko, että lähtisin yölliselle sairaskäynmille polkupyörällä, 
kun minulla on autokin. Ja miksi ette ilmoittanut 
asiaa aikaisemmin? Teidän pitäisi tietää, neiti Koski, että 
jos näette hoidokkeja luvattomasti ulkona; on siitä tehtävä 
ilmoitus ylihoitajattarelle tai vartiostolle." Karmaan päin 
kääntyen hän lisäsi: "Juttu on näinollen tullut paljon mutkallisemmaksi. 
Kungfutse on ollut polkupyörällä ties missä 
saakka . . 

Karma hankasi mietteissään leukaansa. 
"Miten pitkä matka täältä on Pajulammen kartanoon?" 
"Suorinta tietä noin kaksikymimentä kilometriä", tohtori 
vastasi. 

"Maantietäkö?" 

Tohtori kohensi silmälasejaan. 

"Tie haarautuu Kallomäen kohdalla. En ole milloinkaan 
kulkenut sitä, mutta se näyttää tavalliselta kylätieltä — ainakin 
polkupyörällä voi sitä ajaa mainiosti." 

"Oletteko aikaisemmin huomannut, että joku olisi käyttänyt 
polkupyöräänne?" 

Tohtori mietti. 

"En voi sanoa varmaan. Säilytän pyörääni talon takana 
olevassa lukitsemattomassa vajassa. Yövartija Kivi on joskus 
kyllä pyytänyt ja saanut pyörääni lainaksi. Mutta voihan 
olla mahdollista, että esimerkiksi Kungfutse on käyttänyt 
sitä useamminkin luvatta. Miehellähä-n on tähän saakka 
ollut melko rajoittamattomat liikkumismahdollisuudet." 

"Oletteko käyttänyt polkupyöräänne viime yön jälkeen?" 

"En — käytän sitä * oikeastaan perin harvoin. Sen jälkeen 
kun ostin auton, olen joskus pyöräillyt vain huvikseni." 
~"Saisinkohan vilkaista pyörää . . .?" 

"Olkaa hyvä. Se on tuolla vajassa", tohtori sanoi. 

Vähää myöhemmin Karma puuhaili tohtorin polkupyörän 

---75---

kimpussa. Hän irroitti pyöriin tarttunutta "kuivettunutta, 
savea ja kääri sen huolellisesti paperiin, pistäen paketin 
taskuunsa. Hän ehti parahiksi mäen nyppylälle, kun 
Helsingin autobussi porhalsi tien käänteestä. Kuljettajan 
takana oli vapaa istumapaikka ja Karmalla oli mielenkiintoinen 
keskustelu autonkuljettajan kanssa. Kaupunkiin 
päästyään hän meni suoraan poliisilaitokselle ja tapasi komissaari 
Hallan. 

"Olenkin jo odotellut teitä, arkkitehti", Halla puheli. "On 
taas käynyf ilmi jotakin mielenkiintoista. Kalle Forsblom 
on suorittanut murtovarkauden Leppäselän kylässä, vienyt 
ruokatavaroita ja vaatteita. Paikallinen poliisi lähetti rikospaikalta 
tavatut sormenjälkinäytteet meille ja olemme todenneet 
ne Forsblomin sormenjäljiksi. Mitäs siitä sanotte, 
Karana . . ?" 

"Onko Leppäselkä kaukana täältä?" 

"Nelisenkymmentä kilometriä Hämeenlinnaan päin", komissaari 
ilmoitti. "Murto tapahtui maanviljelijä Tammisen 
talossa." 

Karma sytytti savukkeen ja katseli seinällä olevaa karttaa. 

"Siis tuossa", hän painoi sormensa erääseen kohtaan 
kartalle, "Leppäselkä on tuossa ja Mäntykummun mielisairaala 
tässä . . ." 

"Mitä Mäntykumimulla on asian kanssa tekemistä?" 

Karma selosti lyhyesti uutisensa, mutta komissaari ei 
oikein näyttänyt tajuavan, mihin toinen pyrki. 

"Murtovarkaus on joka tapauksessa Forsblomin Kallen 
käsialaa. Saimme toistakymmentä melko hyvin säilynyttä 
sormenjälkeä. Kalle on käynyt kovin varomattomaksi puuhissaan. 
Vanhana rikollisena hänen pitäisi tietää, ettei 
rikospaikalla ole häärittävä paljain käsin — ei ainakaan, 
kun on peräänkuulutettu murhasta." 

"Mitä varas on vienyt?" 

Komissaari otti pöydältä paperiarkin ja silmäili sitä. 

"Tässä on täydellinen luettelo . . . Harmaa miehen puku, 
vanhat saapipaat, huopahattu, kaksi leipää ja savustettu 
lampaan jalka. Varas on vieraillut sekä vaateaitassa että 
ruokakomerossa." 

"Ja koska varkaus tapahtui ?" 

"Viime yönä. Se huomattiin vasta aamulla. Saimme 
nimismies Purhon ilmoituksen ja sormen jälkinäytteet melkein 
heti, kun olitte lähtenyt Mäntykumpuun. Tuntomerkki
-toimistossa identifioitiin jäljet viipymättä ja nyt etsitään 
Kalle Forsblomia täydellä höyryllä Leppäselän tienoilta. Sikäläiset 
poliisit epäilevät, että Forsblomilla olisi käytettävärnään 
polkupyörä ja hän voi siis jo olla matkojen päässä." 

"Polkupyörä", Karma kertasi. "Onko löydetty polkupyörän 
jälkiä?" 

"En tiedä tarkemmin. Tässä Purhon kirjelmässä vain 
isanotaa.n, että varas on todennäköisesti liikkumut polkupyörällä. 
Mutta miten päävärkkinne nykyisin voi . . ?" 

"Jomottaa vielä hiukan", Karma myönsi. "Tohtori Tuura 
kyllä ehdotti vuoteeseen menoa, mutta minä olen toista 
mieltä. Lasi hyvää konjakkia ja kahvikupponen Tornin baarissa. 
Olisiko teillä aikaa tulla seuraksi, komissaari . . . ?" 

Hallan suu vetäytyi muiheaan hymyyn. 

"Siitä onkin jo pitkä aika, kun tarjoilitte kahvia ja konjakkia . . . 
Mennään vain . . ." 

X LUKU. 

Karma loikoili vuoteellaan lueskellen äsken (postiluukusta 
tipahtanutta sanomalehteä. Etusivun 'sekalaisten' joukossa 
pisti hänen silmäänsä seuraava ilmoitus : 

PERILLISTÄ ETSITÄÄN. 

20. 4. tänä vuonna kuolleen liikemies August 
Forsblomin tytärtä, Elsa Maria Mäkistä, .syntynyt 
Kirkkonummella 12. 11. 1902, olinpaikka 
nykyisin tuntematon, pyydetään perintoasioiden 
takia ilmoittautumaan allekirjoittaneen 
luona. Samoin pyydetään 2. 7. 1880 Riihimäellä 
syntynyttä Aurora Mäkistä, jos hän 
vielä on elossa, käymään henkilökohtaisesti 
tbimistossani. 

Filippus Törmä. 
Asianajaja, Helsinki. 
Heikinkatu 46. 

Karma vilkaisi kelloaan. Se näytti jo puolta yhdeksää. 
Hän pukeutui kiireesti ja soitti tuomari Törmälle tämän kotiin. 
) 

"Klaus Karma täällä. Luin lehdestä ilmoituksenne ja 
haluaisin tietää, miten paljon olette saanut tietoja Forsblomin 
aviottomasta perillisestä? Asia kiinnostaa minuakin 
vallan erikoisesti." 

"Tiedän oikeastaan perin vähän", asianajaja ilmoitti. 
"Matkustin pari vuorokautta sitten Riihimäelle, jossa tiesin 
August Forsblomin asuneen ennen avioliittoaan. Sain urkituksi 

selville hänen emännöitsijänsä nimen ja pappilasta 
sain lisätietoja. Aurora Mäkinen on synnyttänyt aviottoman 
tyttölapsen ja muuttanut* kohta sen jälkeen Kirkkonummelle. 
Lapsi on merkitty siellä kirkonkirjoihin. Äiti 
on vienyt hänet erääseen helsinkiläiseen lastenkotiin, jossa 
tyttö on viettänyt viisitoista ikävuottaan. Sen jälkeen hän 
on saanut palveluspaikan kaupungissa eikä hänestä ole mitään 
tietoja. Vietyään tyttärensä lastenkotiin Aurora Mäkinen 
matkusti pois paikkakunnalta. Ainakaan Riihimäen 
kirkonkirjoissa ei ole ilmoitusta hänen kuolemastaan, joten 
on hyvin todennäköistä, että Forsblomin rakastettu vielä 
elää." 

"Tapasitteko henkilöitä, jotka ovat tunteneet neiti Mäkisen?" 

Tuomari Törmän naurunhörähdys kaikui puhelimessa. 

"Muuan vanha rouva väitti olleensa Mäkisen rippikoulutovereita. 
Hän ei kuitenkaan kyennyt antamaan mitään 
kelvollisia tuntomerkkejä — ja neljässäkymmenessä vuodessa 
nainen muuttuu ulkonäöltään paljon. Toivon, että 
Mäkinen, jos hän vielä on elossa, näkisi ilmoitukseni ja tulisi 
tapaamaan minua." 

"Onko teillä Elsa Marian ensiirumäisen palveluspaikan 
osoite?" Karma jatkoi. 

"Odottakaa hiukan. Kirjoitin sen muistiin. Tässä se 
onkin: Hansenin kemikaalikauppa, Katajanokankatu 17. 
Mutta mahtaako koko kauppaa enää olla olemassakaan", 
tuomari epäili. 

"Kiitos tiedoista. Ja sitten vielä muuan asia: saisiko 
tytär perintöosuutensa ilman muuta, jos hän ilmaantuisi 
sitä vaatimaan?" 

"Kyllä, koska Forsblom on tunnustanut tytön omakseen. 
Siitä sain Riihimäellä käydessäni täyden selvyyden. Elsa 
Maria saisi puolet vainajan jälkeen jättämästä omaisuudesta. 
Mutta oletteko saanut selvyyttä varkaudesta? Se Buddhankuva, 

joka varastettiin, oli todennäköisesti kokoelman 
arvokkain . . ." 
Karma huokasi. 

"Virallisen poliisin miehet ovat kai käyneet etsimässä 
jälkiä. Minä en tiedä mitään uutta, mutta yritän parhaani. 
Minulla olisi hyvä halu tarttua kaulukseen sitä hiekkapussimiestä 
ja ehkäpä lähiaikoina säänkin jotakin selville. Umoitattehan 
minulle, jos joku tulee vaatimaan perintöä ?" 

"Varmasti", tuomari lupasi ja puhelinkeskustelu päättyi. 
Karma keitti aamukahvinsa tavallista vahvemmaksi, 
tyhjensi pannun viimeistä pisaraa myöten ja lähti kaupungille. 

Hienoon turkkiin ja muodinmukaiseen keväthattuun pukeutunut 
nainen astui hotelli Atlaksen aulaan ja käveli toimistotiskin 
äärelle. 

"Onko Mr Rudok huoneessaan?" nainen kysyi. 

Toimistovirkailija vilkaisi seinällä olevaan avainnaulakkoon. 

"Ei rouva. Herra Rudok poistui vähän aikaa sitten, 
mutta lupasi palata hyvin pian. Hän pyysi ilmoittamaan, 
että jos joku tulee häntä tapaamaan, niin pitäisi odottaa 
täällä alhaalla." 

Naisen silmien väliin ilmestyi ryppyjä. 

"Eikö Mr. Rudok jättänyt mitään kirjettä minulle — 
rouva Turnerille?" 

"Ei, rouva . . . Mutta ehkä olette ystävällinen ja odotatte 
hallissa. Herra Rudok ei varmaankaan viivy enää 
kauan", virkailija sanoi. 

Nainen kohensi hermostuneesti turkkinsa kaulusta ja 
siirsi suuren ruskean laukkunsa kainalonsa alle ja käveli 
joustavin askelin hallin perälle, istahtaen korkeaselkäiseen 
nojatuoliin. Sytyttäessään savuketta nainen piti laukkua 
yhä kainalossaan kuin peläten, että se ryöstettäisiin häneltä. 
Toimistottakin takana seisova virkailija, joka pitkän virka^ 

uransa aikana oli oppinut tuntemaan paljon ihmisiä, arvioi 
naisen iän vuotta tai paria vaille neljäksikymmentä. Hän 
oli kasvoiltaan hyvin säilynyt, vaikka keski-iän saavuttaneen 
naisen lihavuus pilasikin hiukan hänen linjojaan. Hotellivirkailija 
muisti nähneensä naisen pari kertaa aikaisemminkin. 
Molemmilla kerroilla nainen oli käynyt tapaamassa 
numero 27:ssä asuvaa herra Rudokia. 

Nainen ehti odottaa tuskin kymmentä minuuttia, kun 
ruudulliseen ulsteriin ja leveälippaiseen lakkiin pukeutunut 
mies astui halliin. Hänellä oli munanmuotoinen pää ja huomattavan 
ulkonevat korvat. Tumma iho ja vinot silmät 
viittasivat itämaiseen rotuun. 

Huomattuaan naisen mies kiirehti lakki kädessä tämän 

luo. 

"Suo anteeksi, että annoin sinun odottaa, mutta muuan 
puhelinsoitto pakotti mirut meremään ulos . . . Saitko 
asian selväksi ?" Mies puhui ulkomaalaisittain korostaen 
englantia ja viimesanoja lausuessaan hänen äänensä kalskahti 
pingoittuneelta. 

Nainen nyökkäsi. 

"Menkäämme huoneeseesi. Päivällistuntini on pian lopussa 
ja minun täytyy kiirehtiä konttoriin. ,, He kävelivät 
rinnatusten punaisella matolla peitettyjä portaita ylös. 

Huoneisto numero 27 oli upea kaksio — Atlaksen parhaimpia. 
Fei Rudok riisui ulsterinsa. Hänen sormensa vapisivat 
sytyttäessään savuketta. "Sinä sait siis rahat . . .?" 

Nainen laski laukkunsa pöydälle. 

"Kaikki — kaksi miljoonaa Suomen rahassa. Kolmesta 
eri pankista ne nostin." Hän avasi laukun ja alkoi latoa 
pöydälle tuhatmarkkasista sidottuja nippuja. 

"Laske ne varmuuden vuoksi", hän virkkoi ottaessaan 
viimeisen setelinipun laukusta. 

Mies pyyhki silkkinenäliinalla otsansa. 
^"P — elkäsin, ettet saisi rahoja . . . Tiedäthän, poliisit 
ovat pitäneet minua silmällä jo pitkän aikaa, ja siksi en itse 

uskaltanut lähteä, vaan siirsin sekit siruun nimiisi. Oletko 
jo ottanut palkkiosi ?" 

Nainen pudisti päätään ja mies irroitti eräästä nipusta 
kymmenen sileää tuhannen markan seteliä, oj entaen ne naiselle. 

"Siinä on — ja kiitos avustasi." 

Rouva Turner työnsi rahat käsilaukkuunsa. 

"Ja mitä aiot tehdä näillä miljoonilla? Olet ollut niin 
salaperäinen . . ." 

Fei Rtidok myhäili Buddhan arvoituikseUista hymyä. 

"Tarvitsen ne. Tehtäväni Suomessa on pian täytetty ja 
voin (matkustaa pois." 

"Kotimaahasi Tibetiinkö ?" Naisen äänessä oli halveksiva 
vivahdus. 

Mies nyökkäsi. 

"Sinne kauas. Täällä pohjolassa on liian kylmää minulle." 

Yhtäkkiä naisen kasvot muuttuivat* vakavaksi. 

"Huomasitko äskettäin sanomalehdissä erään miehen 
valokuvaa — miehen, jota etsitään murhaajana?" 

Fei Rudok (säpsähti ja hänen ulkonevat korvanlehtensä 
ikäänkuin luimistuivat. 

"Kuka . . . Mitä . . ? Einihän ymmärrä suomalaisia sanomalehtiä. 
Ketä tarkoitat?" 

"Sitä samaa miestä, jonka näin seurassasi muutamia 
viikkoja sitten. Muistathan, kun tapasimme Grandin edustalla. 
Seurassani oli silloin sama mies, joka nyt on peräänkuulutettu 
murhasta — Kalle Forsblom." 

Fei Rudok oli taas saavuttanut itämaisen tyyneytensä. 

"En tuntenut sitä miestä lähemmin. Tapasin hänet vain 
aivan sattumalta. Kysyin mieheltä erästä katua." 

"Etkö ole sen jälkeen tavannut häntä?" 

"En", Fei Rudok .sanoi tyynesti, alkaen 1 latoa setelinippuja 
liinavaatekaapin alalaatikkoon. 

"Aiotko säilyttää rahat tuonne — kaksi miljoonaa?" 

"Se on mainio piilopaikka. Olen huomannut, ettei Suoxnen 

pääkaupungin ensiluokkaisissa hotelleissa ole hotellirottia 
lainkaan — ja sitäpaitsi jäävät rahat tänne vain lyhyeksi 
aikaa." Hän heitti joitakin vaatekappaleita setelinippujen 
peitoksi ja puki ulsterin ylleen. Rouva Turner 
nousi myös ylös. 
"Lähdetkö ulos?" 

Fei Rudok tarttui naisen käsivarteen. 
"Menemme yhdessä, vaalea kirsikkani", hän virkkoi pehmeästi. 

He kävelivät Esplanadin kulmaan saakka yhdessä. Sitten 
rouva Turner erosi mennäkseen toimeensa. 

"Tapaamme siis huomenillalla", hän sanoi, 

Mies nyökkäsi. Hänen tummat silmänsä näyttivät kapeilta 
viiruilta raskaiden luomien alla. 

Fei Rudok oli ehtinyt Heikin- ja Lönnrotin katujen kulmaan, 
kun huomasi jonkun astelevan rinnalleen. Hän vilkaisi 
syrjään ja näki pienen, kuukasvoisen miehen, jolla oli 
tummanharmaa ulsteri, leveäreunainen huopahattu ja salkku 
kainalossa. < 

"Haluaisin jutella hiukan kanssanne, Mr. Rudok", vieras 
sanoi englanniksi. "Nimeni on Klaus Karma ja asiani koskee 
Buddhankuvia." 

"Minnekä menemme?" Fei Rudok kysyi rauhallisesti, 
mutta rypyt hänen silmänurkissaan olivat (käyneet entistä 
kireämmiksi. 

"Tornin baari on tässä aivan lähellä. Sopiiko?" 

"AH right", toinen vastasi. 

XI LUKU. 

Fei Rudok kostutti huuliaan sitruunamehulla ja hiveli 
laihoilla sormillaan nenänvarttaan. 

"Miksi- tahdotte tietää, missä olin viime yönä kello kahdentoista 
ja kolmen välillä ?" 

"Uteliaisuus kuuluu ammattiini", Karma virkkoi, "ja 
eräiden henkilöiden viimeöiset puuhailut kiinnostavat minua 
erikoisesti. Oletteko sattumalta koskaan käynyt Pajulammen 
kartanossa?" 

"Nimi on minulle outo. Tunnen Suomen maaseutua ikävä 
kyllä perin vähän", Fei Rudok vastasi tyynesti. 

"Tunnetteko erästä Forsblom nimistä miestä?" 

Toinen pudisti hitaasti päätään. 

"Mainitsemanne nimi on minulle vieras." 

"Tarkoitan August Forsblomia, joka omisti erittäin arvokkaan 
itämaisten esineiden kokoelman — joukon Buddhankuvia." 

"En ole nähnyt maassanne ainuttakaan Buddhankuvaa. 
Olisi mielenkiintoista tavata henkilö, jolla on suuren profeetan 
kuvia." 

Karma puraisi huultaan. Fei Rudok näytti olevan sataprosenttisesti 
panssaroitu, mutta hän jatkoi kuitenkin kuulusteluaan : 

"On olemassa todisteita, että olette seurustellut erään 
Kalle Forsblom nimisen rikollisen kanssa. Mitä te olette 
yhdessä puuhailleet?" 

Tiibettiläinen kosketti huulillaan lasinsa reunaa ja hänen 
raskaat silmäluomensa kohosivat hiukan. ' 

"Suomalaiset nimet ovat minulle perin vaikeita. Mahdollisesti 

olen tavannut mainitsemanne henkilön. Valitan, että 
olen tutustunut rikolliseen." 

"Ja olette myös antanut hänelle rahoja — mitä varten?" 

"Avun tarpeessa olevat ovat olleet aina lähellä sydäntäni. 
Eräs kotimaani suurmiehistä on sanonut: Tavatessasi köyhän, 
älä kammo hänen varjoaan." 

Karma sytytti savukkeen. Hän yritti jäljitellä Fei Rudokin 
rauhallisuutta. 

"Muistaakseni on myös joku buddhalainen suurmies sanonut: 
älä sulje huuliasi totuuden sanoilta. Oliko se joku TsenSun 
tai . . ." 

"Mutta Tao Te Dzing on myös sanonut: Joka jumalien 
suulla totuuden salaa, hän tekee sen korkeimman tahdosta . . . 
Maassanne on kummallisia tapoja. En ymmärrä niitä. Onko 
väärin, jos on antanut rovon tarvitsevalle?" 

Karma tuijotti kattoon kuin jotakin muistellen. 

"Suuressa opissa muistaakseni sanotaan: Varo vääriä 
haluja." 

"Siinä sanotaan myös : Tekoihisi nähden noudata taivaista 
järkeäsi", toinen muistutti. 

Karma huomasi, ettei hän kykenisi väittelemään Fei Rudokin 
kanssa buddhalaisesta filosofiasta ja päätti käyttää tiukempaa 
kieltä : 

"Olen pyytänyt teitä tänne saadakseni eräitä asioita selville, 
mutta näytätte kiertelevän totuutta. Tahdon vain muistuttaa, 
että voitte joutua tekemisiin poliisien kanssa. Teitä 
vastaan on olemassa eräitä hyvin raskauttavia epäluuloja." 

"Onko myös todisteita?" Fei Rudok kysyi. 

"Aion hankkia niitä." 

"Mutta entäpä, jos epäonnistutte?" 

"Se on minun vahinkoni. Aion äinakin koettaa parastani. 
Kieltäydytte siis ilmoittamasta, missä olitte viime yönä?" 

Fei Rudok siirsi varovasti lasinsa pöydän reunalle ja 
hänen raskaat silmäluomensa olivat painuneet melkein kiinni. 

"Olin jumalien luona", hän sanoi hitaasti. "Nyt tiedätte 
sen." 

"Kiitos. Ja sitten vielä yksi kysymys: kuka oli nainen, 
jonka kanssa tulitte Atlas hotellista?" 

"Hän on suomalainen. Mitä teillä on häntä vastaan?" 

"Kysyin vain, kuka hän on. Säästäisitte minulta hiukan 
vaivaa, jos ilmoittaisitte naisen nimen." 

"Hän on rouva Turner — leskirouva." 
, "Onko hänen miehensä kuollut?" 

Fei Rudök nyökkäsi hitaasti. 

"Onko rouva tuttavanne?" 

"Kyllä. Olen tuntenut hänet jo vuosia." 

"Ulkomaillako tutustuitte?" 

"Niin. Pekingissä. Rouvan mies toimi siellä virkailijana." 
^ "Missä rouva Turner asuu?" 

Fei Rudok kaivoi pienen nahkakantisen kirjan taskustaan 
ja tavasi siitä osoitteen: "Kor-kaivuiri-katu vii-se-tois-aa." 

"Siis Korkeavuorenkatu viisitoista. Kiitoksia paljon. 
Luulenpa, että voimme lopettaa tämän ikävän keskustelum 7 
me. Me tapaamme kyllä toistekin, Mr. Rudok . . ." 

Hotellista lähdettyään Karma meni vastapäiseen kirjakauppaan, 
jonka suurista ikkunoista oli mainio näköala. Katseltuaan 
vähän aikaa pöydillä olevia kirjauutuuksia, hän näki 
vuokra-auton ajavan hotellin eteen. Fei Rudok astui autoon, 
joka lähti ajamaan katua alas. Karma kirjoitti muistiin 
auton numeron ja poistui sitten tyytyväisesti myhäillen kirjakaupasta. 

Puolta tuntia myöhemmin hän tavoitti etsimänsä vuokraautoilijan 
Erottajan pirssistä ja sai tietää, että Fei Rudok oli 
jäänyt autosta Mariankatu 98 :n edustalla. 

"Kiitoksia viimeisestä", komissaari Halla sanoi, tarjoten 
vieraalleen tuolin, "ja täällä olisi teille taas hiukan katseltavaa. 
Ensinnäkin rouva Kontion oikeuslääkeopillisesta 
tutkimuksesta tehty pöytäkirja, etsivien raportit kuulusteluista 

ja sitten kaikista tärkein: Pajulammelta on myös löydetty 
Forsblomin sormenjälkiä." 

Karma vihelsi pitkään. 

"Mitä helkkaria. Buddhankuvakaapistako?" 

"Ei, vaan ikkunasta. Forsblom on tullut merkillisen tökeröksi 
viime aikoina. Puolisen tusinaa selviä sormenjälkiä, 
jotka tuntomerkkitoimistossa identifioitiin tänään. Mitä siitä 
sanotte, rikosprofessori ..." 

Karma hankasi leukaansa ja syviä ryppyjä kohosi hänen 
silmiensä väliin. 

"Sepä merkillistä. Mies, joka kolautti minua hiekkapussilla, 
on siis todennäköisesti ollut Forsblom." 

"Siltä näyttää. Sisältä ei muuten ole löytynyt ainuttakaan 
sormenjälkiä. Se tuntuu hiukan kummalliselta." 

"N-iinkö", Karma mutisi. "Sepä todella kummallista." 

"Forsblom on muistanut käsineet vasta sisäänmurtauduttuaan. 
Työskennellessään Buddankuvakaapin kimpussa, hänellä 
tietenkin oli käsineet kädessään. Mutta miksi hän ei 
käyttänyt niitä jo ikkunaa avatessaan. Kerrassaan huolimatonta 
vanhalta rikolliselta", komissaari päätteli. 

Karma selaili hajamielisen näköisenä ruumiinavauspöytäkirjoja. 

"Tässä jutussa on jotakin kummallista — perin kummallista. 
Tiedättekö te esimerkiksi mitään rouva Turnerista?" 
"Kuka hän on?" 

Karma kertoi lyhyesti keskustelustaan Fei Rudokin kanssa 
ja lopetti : "Kuka on tämä rouva Turner ja mitä tekemistä 
hänellä on Fei Rudokin kanssa?" 

Komissaari karisteli tuhkaa sikaristaan. 

"Hm", hän mutisi. "Taas uusi tyyppi näyttämölle. Tuo 
Forsblomin tuntematon kasvatussisar tuli mieleeni . . ." 

"Sama asia on vaivannut minuakin. Aion käydä tapaamassa 
rouva Turneria aivan pian. Mutta lisäksi on vielä 
muitakin arvoituksia : mitä suhteita Rudokilla on Forsblomin 
morsiameen, mitä osaa Kungfutse esittää jutussa ja mitä 

tekemistä hänellä on ollut Pajulammella silloin yöllä, kun 
varkaus tapahtui ?" 

'"Onko Franssila ollut Pajulammella?" 

"Ajanut siellä tohtorin polkupyörällä. Rapistelin pyörän 
vanteista hiukan kuivunutta savea ja annoin etsivä Laineen 
ottaa selvää, oliko Mänty kummun ja Pajulammen välisellä 
tiellä sellaista savea. Laine soitti minulle äsken ja vahvisti 
olettamukseni. Pajulammen tiellä on moninpaikoin samanlaista 
ruskeaa savea kuin oli pyörän vanteissa ja sitäpaitsi on 
tieltä löytynyt Nokia-merkkisten pyöränkumien jälkiä. Tohtori 
Tuuran pyörässä on juuri Nokian kumit." 

"Siis Forsblom ja Franssila ovat olleet Pajulammella . . ." 

"Niin, ja mahdollisesti vielä eräs kolihaskin : Fei Rudok. 
Hän kieltäytyi ilmoittamasta, missä oli ollut varkausyönä." 

Komissaari raapi harvoja hiuksiaan ja näytti tuskaantuneelta. 

"Voi peijakkaan peijakas. Ilmankos minulla oli jo silloin 
yöllä, kun soitin teille, tunne, että tästä tulee visainen juttu. 
Suunnittelemani lomapäivät/ taitavat sittenkin jäädä pitämättä ..." 

"Mitä uutta Leppäselästä?" Karma keskeytti. 

"Forsblom on kuin maan alle hävinnyt. Sormenjäljet olivat 
ainoat, mitä poliisit ovat löytäneet. Karkulaista etsitään 
tietenkin täydellä höyryllä. Viimeksi eilen luettiia radiossa 
Forsblomin tuntomerkit. Mäntykummun sairaala on luvannut 
tuhannen markan palkkion karkulaisen kiinniottajalle." 

"Olisivat luvanneet kymmenentuhatta, niin kenties olisi 
päästy parempiin tuloksiin. Muutaman tuhannen lisäpalkkio 
'kunnostautuneille poliisimiehille olisi todella paikallaan. Ne 
tunnetusti pienet palkat . . ." 

"Kyllä teidän pitäisi olla sisäministerinä", Halla keskeytti, 
"sopivampaa miestä ei löytyisi". 

"Mieluummin sittenkin rikosetsivänä", Karma nauroi. 
"Minusta ei ole valtiomieheksi. Mutta saanko minä täydet 

valtuudet tässä jutussa. Tarkoitan, annatteko luvan pidättää 
tarvittaessa eräitä henkilöitä ?" 

"Puhun rikososaston päällikölle. Minä en pysty kirjoittamaan 
valtakirjaa. Mutta kenet te ajattelitte pistää rautoihin?" 

Karma kopsutteli kepillään lattiaa. 

"En vielä erikoisesti ketään, mutta tässä jutussa voi tulla 
äkkikäänteitä, jotka vaativat ripeää toimintaa. Minä . . ." 

Puhelimen kilinä katkaisi Karman lauseen. Komissaari 
tarttui kuulotorveen. 

"Hyvää päivää, herra tohtori . . . Niinkö . . . Koska? . . . 
Vai niin. Arkkitehti Karma on juuri täällä . . . Lähetän 
hänet heti sinne." 

Halla sulki puhelimen ja hänen kasvoillaan oli hyvin 
vakava ilme. 

"Aron Franssila on karannut tänään Mäntykummun sairaalasta. 
On parasta, että järjestän teille poliisiauton käytettäväksi. 
Voitteko lähteä heti?" 

Karma nousi. 

"Olen valmis kuin lukkari sotaan . . . Vai on Kungfutse 
karannut . . ." 

Muutamia minuutteja myöhemmin Karma istui mustassa 
poliisiautossa, joka signaalitorven törähdellessä kiisi kaupungin 
halki. 

to 

Ylihoitajatar otti Karman vastaan. Ylilääkäri oli vähää 
ennen saanut kiireellisen puhelinsanoman ja matkustanut 
kaupunkiin. Neiti Virta selosti tapahtuman lyhyin, katkonaisin 
lausein : 

"Kerros vartija Huusko sen huomasi ensiksi . . . Kungfutsen 
kopin ikkuna oli auki ja mies tipotiessään . . . Kungfutse 
oli jollakin teräaseella irroittanut kalterit, nehän eivät 
ole yhtä lujat kuin vankilassa . . . Paon on täytynyt tapahtua 
aamuhämärissä. Yövartijan asunnosta on hävinnyt päällystakki 
ja pari kenkiä. Kungfutse on varastanut myös tohtorin 

polkupyörän ... Ja sitten löytyi kopin pöydältä tällainen 
lappu . . . Vartija Huusko toi sen apulaislääkärille, joka 
sattui silloin olemaan kansliassa . . . Ymmärrättekö te kiinan 
kieltä, herra komissaari . . . ?" 

Karma otti ruskeasta paperista reväistyn lapun, joka oli 
tämän näköinen : 

Karma tuijotti pitkän tuokion paperiin. Sitten pudisti 
hän päätään. 

"Valitettavasti ei minulle koulussa opetettu kiinan kieltä, 
mutta tästä kyllä saadaan selvä." Hän pisti paperin muistikirjansa 
väliin ja nousi ylös. 

"Haluaisin vilkaista hiukan Kungfutsen huonetta." 

Ylihoitajatar opasti Karman toiseen kerrokseen. Aivan 
käytävän päässä oli pieni huone, josta "koppi" sana oli hyvin 
paikallaan. Suuri, vanhanaikuinen ikkuna oli ulkopuolelta 
suojattu noin pikkusormen vahvuisilla rautakaltereilla. Ikkunalasi 
oli melkein sentin vahvuista, ilmarakkoista, vihertävää 
lasia. Neljä ruutua oli rikottu ja takana olleet kalteriraudat 
väännetty syrjään. Alhaalla oli hiekoitettu käytävä. Ikkunasta 
maahan oli vain vajaa kolme metriä, joten hyppääminen 
ei suinkaan ollut mikään urheilunäyte. 

"Koska pako havaittiin?" Karma kysyi. 

"Vähää vajaa kello yhdeksän aamulla." 

"Eikö yövartija huomannut mitään?" 

"Ei. Kerrosvartija keksi paon ensiksi." 

"Oliko tohtorin polkupyörä entisellä paikallaan vajassa?" 

"Siellä kai se on ollut." 

"Murtautuiko Kungfutse yövartijan asuntoon?" 

"Ei hänen tarvinnut murtautua, koska ovi oli lukitsematta. 
Ukko Kivi ei ole niin turhan tarkka ovien sulkemisen 
suhteen", neiti Virta selitti. 

Karma teki vielä muutamia kysymyksiä ja siirtyi sitten 
ulos. Hän tutki maata ikkunan alapuolella, kävi polkupyörävajassa 
ja haastatteli yövartijaa. Hän ei viipynyt tuntiakaan 
Mäntykummussa. Konstaapeli sai määräyksen ajaa Fredrikinkatu 98:aan. 

Professori Karpalo oli kotona ja otti Karman ystävällisesti 
vastaan. 

"Mitä minä näenkään. Itse rikosarkkitehti pitkästä aikaa. 
Mistä nyt kenkä puristaa . . . ?" 

Karma otti esille Kungfutsen kirjelapun. 

"Tässä on pari riviä, joita en kykene tulkitsemaan. Ellen 
erehdy, on kirjoitus kiinankieltä eurooppalaisin kirjaimin. 
Haluaisin tietää, mitä paperille on kirjoitettu?" 

Professori asetti silmälasit nenälleen ja istahti kirjoituspöytänsä 
ääreen. 

"Aa", pääsi hänen huuliltaan. "Kiinankieltä, aivan selviä 
kiinalaisia sanoja, Jen, Pei-6r Ts'u'-dze, i'Pei-dr Ru', H 6, Peiör 
Ru'-dze' i' Pei-ör Ts'u' : . ." 

"Ja mitä se tarkoittaa?" 

Professori kohensi silmälasejaan. 

"Ikivanha kiinalainen sananparsi Dzeng kuninkaan ajoilta 
tuhatkunta vuotta ennen Kristusta. Vapaasti suomennettuna 
se merkitsee : Pahan työn palkka maksetaan pahalla eli 
suomalaisittain sanottuna : lyö toista, sattuu omaan otsaan." 

"Entä nuo kiinalaiset koukerot kirjoituksen alla?" 

"Siinä on yksinkertaisesti nimi Kungfutse kiinalaisin kirjaimin. 
Mistä tällainen lappu on käsiinne joutunut?" 

"Muuan Mänty kummun spotilas vain on kokeillut kielitaitoaan", 
Karma vastasi vältellen. "Olen hyvin kiitollinen 
avustanne, professori." 

Hän sanoi hyvästit vanhalle ystävälleen ja kiirehti kadulla 
odottavaan poliisiautoon. 

"Lyö toista, sattuu omaan otsaan", hän mutisi itsekseen, 
auton kiitäessä Aleksanterinkatu kahtakymmentäneljää kohti. 
"Mitä hittoa Kungfutse näillä sanoilla tarkoittaa — ja kenelle 
ne ovat aiotut . . .?" 

XII LUKU. 

Hansenin kemikaalikauppa oli vielä olemassa samassa paikassa, 
missä se oli sijainnut jo kaksikymmentäviisi vuotta sitten. 
Herra Hansen oli kuollut, mutta hänen vaimonsa muisti 
hyvin Elsa Maria Mäkisen. Tyttö oli tullut liikeapulaiseksi 
myymälään noin viisitoistavuotiaana ja palvellut paikassaan 
kolmisen vuotta. Hän oli työnsä ohella suorittanut oppikoulukurssin. 
Rouva Hansenilla ei ollut tytöstä mitään pahaa kerrottavana. 
Elsa Maria itse oli yhtäkkiä sanonut itsensä irti 
ilmoittamatta tarkemmin syytä eroonsa ja matkustanut maaseudulle. 
Sen jälkeen ei rouva Hansen ollut kuullut hänestä 
mitään. Minkäänlaista valokuvaa ei Elsa Mariasta ollut jäänyt 
eikä rouva Hansen osannut liioin kuvailla tytön tuntomerkkejä. "
Hän oli vain sellainen tavallinen tytönhuiskale, 
vaaleatukkainen ja laiha." Näihin niukkoihin tietoihin Karma 
sai tyytyä. 

Pistäydyttyään iltapäiväkahvilla Kämpissä Karma meni 
asuntoonsa ja ryhtyi tekemään jonkinlaista yhteenvetoa tutkimuksiensa 
tuloksista. Hän oli paraiksi päässyt hyvään 
alkuun, kun puhelin soi. Langan toisessa päässä oli etsivä 
Laine. 

"Olen käskynne mukaan antanut varjostaa neiti Riippaa 
ja nyt on minulla jotakin ilmoitettavaakin. Vähän yli kello 
kaksitoista tänään vuokra-auto ajoi neiti Riipan asunnon 
edustalle, kuljettaja antoi pari törähdystä merkkitorvella ja 
kohta sen jälkeen tuli neiti Riippa alas, hypäten kiireesti 
autoon, joka lähti ajamaan katua alas. Varjostamassa ollut 
etsivä ehätti saamaan myös vuokra-auton ja niin jatkui 
takaa-ajo halki kaupungin Hämeenlinnaan johtavalle maantielle. 

Edelläkulkeva auto pysähtyi vasta noin neljänkymmenen 
kilometrin päähän kaupungista, autiolle metsätaipaleelle, 
ja ajaessaan ohi etsivä ehti nähdä neiti Riipan ja 
tämän seurassa olevan miehen lähtevän kävelemään pientä 
metsään johtavaa polkua. Etsivä saattoi pysähdyttää autonsa 
vasta seuraavassa tien käänteessä ja palasi sitten metsää 
myöten takaisin sivutielle. Se johti noin puoli kilometriä 
maantiestä olevan järven rannalle. Rannalla, jyrkän kallion 
reunalla oli pieÄi huvila. Mutta kun etsivän juuri piti lähteä 
ryömimään- pensaikon varjossa lähemmäksi, neiti Riippa ja 
hänen seuralaisensa tulivat huvilasta. Miehellä oli tumma 
päällystakki ja lippalakki syvälle otsalle vedettynä. Silmien 
suojana oli lisäksi tummat lasit. Pariskunta palasi takaisin 
autoon, joka ajoi kovaa kyytiä kaupunkiin. Se pysähtyi Turuntien 
ja Hesperiankadun kulmassa olevan raitiotiepysäkin 
kohdalle juuri, kun raitiovaunu ajoi pysäkille. Autossa ollut 
mies hyppäsi vaunuun ja auto jatkoi sitten matkaansa, kyyditen 
neiti Riipan takaisin kotiin . . ." 

"Miehestä ei siis saatu tarkempaa selvää?" 

Laine tuhautti kirouksen. 

"Mies pääsi kuin koira veräjästä. Varjostaja oli nuori, 
aivan kokematon etsivä eikä hän ymmärtänyt lähteä seuraamaan 
miestä, koska oli saanut minulta ohjeet varjostaa vain 
neiti Riippaa." 

"Olisiko mies voinut olla itämainen ystävämme Fei 
Rudok?" 

"Etsivä ei kyennyt antamaan tarkempia tuntomerkkejä. 
Mies oli keskikokoinen ja hiukan lihavahko. Tuntomerkit 
sopivat siis myös Rudokiin." 

"Tai Aron Franssilaan tai Kalle Forsblomiin . . . Kirottua . . . 
Entä huvila. Kenelle se kuuluu?" 

"Minulla oli aikamoinen työ urkkiessani asiaa selville", 
Laine kertoi. "Soitin Nurmijärven piirin liimismiehelle, 
jonka piirin alueella huvila on. Sain tietää, että huvila — 
tai metsästysmajan, kuten rakennusta paikkakuntalaiset nimittävät, 

on rakennuttanut aikoinaan muuan ulkomaalainen 
diplomaatti. Se on kuulemma hyvin hieno ja kaikilla mukavuuksilla 
varustettu talo. Diplomaatin matkustettua pois 
Suomesta huvila oli vaihtanut pari kolme kertaa omistajaa. 
Nykyisin se kuuluu edesmenneen Forsblomin kuolinpesälle. 
Tuomari Törmä on vuokrannut huvilan kesäasukkaille. Talvisin 
se on ollut jo vuosikausia autiona." 
Karma vihelsi pitkään. 

"Ja onko tuomari Törmä luovuttanut avaimet jollekin?" 

"Tuomari oli kovasti hämmästynyt, kun soitin asiasta. 
Hän väitti, että huvilan avaimia ei pitänyt olla kenelläkään 
syrjäisillä. Viimeksi maaliskuussa Törmä oli käynyt toveriensa 
kanssa metsästysretkellä ja herrat olivat silloin viettäneet 
pari yötä huvilassa." 

"Hyvä on. Neiti Riippaa on edelleen varjostettava, ja jos 
sama mies näyttäytyy uudelleen, asiasta on ilmoitettava minulle 
viipymättä. Kuuluuko muuta uutta?" 

"Ei entistä enempää", Laine huokasi. "Murhaaja Forsblom 
on kuin maan rakoon kadonnut. Aron Franssilan peräänkuulutus 
luetaan tänään radiossa. Poliisisanomissa on 
hänestä niinikään asianmukainen ilmoitus." 

"Hyvä. Ja sitten muuan uusi tehtävä: hankkikaa mahdollisimman 
tarkat tiedot leskirouva Turnerista, asuu Korkeavuorenkatu 
viidessätoista. Nainen kuuluu Fei Rudokin 
tuttaviin. Ennenkaikkea ottakaa selville, mikä on naisen tyttönimi 
ja missä hän on syntynyt." 

"Selvä on. Entä muuta?" 

"Ei enempää tällä kertaa. Kuulemiin." Karma sulki puhelimen 
vajoten mietteissään nojatuoliin. 

Yhtäkkiä hän sitten näpsäytti sormiaan ja nousi ylös. 

"Lähdenpä tapaamaan tuomari Törmää nyt heti", hän 
mutisi itsekseen. 

Karma istui tuomari Törmän autossa, asianajajan itsensä 
ohjatessa. Törmä oli lähtenyt henkilökohtaisesti näyttämään 

"Villa d'Artemista", jolla nimellä huvila sen aikaisemman 
omistajan peruna tunnettiin. 

"Huomasin vasta nyt karttaa katseltuani, että Mäntykumpu 
— Pajulampi — Villa (TArtemis muodostavat kolmion, 
jonka sivut ovat noin kaksikymmentä kilometriä", Karma 
puheli, — "eikä Leppäselkäkään, missä Forsblomin viimeksi 
tiedetään liikkuneen, ole täältä kaukana". 

"Arvelette siis, että karkulainen piileskelee näillä tienoilla?" 

"Tuntuu ainakin hyvin todennäköiseltä. Laina Riipan 
täällä päin liikkuminen tukee myös olettamusta. Riippahan 
oli Forsblomin morsian." 

"Mutta mistä hitosta he ovat saaneet huvilan avaimet — 
tai sitten on jokin ovi murrettu. Viimeksi huvilassa käydessäni 
siellä oli kaikki kunnossa." 

"Silloin ei Kalle Forsblom ollutkaan.vielä pakoteillä. Minä 
päivänä vanha Forsblom muuten kuoli?" 

Asianajaja muisteli. 

"Odottakaahan . . . Nyt on huhtikuun 28 :s. Pääsiäisenä 
olin maalla ja palattuani toimistooni siellä oli Forsblomin 
kuolinilmoitus . . . Ukko Forsblom kuoli huhtikuun kuudentena." 

"Ja Kalle Forsblom pidätettiin huhtikuun kahdeksantena. 
Hitto soikoon . . ." 

"Mitä tarkoitatte?" tuomari kysyi. 

Karma viskasi savukkeensa pätkän auton ikkunasta. 

"Vain sitä, että ellei August Forsblomin kuolema ole luonnollista 
laatua, Kalle Frosblomin sormet voisivat olla pelissä." 

"Tarkoitatteko, että poika olisi murhannut isänsä ? Mutta 
ukkohan kuoli luonnollisella tavalla. Ainakin kunnanlääkäri 
vakuutti niin." 

Karma ei vastannut, vaan tuijotti otsa rypyssä Ohikiitäviä 
maisemia. Auto kääntyi kapealle sivutielle, ja hetkistä myöhemmin 
oltiin Villa d^rtemis^n pihalla. 

Se oli korkealle kivijalalle rakennettu, yksikerroksinen 

rakennus punaisine tiilikattoineen ja vihreäksimaalattuine 
ikkunaluukkuineen. Koristeellinen, rakennustapa ilmaisi, että 
huvilan rakennuttaja oli uhrannut siihen paljon rahaa. 

Tuomari Törmä avasi ulko-oven taskustaan ottamallaan 
avaimella ja herrat astuivat sisään. Avara arkihuone oli 
osittain kalustettu. Lattiaa peitti suuri kotikutoinen matto, 
huonekalut olivat enimmäkseen vanhanaikaisia, seinillä riippui 
muutamia tauluja. Karma nuuhki ilmaa. Heikko tupakansavu 
tuntui vielä huoneessa. Pöydällä olevassa tuhkakupissa 
näkyi joukko savukkeenpätkiä. 

"Täällä on ollut vieraita", tuomari Törmä totesi, "katsokaa, 
ruuanjätteitä." Hän otti suuren avotakan päältä lautasen, 
jossa näkyi makkaran kuoria ja pari perunaviipaletta. 

Karma siirtyi makuuhuoneeseen. Vuode oli siistimättä. 
Näkyi selvästi, että joku oli sitä käyttänyt. Lattialla sängyn 
vieressä oli tupakantuhkaa ja appelsiinin kuoria. Keittiön 
hellalle oli jätetty puhdistamaton paistinpannu, jossa oli kastikkeen 
jätteitä. Pyyheliina, tyhjä säilykepurkki ja leivänkannikka 
pöydällä ilmaisivat, että joku oli ruokaillut myös 
keittiössä. 

"Täällä on asunut joku", tuomari Törmä totesi. "Kun 
minä viimeksi lähdin huvilasta, kaikki jäi hyvään kuntoon. 
Kuka peijakas täällä on käynyt isännöimässä?" 

Karma kääri parhaillaan keittiön pöydältä löytämäänsä 
juomalasia hellä varoen paperiin. 

"Tässä juomalasissa näkyy olevan sormenjälkiä kosolti ja 
toivottavasti voimme niiden perusteella todeta luvattoman 
vierailijan henkilöllisyyden. Noita samoja savukkeenpätkiä 
olen muuten tavannut muuallakin." Hän osoitti tuhkakuppia, 
jossa oli useita puoleksipoltettuja savukkeita. 

"Missä?" asianajaja kysyi innostuneesti. 

"Kalle Forsblomin morsiamen luona", Karma vastasi. 
"Nämä ovat hienolaatuisen Turmac savukkeen pätkiä." 

"Luulette siis, että Forsblom on piileskellyt täällä?" 

"En tahdo sanoa vielä mitään varmaa ennenkuin olen saanut 

tässä lasissa olevat sormenjäljet identifioiduksi. Vaistoni 
kuitenkin sanoo, että ne ovat Forsblomin." 

"Mutta mistä mies on saanut avaimet ja missä hän 
nyt on?" 

Karma myhähti. 

"Forsblomin laisen heppulin ei ole vaikea hankkia vääriä 
avaimia — ja sitä paitsi hän on voinut käyttää tiirikkaa." 

"Mutta miehellä, joka tuli Forsblomin morsiamen kanssa, 
oli avaimet ..." 

Karma nyökkäsi hitaasti. 

"Niin, hänellä oli avaimet, mutta oliko mies Forsblom . . ." 

"Kuka hän sitten olisi ollut?" 

"Esimerkiksi Fei Rudok tai Kungfutse." 

"Franssilako, joka karkasi hullujenhuoneesta?" 

"Sama mies — tai sitten joku, jota emme vielä tunne", 
Karma mutisi. 

He tarkastivat perusteellisesti huvilan ja löysivät vielä 
koko joukon jälkiä, jotka viittasivat luvattoman henkilön oleskeluun 
talossa. Karma poimi pari veistä ja nikkelöidyn tufcakansytyttäjän 
samaan pakettiin juomalasin kanssa. Kun 
herrat olivat tutkineet kaikki kaapit ja komerot perusteellisesti, 
siirtyivät he ulos. Karma tarkasteli ulko-oven lukkoa, 
mutta ei havainnut siinä tiirikan käytön jälkiä eikä väkivaltaisen 
avaamisen merkkejä. Ikkunoita ei myöskään ollut 
avattu ulkoapäin; huvilassa vieraillut mies oli siis kulkenut 
omilla avaimillaan oven kautta. 

Tuomarin noutaessa pihan kaivosta vettä auton jäähdy ttäjään 
Karma katseli ihastuneena ympärilleen. Mikä jylhä 
ja samalla luonnonkaunis paikka! Kirkasvetinen salojärvi, 
joka juuri oli luonut jääpeitteensä, sen kallioiset rannat ikivanhoille 
honkineen ja aarniokuusineen. Lähistöllä ei näkynyt 
ainuttakaan toista ihmisasuntoa, koskematonta luontoa 
vain niin kauas kuin silmä kantoi. Karma tuskin saattoi 
uskoa, että muutaman kymmenen kilometrin päässä kaupungin 
kivimuurierämaasta löytyisi tällainen luonnon paratiisi 

ja yhtäkkiä syntyi hänen aivoissaan ajatus : jos Villa cTArtemis 
vain tulee myytäväksi kuolinpesän laskuun, on Klaus 
Karma ensimmäinen ostaja. Ja istuessaan sitten kaupunkiin 
päin kiitävässä autossa hän esitti ajatuksensa seuralaiselleen. 
Tuomari Törmä lupasi pitää asian mielessään; kun huvila 
joutuisi myytäväksi hän ilmoittaisi ajoissa siitä Karmalle. 

Auto pysähtyi Törmän asianajotoimiston edustalle ja tuomari 
ehdotti : 

"Tulkaa pistäytymään toimistossani. Minulla on tapana 
juoda iltapäiväkahvi huoneessani. Kupponen kuumaa kai 
maistuu automatkan jälkeen." 

Karmaa ei tarvinnut kahdesti pyytää. Herrat nousivat 
toiseen kerrokseen, missä Törmän toimisto sijaitsi. 

"Täällä on eräs rouva, joka haluaa tavata tuomaria", konttorineiti 
ilmoitti. "Hän sanoo asiansa olevan hyvin tärkeän 
ja koskevan sanomalehdessä ollutta ilmoitustamme." 

"Käskekää rouva huoneeseeni." Karmalle hän lisäsi : "Asia 
ehkä kiinnostaa teitäkin. Siellä on joku, joka tietää jotakin 
Forsblomin menneisyydestä." 

Karman silmiin kohosi innostuksen välke. 

"Tämäpä sattui hyvin." Hän istahti syvään nahkatuoliin 
ja sytytti savukkeen. Tuomari Törmä oli tuskin ehtinyt kirjoituspöytänsä 
ääreen, kun mustapukuinen, pitkä, laiha nainen 
astui sisään. Tulija oli Forsblom vanhemman emännöitsijä, 
neiti Rök. , 

"Tekö, neiti . . . Mitä teillä on kerrottavaa?" asianajaja 
kummasteli. 

Nainen loi aran katseen tuomariin. 

"Tulin sanomalehti-ilmoituksen johdosta", hän sanoi hiljaa. 
Hänen aikaisemmin säräjävä äänensä oli ikäänkuin 
pehmennyt. 

"Istukaa, neiti, olkaa hyvä. Ja sitten kerrotte rauhallisesti 
kaiken, mikä mieltänne painaa", tuomari neuvoi. 

Neiti Rök painautui varovasti tuolille ja niisti äänekkäästi 

nenäänsä. Hänen näytti olevan vaikea päästä puheen 
alkuun. 

"Tunnetteko ehkä Aurora Mäkisen?" Törmä aloitti. 

Nainen taittoi nenäliinansa huolellisesti kokoon. Näytti 
kuin sormien liike olisi vaatinut häneltä suuria ponnistuksia. 
Pistettyään nenäliinan vyöhönsä hän kohotti päänsä ja katsoi 
tuomaria suoraan silmiin. 

"Minä olen Aurora Mäkinen", hän sanoi selvällä äänellä. 

Karma kohottautui vaistomaisesti istualtaan. Tuomari 
Törmän leukapielet loksahtivat. 

"T-ekö Aurora Mäkinen, Forsblomin entinen emännöitsijä . . .?" 

"Niin ja hänen hylätty morsiamensa ja myös Elsa Marian 
äiti", nainen täydensi. 

"Ja missä on tyttärenne nyt?" Kysymys tuli yhtaikaa 
molemmilta miehiltä. 

Neiti Rök otti nenäliinansa ja kuivasi hikihelmiä otsaltaan. 
Tunnustus näytti sittenkin käyvän hänelle melkein 
ylivoimaiseksi. 

"Tytärtäni on maailmassa onnistanut hyvin. Hän on 
Mäntykummun sairaalan ylihoitajatar." 

Tämä oli vielä suurempi pommi kuin äskeinen. Herrat 
olivat tuokion sanattomina. 

"Neiti Virtako?" 

"Elsa Maria Virta, entinen Mäkinen", neiti Rök sanoi. 

"Tyttärenne on siis muuttanut nimensä?" 

"Jo kaksikymmentä vuotta sitten, ollessaan nuorena sairaanhoitajattarena 
Sisä-Suomessa", neiti Rök jatkoi. 

"Ja te olette tiennyt koko ajan, missä tyttärenne on 
vaeltanut?" 

"Kyllä, mutta Elsa Maria ei tunne minua enkä minä ole 
rohjennut mennä hänen luokseen, hylkäsinhän lapseni kohta 
hänen syntymänsä jälkeen." 

"Mutta olette kuitenkin syrjästäkatsojana seurannut 

hänen elämäänsä", Törmä ihmetteli. "Mutta kertokaahan, 
miten jouduitte toistamiseen Forsblomin emännöitsijäksi?" 

Neiti Rök oli vähitellen rauhoittunut. Hän hypisteli pitkiä, 
laihoja sormiaan ja tuijotti lattiaan. 

"Forsblom tapasi minut ulkomailta tultuaan. Hänen vaimonsa 
oli silloin kuollut ja hän tarjosi minulle paikkaa. Otin 
tarjouksen vastaan. Siitä on nyt jo parikymmentä vuotta." 

"Eikö Forsblom puhunut mitään lapsestaan — tiesikö 
hän, että Elsa Maria oli jätetty lastenkotiin?" Karma kysyi. 

Neiti Rök kohotti päänsä ja katsoi ilmeettömillä kalansilmillään 
Karmaan. 

"Sen asian olimme puhuneet selväksi jo silloin, kun jätin 
Forsblomin ensi kerran. Hän petti minut, mutta hyvitti 
tekonsa rahalla. Minulla ei ollut myöhemmin enää mitään 
vaatimuksia." 

"Forsblom oli siis tunnustanut Elsa Marian lapsekseen?" 

"Oli. Hän maksoi minulle kymmenentuhatta markkaa 
kertakaikkisena eläkkeenä." 

Tuomari Törmä nyökäytti päätään ja piirteli epämääräisiä 
kuvioitä kirjoitusalustaan. 

"Asian juridinen puoli on siis selvä", hän sanoi. "Elsa 
Maria Virta, entinen Mäkinen tulee saamaan puolet. edesmenneen 
Forsblomin perinnöstä ja toinen puoli kuuluu Kalle 
Forsblomille, vaikkei hän tietenkään tule saamaan rahoja 
haltuunsa, sillä todennäköisesti hänet määrätään holhouksen 
alaiseksi. Tyttärenne ei siis tiedä perinnöstä mitään?" 

"Kukapa hänelle olisi osannut kertoa, koska minä olen 
tähän saakka vaiennut", neiti Rök sanoi. 

"Mutta ehkäpä Kalle Forsblom oli asioista perillä?" Karma 
arveli, "tai hänen sisarensa, rouva Kontio". 

Nainen pudisti harmaatukkaista päätään. 

"En usko sitä. Elsa Maria ei ole koskaan saanut tietoa 
isästään." 

"Ja miksi te kerrotte asiasta vasta nyt? Olisi ollut paljon 

parempi, jos olisitte ollut avomielinen jo ensi kerran Pajulammellä 
käydessäni", tuomari muistutti. 

"Minä en aikonut kertoa salaisuuttani milloinkaan. Mutta 
kun näin ilmoituksenne lehdessä, päätin kääntyä puoleenne. 
Olen iloinen, että lapsestani tulee rikas — nyt vihdoinkin, 
sillä hänen lapsuutensa on ollut synkkä ja iloton . . ." Viime 
sanoja lausuessaan neiti Rökin kalsea ääni ikäänkuin suli ja 
hän pyyhkäisi kämmenselällään silmäkulmaansa. 

"Aiotteko mennä nyt tyttärenne luo?" Karma kysyi. 

Nainen pudisti päätään. 

"En — Elsa Marian ei tarvitse tietää minusta mitään. 
Matkustan erään kaukaisen sukulaiseni luokse Pohjanmaalle." 

Huoneessa vallitsi pitkän tuokion äänettömyys. Sen katkaisi 
Karman^äni: 

"Kerroitte aikaisemmin, että Forsblomin luona oli vieras 
samana yönä jolloin hän kuoli. Koettakaapa nyt vielä kerran 
muistella, voisitteko mainita jotakin erikoista tuosta 
illasta — ennenkaikkea jotakin Forsblomin luona olleesta 
vieraasta." 

"En minä osaa kertoa siitä mitään erikoista. Forsblom 
tuli autolla kaupungista ja hänellä oli joku vieras mukanaan. 
Kello oli silloin jo yli kymmenen illalla. • Hän meni vieraansa 
kanssa huoneeseensa, josta kuulin puheenpolpotusta ollessani 
jo vuoteella. Kerran kuulin Forsblomin käyneen keittiössä 
— todennäköisesti noutamassa kuumaa vettä. Hän kolasi ja 
kiroili kuten juopunut konsanaan. Lopulta nukahdin ja heräsin 
vasta aamulla. Silloin oli Forsblom jo vainaja." 

"Kävikö Forsblom viime aikoina usein kaupungissa?" 

"Pari kolme kertaa viikossa viinan haussa." 

"Autollako hän tavallisesti palasi?" 

"Useimmiten. Joskus junallakin." 

."Odottiko auto vierasta silloin yöllä?" 

"Sitäkään en tiedä. Kuulin vain auton surinaa miesten 
tullessa — ehkä kuljettaja oli kolmantena ryyppy sakissa. 
Forsblom ei erikoisemmin valinnut seuraansa." 

Karma oli hetkisen ääneti. 

"Onko teillä vielä jotakin keskusteltavaa asiakkaanne 
kanssa?" hän kysyi tuomarilta. 

"Ei tällä kertaa. Olen hyvin kiitollinen tiedoistanne, neiti 
Rök", Törmä sanoi. 

Vanha nainen nousi ylös, niiasi ja pyörähti nopeasti huoneesta 
kuin peläten, että hänet vielä kutsuttaisiin takaisin. 
Herrojen jäätyä kahden Karma sytytti savukkeen ja koputteli 
kepillään lattiaa. 

"Perin merkillinen sattuma. Sisar, veli ja sisarpuoli 
samassa mielisairaalassa, jossa veli murhaa sisarensa ja 
sisarpuoli on tietämätön, että hänellä on saman katon alla 
lihallisia sukulaisia", hän mutisi. 

XIII LUKU. 

Pieni, väljään ulsteriin ja harmaaseen lippalakkiin pukeutunut 
mies pysähtyi neiti Riipan huoneiston oven taakse ja 
alkoi tavailla ovelle kiinnitetyn nimikortin tekstiä. Miehellä 
oli sateenvarjo kainalossa, uutuuttaan kiiltävät kalossit 
jaloissa ja tummakehyksiset silmälasit tekivät hänen kuivettuneen 
naamansa hassunkurisen näköiseksi. Paksu kaulahuivi 
oli kiedottu ukon kaulaan aivan leuan tasalle, joten olisi 
ollut melko vaikea tuntea miestä Mäntykummun mielisairaalasta 
karanneeksi Aron Franssilaksi. 

Seistyään tuokion oven takana Franssila soitti ovikelloa. 
Räikeänvihreään, pitkäliepeiseen pukuun pukeutunut nainen 
näyttäytyi ovella. 

"En ota henkivakuutusta enkä osta pölynimureita. Menkää 
tiehenne", nainen tiuskasi, aikoen vetää oven kiinni. 
Mutta mies ehätti pistämään jalkansa väliin. 

"Minä olen Kallen ystäviä", hän vikisi. "Haluan puhella 
kanssanne." 

Nainen työnsi oven auki. 

"Tuotteko terveisiä Kallelta . . .?" 

"Ehkäpä", mies mutisi. "Päästäkäähän sisään." 

Nainen epäröi vielä hiukan. 

"Mutta kuka te olette? En tunne teitä ja sitäpaitsi minulla 
on vieras . . ." 

Franssila tunkeutui eteiseen. 

"Olen Mäntykummusta . . . Yövartija . . . Kallen hyvä 
ystävä . . . Minä jelppasin sulhastanne karkuunkin." 

"Aa", pääsi neiti Riipan huulilta. "Tulkaa sitten sisään." 
Riisumatta päällysvaatteitaan Franssila astui pieneen 

huoneeseen, jossa siniset savupilvet leijailivat. Pöydän 
ääressä istui sakilaistyyppinen nuori mies lasi edessään. Hän 
loi vieraaseen tuikean katseen. Neiti Riippa ehätti selittämään: "
Tämä herra on hullujenhuoneeni vahtimestari — 
Kallen ystävä. Vieraani tässä on myös Kallen tuttavia. 
Häntä sanotaan 'Rapsuttajaksi'." 

Rapsutta jaksi esitelty keikautti niskaansa. v 

"Terve vain. Eipä minulla olekaan ennestään hullujenhuoneen 
virkailijoita tuttavieni joukossa. Istukaa pappa. 
Lala, tuo puhdas lasi papalle. Tuikku näin koleana iltana ei 
kai ole pahemmaksi." 

"Ei varmaankaan", Franssila myönsi kainosti. "Suuri 
Kungfutse on kyllä sanonut . . ." 

"Kungfutse... Kuka piru se on? Joku Kallen tuttaviako?" 
Rapsuttaja keskeytti. 

"Joo", Franssila myönsi. "Kallen ja minun yhteisiä tuttavia." 
Hän kaatoi tilkkasen pullosta lasiin ja höläytti vettä 
päälle. Samalla hän tarkkaili salavihkaa pöytätoveriaan, 
tämän oudosti laajentuneita silmäteriä ja sormien hysteerisiä 
liikkeitä. 

"Ja mitä terveisiä teillä on Kallelta?" neiti Riippa kysyi. 
"Kertokaa nyt pian, sillä aiomme lähteä Rapsuttajan kanssa 
'Lepakkoon' tanssimaan." 

Franssila nieleskeli vaivalloisesti lasistaan. 

"Asia on niin", hän aloitti hitaasti kuin punniten jokaista 
sanaansa, "että minun olisi oikeastaan pitänyt tulla jo aikaisemmin. 
Lupasin nimittäin Kallelle, mutta virkatehtävät, 
virkatehtävät. Onko täällä käynyt 'muuan herra, joka on. 
sanonut olevansa Kallen tuttavia . . . ?" 

Neiti Riippa näytti hämmästyneeltä. 

"Kuinka niin? Tunnetteko sen herran, joka täällä on 
käynyt?" 

Franssila hellitti hiukan kaulaliinaansa. Näytti kuin 
hänen olisi ollut vaikea puhua. 

"Vai on se kelmi käynyt täällä. Siitä Kalle minulle juuri 
puhui ja pyysi varoittamaan." 
"Varoittamaan mistä?" 

"Siitä miehestä. Kalle nimittäin tiesi, että häntä vastaan 
oli tekeillä pirullinen juoni, sellainen salajuoni, ja ennenkuin 
Kalle karkasi, hän sanoi minulle : hyvä veli, käy sinä varoittamassa 
morsiantani, ellen itse pääse. Se kaveri on epäluotettava. 
Ettehän te häntä edes tunnekaan." 

"En kylläkään lähemmin", neiti Riippa myönsi. "Se herra 
on kuitenkin ollut hyvin kiltti ja tuonut terveisiä Kallelta jo 
kahdesti. Tänään viimeksi hän käytti minua Kallen piilopaikassa, 
mutta sulhaseni oli jo lähtenyt sieltä pois. Hän 
toi minulle rahaakin Kallelta . . ." 

"Ja mitä hän puhui?" 

"Me puhelimme paljonkin — etupäässä Kallen perinnöstä 
— sulhasenihan on nyt rikas, hän on perinyt miljoonia ja 
tämä herra neuvoi, miten minun olisi meneteltävä, jotta 
Kalle aikanaan saisi nostaa perintönsä. Minun pitäisi tarvittaessa 
todistaa, että olin nähnyt Kallen — lakimiehet voivat 
kuulemma epäillä, että sulhaseni on poistunut maasta, ja 
silloin voi perintöasiassa koitua kaikenlaisia viivytyksiä. 
Se herra neuvoi, että jos poliisit tai tuomari kysyvät minulta, 
olenko nähnyt sulhastani sen jälkeen kun hän pakeni, niin 
minun pitäisi ensiksi kieltää, mutta myöntää lopuksi, että 
Kalle pistäytyi täällä. Se on minun mielestäni hyvä neuvo, 
ja se herra ymmärtää kyllä lakiasioitakin — luulenkin, että 
hän on tuomari, vaikkei tahtonut sitä ilmoittaa." 

"Ja te kerroitte tämän poliiseille?" 

"Tein kuten herra käski. Tänään annoin hänelle pienen 
paketin toimitettavaksi sulhaselleni, sillä herra uskoi tapaavansa 
Kallen pian, vaikkei hän ymmärrettävistä syistä voi 
tulla Helsinkiin. Pollarit, pirut . . ." 

Rapsuttaja, joka oli vaieten kuunnellut silloin tällöin 
ottaen ryypyn, puuttui nyt keskusteluun. 

"Milläs sä sitten todistat, pappa, että olet Kaitsin ystäviä. 
Taidat vain puhua soopaa Lalalle." 
Franssila nauraa kikatti. 

"Vai soopaa, vai niin herra luulee. Eipä Kalle olisi ilman 
minun apuani Mäntykummusta lähtenyt. Kalterien ja ristikoiden 
takana istuisi. Mitä sanoikaan suuri Kungfutse 
kerran: Joka hädän hetkellä ystävänsä ylenkatsoo, hän on 
kuin kuivunut kaivo Fungtoun rinteillä." 

"Sä taidat olla pöpi", Hapsutta ja keskeytti. "Kauankos 
sä olet ollut siellä hullujenhuoneessa?" 

"Kaksikymmentäviisi vuotta, monta hullua nähnyt. Hulluksi 
minuakin vieras voisi luulla, mutta eipä Kalle luullut. 
Ja on monta muutakin . . ." 

Rapsuttaja hörppäsi lasinsa tyhjäksi. 

"Lähdetään, Lala. Minulla on tänä yönä vielä muuan 
tehtävä." Franssilalle hän lisäsi : "Laputa sinä, pappa, vain 
Mäntykumpuun. Ristikkokopissa sinä kuitenkin kerran 
kuolet." 

"Sielläpähän on kotoista kuolla", toinen myönteli. "Monta 
suurmiestä on meillä Mäntykummussa säärensä oikaissut. 
Kerran Kiinassa, kun muuan . . ." 

"Pistä nyt pälsi yllesi, Lala. En mä viitti tuon pöpin 
äijän juttuja kauemmin kuunnella", Rapsuttaja kiirehti. 

Franssila nousi nöyrästi ylös ja kietoi villaliinan taas 
tiukasti kaulaansa. 

"Minä lähdenkin tästä Mäntykumpuun. Niin, muistakaa 
nyt, neiti, mitä Kalle käski minun sanoa: varokaa sitä 
miestä . . . Niin, ja missä te kävittekään tänään sen herran 
kanssa?" 

"Ukko Forsblomin metsästysmajalla", neiti Riippa vastasi, 
kiskoen päällyskenkiä jalkaansa. 
Franssila kumarteli ovensuussa. 

"Näkemiin nyt sitten vain, herrasväki, näkemiin . . . 
Tulkaa joskus tervehtimään vanhaa yövartijaa Mäntykummussa . . ." 

"Kaikenlaisia hulluja sinä otatkin vastaan", Rapsuttaja 
ärähti vieraan lähdettyä. "Meni melkein puolituntinen hukkaan 
ja myöhästymme vielä 'Lepakosta 1 . . ." 

Kello näytti puolta yhtätoista ja "Lepakossa" oli yöelämä 
korkeimmillaan. Rapsuttaja istui yksinään pöydässä ja 
tuijotti tylsästi eteensä. Neiti Riippa oli tanssimassa jonkun 
toisen kavaljeerin kanssa. Eteis vartija tunkeutui tanssivien 
parien ohitse Rapsuttajan pöydän luo. 

"Teitä'pyydetään puhelimeen, herra Brender." 

Puhuteltu nousi koneellisesti ja seurasi vahtimestarin 
perässä eteiseen, sulkeutuen puhelinkoppiin. 

"Onko Rapsuttaja?" kuului matala ääni puhelimessa. 

"Minä olen." 

"Järjestyykö asia tänä yönä?" ääni jatkoi. "Minun on 
tavattava teidät tasan puoli yksi Hesperiankadun puistossa. 
Ensimmäinen penkki Runeberginkadusta meren puolella. 
Olkaa siellä puoli yhdeltä." 

"K-yllä, jos vain ennätän. Lähden aivan kohta, mutta 
eihän koskaan voi tietää . . . Jos X ei saapuisikaan ja . . ." 

"Minä tiedän, että X tulee", ääni jatkoi päättävästi. 
"Hoidatte asian kuten on sovittu. Palkkionne saatte, kun 
tapaamme puistossa." 

"Selvä on", Rapsuttaja sanoi raukeasti. "Vieläkö jotakin 
muuta?" 

"Ei tällä kertaa. Siis kuulemiin." Puhelin rasahti kiinni. 
Rapsuttaja seisoi tuokion paikoillaan ja painoi sitten kuulotorven 
varovasti hakaan. Hän vilkaisi kopin ikkunasta 
eteiseen ja havaitsi, ettei lähettyvillä ollut ketään urkkijoita. 
Annettuaan eteis vartijalle viitosen hän palasi pöytäänsä, 
jonne neiti Riippakin saapui hikisenä ja huohottaen. 

"Olet kamalan ikävä kavaljeeri tänään. Et ole tanssinut 
kanssani kuin kerran . . . Tule nyt. Alkavat juuri soittaa 
rumbaa . . ." 

Rapsuttaja nousi ylös. 

"Minun täytyy lähteä. Jää sinä jatkamaan 'Kaapelin' 
kanssa." Hän lipaisi hermostuneesti > kuivia huuliaan ja 
ojensi kätensä naiselle. 

"Nytkö jo", neiti Riippa huudahti. "Kellohan on vasta 
niin vähän ja sinä lupasit . . ." Hän lopetti lauseensa kesken 
ja katsoi merkitsevästi seuralaiseensa. 

Rapsuttaja kohautti hartioitaan. 

"Ei nyt, mutta joskus toiste — ensi viikolla. Silloin minulla 
on aikaa ja rahaa. Morjes nyt vain, Lala." 

Rapsuttaja poistui niskaansa keikauttaen. Suuri, kiharatukkainen 
mies tuli pyytämään neiti Riippaa tanssiin eikä 
tämä näyttänyt erikoisemmin surevan entisen kavaljeerinsa 
lähtöä. 

Rapsuttaja poistui kiireesti ravintolasta ja suuntasi askeleensa 
Kruununhakaan päin. Päästyään Marian- ja Liisankadun 
kulmaan hän pysähtyi hetkiseksi erään heikostivalaiötun 
näyteikkunan luo. Vaiherikkaan elämänsä aikana Rapsuttaja 
oli oppinut taidon katsoa taakseen päätään kääntämättä. 
Niinpä hän nytkin seistyään tuokion kaikki aistit 
vireessä varmistui siitä, ettei epäilyttävää varjostajaa ollut 
hänen kintereillään. Kohentaen päällystakkina kaulusta hän 
jatkoi joustavin askelin matkaansa Mariankatu alas. 

Numero 98 :ssa sijaitsi vanhanaikainen, kaksikerroksinen 
talo, jonka alakerta oli kivestä, yläkerros puusta. Talon ikkunat 
olivat pimeinä, mutta vasemmalla oleva matala puuportti 
oli raollaan. Rapsuttaja pujahti kuin varjo portista. 

Avara piha oli päällystetty mukulakivillä. Heikko kaasulyhdyn 
valo tunkeutui sinne kadulta. Vasemmalla oli ränsistynyt 
luhtirakennus, jonka parvekkeella näkyi kaikenlaista 
rojua, oikealla puolen kohosi kuusikerroksisen kivitalon rappaamaton 
pääty. Pihan perällä oleva koristeellinen vanha 
puurakennus yhtyi vierellä olevaan harmaaseen kivitaloon. 
Kapeat portaat, joiden kaidepuut olivat jo aikoja sitten lahonneina 
kaatuneet, johtivat pihanperärakennukseen. Portaiden 
yläpuolella riippui ruostunut rautalyhty, jossa kiilui sinisellä 

värillä himmennetty sähkölamppu. Rapsuttaja kiipesi portaille 
ja painoi oven pielessä olevaa soittokellon nuppia. 
Rämeä helinä kaikui sisältä, sitä seurasi oven käynti ja laahustavien 
askelten ääni. Ovessa oleva luukku raottui hiukan 
ja tuijottava silmäpari katsoi tulijaa. 

"Kuka siellä?" kysyi ääni, vaikka oven takana oleva 
nähtävästi oli tuntenut tulijan. 

"Etsin Petteri Suomalaista", Rapsuttaja sanoi koneellisesti. 

"Petteri on kyllä kotona." 

"Tulen syntymäpäiväonnitteluille", Rapsuttaja vastasi, 
pujahtaen oven raosta sisään. 

Miehet kiipesivät natisevia portaita toiseen kerrokseen. 
Portaat päättyivät hämärään eteiseen, josta kapeat käytävät 
jatkuivat sekä oikealle että vasemmalle, Oven avannut mies 
kulki edellä ja koputti eräälle pienelle ovelle. 

"Ottaako Petteri vastaan vieraita?" hän kysyi. 

"Montako?" kähisi ääni oven takaa. 

"Yhden vain." 

"Sukulainenko?" 

"Kyllä", ovelle koputtanut mies vastasi. Hetkisen kuluttua 
narisivat salvat ja ovi työnnettiin auki. Rapsuttaja astui 
ravintolan tapaan kalustettuun huoneeseen, jota valaisivat 
punaisella himmennetyt sähkölamput. "Kas tässä sinulle, 
Jopi", Rapsuttaja virkkoi, pistäen pronssirahan oppaansa 
kouraan. Mies nyökkäsi ja poistui. Rapsuttaja alkoi riisua 
päällystakkiaan . . . Sisähuoneista kuului alttoviulun alakuloinen 
ääni. Joku soitti siellä Paganinin A-molli "Capriceä". 

XIV LUKU. 

Puolivaloilla ajava henkilöauto tuli Turuntieltä päin 
Pohjois-Hesperiankatua ylös, hiljensi vauhtia Mehiläisen 
sairaalan luona ja pysähtyi kadun yli ajettuaan. Melkein 
samalla tulL puiston kulmassa olevan sähkömuuntajakopin 
takaa mies ja pysähtyi katuvierelle, katsoen pitkään autoa 
kohti. Hän erotti hämärästi kaksi ihmishahmoa etuistuimella 
ja vihelsi hiljaa. Moottorin surina hiljeni, auton ovi 
paukahti auki ja mies päällystakin kaulus pystyssä, lippalakki 
tiukasti otsalla, astui alas. 

"Onko Rapsuttajar 

"Kyllä herra." 

Autosta astunut mies tuli katukäytävälle ja molemmat 
siirtyivät muuntajakopin suojaan. 
"Tuliko asia selväksi?" 

"Kyllä", Rapsuttaja kuiskasi. "Tässä on paketti." Hän 
ojensi ruskeaan paperiin käärityn paketin. Toinen tarttui 
siihen kiihkeästi. 

"Odottakaa hiukan", hän virkkoi, mennen läheisen penkin 
luo. Hän istahti penkille ja Rapsuttaja näki sähkölampun 
heikon pilkahduksen. Mies availi pakettiaan. 

Muutaman minuutin kuluttua hän palasi ja otti taskustaan 
nipun seteleitä. 

"Hoiditte hyvin asian, Rapsuttaja. Tässä palkintonne." 

Toinen tempasi setelinipun ja laski nopeasti rahat. Siinä 
oli kymmenen tuhannen markan seteliä. 

"Kiitoksia. Ja tässä sitten se toinen asia", hän otti 
taskustaan pitkulaisen paketin. Se vaihtoi omistajaa enemmittä 
tunnusteluitta. 

"Oliko juttu vaikea järjestää?" paketin saanut kysyi. 

"Ei erikoisemman. Kukaan ei huomannut mitään." 

"Hyvä! Tässä vielä hiukan ylimääräistä." Vihreä Seteli 
vaihtoi omistajaa, siirtyen Rapsuttajan taskuun. 

"Kiitoksia, herra. Jos joskus toistekin tarvitsette apuani, 
niin olen aina valmis. Lalalta saatte osoitteeni." 

"Mutta suu poikki", toinen varoitti. "Ei sanaakaan kenellekään." 

Rapsuttaja naurahti. 

"En mä ensimmäistä kertaa tällaisia afäärejä hoitele. 
Herra saa luottaa minuun", hän vakuutti. 

Toinen puristi paketin tiukasti kainaloonsa ja poistui 
autoon, joka hetkistä myöhemmin hiljalleen suristen kääntyi 
Etelä-Hesperiankadulle ja sieltä Turuntielle. 

Ajo jatkui läpi Haagan, Huopalahden ja Pitäjänmäen. 
Päästyään ohi taajaväkisten yhdyskuntien, auton vauhti 
kiihtyi, kunnes mittari näytti sataa tuntikilometriä. Neljännestunnin 
ajon jälkeen vauhti hiljeni ja ykskaks auto kääntyi 
kapealle metsätielle. Pysähdys tapahtui Villa d'Artemisin 
pihalla. 

Ohjaajan paikalla istunut mies nousi autosta, avasi huvilan 
ulko-oven ja hävisi sisään. Pian näkyi erään huoneen 
ikkunasta valontuikahdus. Pöytälamppu sytytettiin, mutta 
heti sen jälkeen laskeutui musta, läpinäkymätön kaihdin 
ikkunan eteen. Vähää myöhemmin mies tuli auton luo, alkaen 
raahata toista autossa ollutta miestä sisään. Mies oli hervoton 
kuin ruumis ja lopulta täytyi toisen ottaa mies syliinsä 
ja kantaa loppumatkan. He hävisivät sisään huvilaan. 

Fei Rudok oli tullut myöhään hotelliin ja mennyt heti 
nukkumaan. Hän ehti parhaiksi päästä unten maille, kun 
yöpöydällä oleva puhelin kilisi terävästi. 

Fei Rudok sytytti yölampun ja haparoi kuulotorvea. 

"Alloo", hän mutisi raukeasti. Samea ääni puhui englantia 
langan toisessa päässä : 

"Täällä Forsblom . . . Onkos se Mr. Rudok . . . Weil . . . 
Kuulkaas nyt Mr. Rudok ... Ne kaikki patsaat olisi nyt 
saatavissa ..." 

Toinen piristyi huomattavasti. 

"Mitä? Kuka puhuu . . . Mitkä patsaat . . .?" 

"You con't . . . / am Calle . . . Calle Forsblom . . . Yes . . . 
Ne puujumalat . . . Kymmenentuhatta koko roska . . . Tarvitsen 
rahaa nopeasti", jatkoi juopuneelta kuulostava ääni langan 
toisessa päässä. 

"Mutta missä olette ... Ja kuinka soitatte keskellä yötä. 
Minä . . ." 

"Tuleeko kauppa vai eikö . . . What . . . Yes . . . Kymmenentuhatta. 
Ostatteko? Saatte ne vaikka heti, mutta huo-> 
mennä on myöhäistä. Olen metsästysmajassa . .\ Neljänkymmeneneen 
kilometripylvään kohdalta kääntyy tie vasemmalle. 
Neljäkymmentä kilometriä Helsingistä, Villa d'Artemis. 
Tuletteko?" 

"Nytkö...?" 

"Yes, taikka myyn koko roskan toiselle." 

Fei Rudokin kuulotorvea pitelevä käsi alkoi vapista. 

"Minä tulen. Otan auton ja . . ." 

"Käskekää vahtimestarin hankkia auto. Puolessa tunnissa 
olette täällä. Älkää unohtako osoitetta : Villa d' Artemis, 
neljäkymmentä kilometriä kaupungista Hämeenlinnaan 
päin." 

"AU right", Fei Rudok sanoi, laskien kuulotorven paikoilleen. 
Sitten hän valeli kylmää vettä päähänsä ja alkoi 
nopeasti pukeutua. 

Klaus Karma heräsi kummallisen painajaisunen ahdistamana. 
Hän sytytti yölampun ja totesi kellon näyttävän 
neljää. Napsauttaen valon jälleen sammuksiin, hän veti 
peiton päänsä yli ja yritti nukkua, mutta uni pakeni silmistä. 
Mäntykummun rikosjutun tapahtumat palasivat yksi toisensa 
jälkeen hänen mieleensä. Hänen aivoissaan takoi ja kihisi 

— aavistelut, nuo salaperäiset avaruuden sähkeet, joita 
Karman aivokoneisto radiovastaanottimen tavoin nappasi ties 
mistä, tekivät hänen mielensä oudon levottomaksi. Hän oli 
varma, että jotakin tapahtui juuri näinä hetkinä, joku odottamaton 
käännekohta oli tulossa Mäntykummun mysterioon. 

Yritettyään turhaan saada unta, hän sytytti valot uudelleen, 
heitti aamutakin ylleen, pujotti jalkansa tolveleihin ja 
laittoi pienen sähkökeittimensä tulelle. Useilta ihmisiltä 
riistää väkevä kahvi yöunen, mutta Karman laita oli päinvastoin. 
' Ei ollut ensimmäistä kertaa, kun hän pisti kahvikattilansa 
porisemaan keskellä yötä. Odotellessaan siinä 
kahvin kiehumista hän sytytti savukkeen ja antoi aivojeijsa 
työskennellä. Hän muisteli niitä tutkimuksiensa aikana ilmikäyneitä 
seikkoja, jotka syystä tai toisesta tuntuivat luonnottomilta 
tai epätodellisilta. Ensinnäkin murha Mäntykummun 
sairaalassa. Miksi mies, joka vastikään oli saanut tietää 
isänsä kuolleen ja perivänsä miljoonia, teki murhan ja saattoi 
itsensä alttiiksi 10 — 16 vuoden kuritushuonetuomiolle? Miksi 
hän tappoi sisarensa — kateudestako ehkä, että tämä perisi 
samanlaisen summan kuin hänkin — tai äkkipikaisuudessako?. 
Kumpikaan olettamus ei tuntunut luonnolliselta. 
Forsblomin teko oli kerta kaikkiaan järjenvastainen — 
vaikkapa kysymyksessä olikin mies, jonka mielentila ehkä 
ei ollut täysin normaali. 

Toiseksi: miksi Forsblom karkuteillä ollessaan teki 
tökeröjä murtoja kuin vasta-alkaja, miksi jätti hän sormenjälkiään 
rikospaikalle ikäänkuin osviitaksi, missä päin hän 
oli liikkunut. Siinäkin oli jotakin merkillistä. 

Kolmanneksi : eikö neiti Virta todellakaan tiennyt mitään 
äidistään taikka sisaruksistaan? Yhteensattuma oli joka 
tapauksessa merkillinen: kolme sisarusta samassa mielisairaalassa 
yhtäaikaa ja kaikki toisistaan tietämättöminä. 

Neljänneksi: oliko Aurora Mäkinen, alias Rök,, todella 
täysin tietämätön siitä, mitä ukko Forsblomin luona tapahtui 

hänen kuolinyönään — ja miksi nainen tuli ilmoittamaan 
tyttärestään vasta niin myöhään? 

Ja viidenneksi: Miksi Aron Franssila pakeni Mäntykummusta? 
Tuntui omituiselta, että mies, joka vuosikymmeniä 
on vapaaehtoisesti ollut mielisairaalassa ja olisi 
koska tahansa päässyt poistumaan sieltä luvallisesti, karkaa 
kuin varas yöllä. Franssilan paolla täytyi olla jotakin 
yhteyttä murhan kanssa, hänen täytyi tietää asioista enemmän 
kuin oli tietävinään. 

Näitä kysymyksiä Karma mietti yhä uudelleen ja uudelleen, 
kunnes voimakas kahvintuoksu ilmaisi, että juoma oli 
valmista. 

Hän joi neljä kuppia yhteen menoon ja tunsi ajatustensa 
ikäänkuin selvenneen. Sytytettyään savukkeen hän havaitsi 
kellon jo näyttävän puolta kuutta. Oli turhaa enää käydä 
nukkumaan. Irroittaakseen hetkiseksi ajatuksensa Mäntykummun 
salaperäisyyksistä Karma otti pelikortit esille ja 
alkoi pelata lempipeliään korsikkalaista pasianssia. 

Lähes tunnin ajan kuului huoneesta vain kortinlehtien 
napsettä ja Karman hiljaista mutinaa. Ensimmäisten raitiovaunujen 
kolistessa Eerikinkadulla Karma lopetti pelinsä ja 
hänen kasvoillaan oli tyytyväinen kuuhymy. 

"Se onnistui sittenkin . . . Luulenpa, että tänä päivänä 
tapahtuu jotakin merkittävää", hän tuumi alkaen pukeutua. 

XV LUKU. 

Mentyään aamulla poliisilaitokselle Karma etsi käsiinsä 
etsivä Laineen ja sai tältä kuulla tuoreimmat uutiset. Villa 
cTArtemisin lähiympäristössä oli suoritettu perusteellisia 
etsintöjä, mutta ne eivät olleet johtaneet mihinkään tulokseen. 
Iltamyöhällä olikin poliisikomennuskunta palannut 
tyhjin toimin takaisin löytämättä Forsblomista jälkeäkään. 
Maaseudun poliiseilta ei liioin ollut tullut lisätietoja eikä 
uusia ilmoituksia karkulaisesta. 

Rikostutkimuskeskuksen Tuntomerkkitoimisto oli antanut 
lausuntonsa Karman sinne jättämistä esineitä, juomalasista, 
veitsistä ja tupakansytyttäjästä. Niistä oli löydetty sormenjälkiä, 
jotka olivat identtisiä murhaaja Forsblomin sormenjälkien 
kanssa. 

Vaikka Karma oli odottanut juuri tällaista tietoa, tuntui 
asia hänestä sittenkin oudolta. Sormenjälkiä oli löytynyt 
aivan liian paljon ja se oli omiaan vahvistamaan hänen 
epäilyjään, jotka viime aikoina olivat alkaneet suuntautua 
määrätylle taholle. 

Rouva Turnerista Laine oli onnistunut hankkimaan eräitä 
tietoja. Nainen työskenteli eräässä suurliikkeen konttorissa 
ulkomaankirjeenvaihtajana ja oli hyvin pidetty toimipaikassaan. 
Hän oli aikaisemmin ollut ulkomailla ja mennyt 
naimisiin englantilaissyntyisen Mr. Turnerin kanssa. Pariskunta 
oli jonkin aikaa asunut muun muassa Kiinassa. Herra 
Turner oli kuitenkin kuollut ja leski oli palannut nelisen 
vuotta sitten vanhaan kotimaahansa, saaden nykyisen toimensa. 
Mitä Fei Rudokin ja rouva Turnerin tuttavuuteen 
tulee, rouva oli kertonut eräille työtovereilleen tutustuneensa 

Rudokiin Kiinassa ollessaan ja yllättynyt nyt suuresti 
tavatessaan miehen sattumalta Helsingissä. Enempää etsivä 
ei vielä ollut ehtinyt saada selville. Rudok oli edelleenkin 
poliisien silmälläpidon alainen samoin kuin neiti Riippa. 
Muuan etsivä, joka oli pitänyt naista silmällä, oli tiennyt 
kertoa Riipan viimeöisestä vierailusta "Lepakossa" Rapsuttajan 
seurassa. 

Kuultuaan Rapsuttajan nimen Karma rypisti otsaansa. 

"Ellen väärin muista, on miehen oikea nimi Brender, 
tunnettu väärentäjä ja huijari . . ." 

Laine nyökkäsi. 

"Rapsuttaja on istunut useita kertoja lukkojen takana — 
viimeksi pari vuotta sitten suuren sekki jutun takia. Mies on 
ammatiltaan kirjanpainaja ja hyvin taitava. Muistatte kai, 
että väärennetyt sekit olivat juuri Rapsuttajan käsialaa . . ." 

"Muistan kyllä. Mitähän Rapsuttajalla on neiti Riipan 
kanssa tekemistä . . . Pelkkää hakkailuakohan vain . . . ?" 

"Forsblomin Kalle ja Rapsuttaja olivat hyviä tuttavia", 
Laine ilmoitti. "Ehkä neiti Riippa on tutustunut Rapsuttajaan 
Kallen välityksellä." 

"Paljon mahdollista. Mutta ehkäpä olisi syytä pitää sitä 
herraa hiukan silmällä. Forsblom — Riippa — Rapsuttaja, se 
tuntuu epäilyttävältä." 

Etsivän pöydällä oleva puhelin kilisi. Laine ehätti vastaamaan. 
Keskustelu päättyi lyhyeen, mutta rypyt Laineen 
otsalla ilmaisivat, että asia oli ollut mielenkiintoinen. 

"Hotelli Atlaksen portieeri soitti, että Fei Rudok on ollut 
melkein koko viime yön poissa. Hän palasi noin kello kolmen 
ajoissa, mutta hänelle soitettiin kohta sen jälkeen ja Rudok 
käski tilaamaan vuokra-auton. Koska Rudok ei osaa suomenkieltä, 
portieeri sai olla tulkkina osoitetta selitettäessä. Koettakaapas 
arvata, minne tiibettiläinen ajoi kello puoli neljän 
aikaan yöllä?" 

"Mistä hitosta minä arvaisin. Rouva Turneriako tapaamaan?" 

---117---

Laine piti pienen paussin kuin ärsyttääkseen Karmaa ja 
sanoi sitten painokkaasti: 

"Auton piti ajaa maantietä Hämeenlinnaan päin ja pysähtyä 
neljännenkymmenennen kilometripylvään kohdalle. Siltä 
kohdalta kääntyy sivutie Villa d'Artemisiin." 

"Ajoiko Rudok sinne yöllä . . .?" 

"Ajoi varmasti. Portieeri sanoi merkinneensä muistiin 
auton numeronkin. Vuokra-auto numero 820375 . . . Portieeri 
Luoto on tarkka poika ja on auttanut meitä monesti . . ." 

Karmfr hankasi kiihkeästi otsaansa. 

"Ilmankos minulla olikin aavisteluja yöllä . . . Mitä pirua 
Rudokilla on ollut tekemistä autiossa huvilassa?" 

"Mene ja tiedä. Olisi pitänyt jättää poliisivartio sinne 
yöksi. Kukaties vaikka tiibetiläinen olisi ollut tapaamassa 
Forsblomia", Laine arveli. 

Karma nousi ylös. 

"Minun täytyy lähteä. Näyttää siltä, että tänään on 
hosuttavaa enemmän kuin tarpeeksi. Pistäydyn iltapäivällä 
täällä uudelleen." 

Karma käveli hitaasti Aleksanterinkatua ylös. Hänellä 
ei vielä ollut oikein varmaa suunnitelmaa, mistä päivätyönsä 
alkaisi. Suurkirkon tornikello näytti puolta kymmentä. 
Ehkäpä olisi parasta pistäytyä ensiksi tuomari Törmän 
toimistossa. 

Kääntyessään Kluuvikadun kulmassa Esplanadille, hän 
näki parhaiksi miehen ja naisen astuvan Kämpin ovesta 
sisään. Siinä olivat tuomari Törmä ja neiti Virta. 

Karma pysähtyi tupakkakioskin luo. Tuomari ja hänen 
seuralaisensa eivät olleet nähneet häntä. Olisikohan syytä 
mennä heitä lainkaan häiritsemään. Toisaalta Karmaa 
kuitenkin kiinnosti tavata neiti Virtaa — ennen kaikkea hän 
olisi ollut utelias näkemään, miten nainen käyttäytyi saadessaan 
kuulla perinnöstä. Mutta ehkä Törmä oli ilmoittanut 
siitä puhelimitse jo illalla. Parasta sittenkin jättää tuomari 

asiakkaansa kanssa rauhaan ja käydä tapaamassa vaikkapa 
tiibettiläistä Fei Rudokia. 

Mutta Karma ei päässyt kunnolla Mikonkadun kulmaankaan 
saakka, kun tohtori Tuura tulla tupsahti häntä vastaan. 

"Kas vain! Arkkitehti Karma . . . Hyvää huomenta", 
tohtori tervehti. 

"Mäntykumpulaiset näyttävät olevan tänään oikein joukolla 
liikkeellä", Karma naurahti. "Äsken juuri näin ylihoitajattaren 
ja nyt teidät, tohtori." 

"Neiti Virta tuli autossani. Hänellä oli jotakin asiaa 
kaupunkiin. No, miten murhan tutkiminen edistyy?" 

"Eipä kannata erikoisemmin kehua", Karma tunnusti. 
"Teidän Forsblominne näyttää olevan aikamoinen tekijä. 
Katoaa kuin nuppineula heinäsuovaan." 

"Oletteko päässyt Kungfutsen jäljille?" 

Karma pudisti päätään. 

"Yhtä vähän kuin Forsblominkaan. Emme edes tiedä, 
mistä päin miestä olisi haravoitava." 

"Mutta eihän sellainen vanha höperö voi pitkälle päästä. 
Oletteko kuulustellut Franssila» sukulaisia? Hänellä on 
ainakin sisar täällä Helsingissä." 

"Tiedättekö sisaren osoitteen?" 

"En, mutta Franssila on joskus puhunut hänestä. Joku 
vanha opettajatar, ellen erehdy." 

"Sepä oli hyvä tietää. Koetan etsiä sisaren käsiini. Mutta 
onko teillä aikaa tulla aamukahville? Pistäydyttäisiin vaikka 
Tornin baarissa." 

Tohtori vilkaisi kelloaan. 

"Kiitos vain, mutta en nyt millään jouda. Meillä on 
'Psykoanalyytikkojen seuran* kokous kello kymmeneltä. 
Mutta tapaamme ehkä myöhemmin. Näkemiin, arkkitehti." 

Tohtori tarjosi lihavan kätensä ja miehet erosivat. Karma 
teki täyskäännöksen, sillä hän päätti lähteä ottamaan osoitetoimistosta 
heti selvää Franssilan sisaresta. 

Eufrosyne Franssila osoittautui seitsemissäkymmenissä 
olevaksi ikäneidoksi, joka pientä eläkettään nauttien asui 
vaatimattomassa huoneistossa Pursimiehenkadun varrella. 
Tiedusteluun, oliko hän äskettäin nähnyt veljeään, nainen 
Karman hämmästykseksi vastasi myöntäen. Hän selitti 
Aron-veljensä tulleen odottamatta pari päivää sitten. Aron 
oli kertonut "lopullisesti kyllästyneensä" Mäntykummun 
elämään ja päättäneensä jättää parantolan. Sisaren tiedustellessa, 
mitä hän aikoisi ryhtyä puuhailemaan, Aron oli 
kertonut ryhtyvänsä antamaan kiinankielen tunteja. Koska 
sisar jo vuosikausia oli tiennyt, ettei Aronia pidetty tavallisena 
hoidokkina, vaan hän olisi ollut vapaa lähtemään 
Mäntykummusta, ei veljen käytös ihmetyttänyt häntä lainkaan. 
Kun Aron oli selittänyt olevansa "tilapäisessä rahapulassa" 
ja tarvitsevansa viisisataa markkaa lainaksi, sisar 
oli antanut hänelle rahat. Lisaksi hän oli hankkinut veljelleen 
uusia vaatteita ja kengät. Seuraavana päivänä hän oli 
sitten radiossa kuullut veljensä peräänkuulutuksen ja oli 
järkyttynyt tästä vallan pahanpäiväisesti. Peläten joutuvansa 
syytetyksi karkulaisen avustamisesta, hän ei ollut 
uskaltanut tulla puhumaan tiedoistaan poliiseille .... Tämän 
kaiken Eufrosyne Franssila kertoi vanhuksen vapisevalla 
äänellä, luoden väliin Karmaan pelästyneen katseen. 

Karma rauhoitti vanhusta ja selitti, ettei Aron ollut 
tehnyt mitään pahaa Mäntykummussa ja hän olisi koska 
tahansa voinut saada luvan lähteä hoitolasta, jos olisi vain 
puhunut asiasta ylilääkärille. Peräänkuulutuksen oli aiheuttanut 
yksistään se seikka, ettei tiedetty, minne Aron oli 
hävinnyt. Kun hän jälleen löytyisi, ei hänen enää tarvitsisi 
mennä Mäntykumpuun, vaan saisi hän kaikessa rauhassa 
ruveta antamaan kiinankielen tuntejaan. 

Selitys rauhoitti naista hiukan ja kun Karma vielä oli 
keskustellut puolituntisen hänen kanssaan, Eufrosyne oli 
unohtanut huolensa ja pyysi vierasta poikkeamaan joskus 
toistekin tarinoimaan. Pursimiehenkadulta Karma ajoi 

raitiovaunulla Aleksanterinkatu 24:ään, sillä hänellä oli 
aavistus, että poliisilaitoksella olisi hänelle, joitakin uutisia. 

Karman aavistukset osoittautuivat paikkansapitäviksi. 
Tavattuaan komissaari Hallan, hän luki heti tämän kasvoilta, 
että jotakin vakavaa oli tapahtunut, ja ennenkuin Karma 
ennätti kysellä, Halla pamautti : 

"Kalle Forsblom on löydetty murhattuna Villa cTArtemisista." 

"Koska murha todettiin?" Karman silmiin oli kohonnut 
omituinen välke. 

"Noin puolisen tuntia sitten soitti eräs nurmijärveläinen 
konstaapeli tänne. Konstaapeli oli ollut etsiskelemässä Forsblomin 
jälkiä järven rannalta ja osui tulemaan huvilan luo. 
/Havaittuaan ulko-oven olevan auki, hän kurkisti sisään ja 
näki miehen lojuvan verilammikossa lattialla. Konstaapeli 
vakuutti, että kysymyksessä on peräänkuulutettu Forsblom. 
Lähdettekö mukaan? Auto on ihan tuossa tuokiossa kunnossa." 

Miehet kiirehtivät alakertaan. Portaikossa tuli tohtori 
Tuura punakkana ja läähättäen heitä vastaan. 

"Siinähän te olettekin, arkkitehti . . . Tulin tavoittamaan 
teitä. Mäntykummusta soitettiin minulle äsken, että Kungfutse 
on viime yönä nähty sairaalan lähettyvillä . . . Romusen 
leski, joka asuu mökissään aivan lähellä sairaalaa, oli nähnyt 
Kungfutsen hiiviskelevän lankkuaidan vierellä. Pitäisi lähettää 
poliiseja sinne takaa-ajoon . . ." 

Karma tarttui tohtorin käsivarteen ja pyöräytti hänet 
mukaansa. 

"Satuitte juuri parhaaseen aikaan. Tulkaa mukaan. On 
tapahtunut jotakin mielenkiintoisempaa kuin Kungfutsen 
karkureissut." 

"Mitä sitten 

"Forsblom on murhattu. Saatte tulla toteamaan tapahtuman, 
tohtori." 

Tuuran punakat kasvot kalpenivat äkkiä. 

"Murhattu... Missä...?" 

"Ukko Forsblomin viikonloppumajassa", Karma sanoi, 
miesten noustessa poliisiautoon. 

Neljännestuntia myöhemmin auto pysähtyi Villa cPArtemisin 
pihalle ja miehet kiirehtivät huvilaa kohti. Ulko-ovi oli 
raollaan ja siihen oli kiinnitetty nuppineulalla jokin paperilappu. 
Karma repäisi lapun irti. Se oli tämän näköinen : 

"Se on Kungfutsen työtä . . . Samanlaista sekasotkua kuin 
siinäkin lapussa, jonka hän jätti paetessaan", tohtori sanoi. 

Karma nyökkäsi ja pisti paperin muistikirjansa väliin. 
Eteisessä vartiossa ollut konstaapeli tuli heitä vastaan. 

"Täällä on tehty kamalaa jälkeä", hän virkkoi, tervehdittyään 
vieraita. "En ole moista murhaa ennen nähnyt . . ." 

Miehet astuivat arkihuoneeseen. Ikkunan rullakaihtimet 
olivat alaslasketut ja päivänvalo tunkeutui vain heikosti verhojen 
raoista. Karma veti keskimmäisen ikkunan kaihtimen 
ylös. Keskellä lattiaa kohtasi heitä tyrmistyttävä näky : verilammikossa 
lojui mies, jonka pää oli irroitettu ruumiista. 
Huoneessa näkyi taistelun merkkejä, kaatunut pöytä ja pari 
tuolia. Muuan seinällä riippunut taulu oli tempaistu alas. 

Tohtori Tuura alkoi ensiksi puhua : 

"Se on Forsblom", hän sanoi koneellisesti, kumartuen 

ruumiin puoleen. Hän raoitti kiinnipainuneita silmäluomia, 
kohotti jäykistynyttä kättä ja pudisti sitten päätään. 

"Exitus letalis on tapahtunut ainakin 6 — 8 tuntia sitten. 
Rigor mortis on melkein täydellinen." 

Karma tuijotti äänettömänä kaameaa näkyä. Mies lojui 
melkein suorana selällään. Hänen toinen kätensä oli vääntynyt 
ruumiin alle, toinen oli vinottain rinnalla. Kuolleen 
kasvot näyttivät liidun värisiltä. 

"Kuin himomurhaajan työtä", komissaari Halla virkkoi. 

"Tai mielipuolen", tohtori lisäsi. "Decaptatio viittaa 
äärimmäisessä raivossa tapahtuneeseen rikokseen. -Murhanhimon 
valtaan joutuneille mielisairaille on excisio luonteenomaista .. . 
Mutta missä on murha-ase? Leikkauksen laadusta 
päätellen sen on täytynyt olla suuri, terävä veitsi . . ." 

Komissaari kosketti jalallaan mattoa, jonka alla oli jotakin, 
koska matto oli hiukan kohollaan. Hän kumartui ja siirsi 
varovasti matonreunaa. Sieltä tuli esiin leveäteräinen kiinalainen 
veitsi, jonka terä oli yltyleensä veressä. 

"Siinä on murha-ase. Tuon saman veitsen näin ukko 
Forsblomin kokoelmissa", Karma sanoi. 

Komissaari tarttui varovasti sormenpäillään veitseen ja 
kohotti sen ylös. 

"Erittäin hienoa työtä. Nuo koukerot ovat kai kiinalaisia 
kirjaimia . . . Vai oli tämä puukko Forsblomin kokoelmissa. 
Siis murhaajan on täytynyt anastaa se sieltä." 

"Kiinalainen veitsi ja kiinankielinen kirjoitus ovella viittaavat 
määrätylle taholle", tohtori huomautti. "En pidä lainkaan 
mahdottomana, että tämä kaikki voisi olla Kungfutsen 
työtä." 

"Tai erään todellisen kiinalaisen", Karma lisäsi alkaen 
tutkia tarkoin murhapaikkaa ja sen ympäristöä. Komissaari 
nosti ikkunaverhot ylös, niin että huone tuli täysin valoisaksi. 
Kevätpäivän valkeuden tulviessa huoneeseen rikospaikka 
näytti entistään kaameammalta. Tohtori istahti ikkunalaudalle 
ja sytytti savukkeen. 

"Ihmettelen vain, missä Forsblom on piileskellyt ja miksi 
hän tuli autioon huvilaan", hän virkkoi. 

Komissaari kertoi Forsblomin aikaisemmasta vierailusta 
huvilassa ja lisäsi sitten mielipiteenään: 

"Forsblom on tullut tänne tapaamaan jotakin henkilöä — 
todennäköisesti miestä, joka sitten murhasi hänet." 

Tohtori puhalteli savurenkaita ilmaan ja nyökytti päätään. 

"Merkillistä, hyvin merkillistä — ja mitä tuo kiinankielinen 
lappu sisältää?" 

Karma ei vastannut, vaan jatkoi innolla tutkimuksiaan. 
Hän mittasi välimatkat seinästä ja oven luota ruumiiseen, 
otti taskustaan pienen tarkkuuskameran ja näppäsi muutamia 
kuvia uhrista sekä rikospaikasta. 

"Tänne ei taida jäädä enää mitään tehtävää rikososaston 
erikoismiehille", komissaari tuumaili. "Ajattelin juuri, että 
pitäisi kutsua pojat tänne, mutta te näytättekin tekevän 
työnne perusteellisesti." 

Karma pisti kameran taskuunsa. 

"Pitäisi ottaa vielä varmuuden vuoksi sormen jälkinäytteetkin, 
mutta minulla ei ole sellaisia välineitä mukanani", 
hän sanoi. 

"Mutta sehän käy hyvin helposti", tohtori huomautti, 
hypähtäen alas ikkunalaudalta. Hän meni keittiöön ja palasi 
tuokion kuluttua paistinpannu kädessään. Sitten hän siveli 
pannun pohjasta nokea ruumiin sormenpäihin, repäisi taskukirjastaan 
lehden ja painoi kätevästi jokaisen sormen jäljen 
paperille. 

"Kas tässä", hän sanoi heitettyään pannun takaisin hellalle. "
Siinä on teille tarvitsemanne sormenjäljet, vaikka en 
käsitä, miksi niitä tarvitaan. Forsblom tämä epäilemättä 
kuitenkin on." 

"Sormenjälkinäytteet ovat kuitenkin eräs varmimpia keinoja 
vainajan henkilöllisyyden toteamiseksi, jos kyseessä 

olevasta henkilöstä on olemassa ennestään sormen jälkinäytteet. 
Ja Forsblomista on", Karma sanoi. "Mitä muuten arvelette 
tuosta haavasta, tohtori?" k 

"Decaptatio on suoritettu perin taitavasti; melkein kuin 
kirurgin työtä, sanoisin. Aivohäiriöitä sairastavat voivat 
joskus olla määrätyissä tehtävissä äärettömän huolellisia." 

"Oikeuslääköopillinen ruumiinavaus antaa kai jotakin 
lisäselvitystä", Karma arveli. "Kenen lääkärin piiriin tämä 
paikka mahtaakaan kuulua?" 

"Tohtori Heikkisen ollessa opintomatkoilla hoidan minä 
piiriä. Sertio legalis on minun suoritettava. Mutta pelkään 
pahoin, ettei se ilmaise mitään oleellisesti tärkeää", tohtori 
sanoi. 

Komissaari oli löytänyt eteisessä olevan puhelimen ja 
soitti parhaillaan poliisilaitokselle. Hän kuului tilaavan auton 
ruumista kuljettamaan ja antavan erinäisiä ohjeita. Sillä 
aikaa tarkasti Karma pintapuolisesti huvilan kaikki huoneet, 
löytämättä kuitenkaan mitään merkityksellistä. Kaikki ikkunat 
olivat kiinni, huoneet arkihuonetta lukuunottamatta 
hyvässä kunnossa. 

"Voittehan antaa erikoismiesten etsiä täältä sormenjälkiä", 
hän sanoi komissaari Hallalle. "Ruumis on paras viedä 
lähimpään ruumishuoneeseen säilytettäväksi." Hän kääri 
mufha-aseen huolellisesti paperiin ja säilytti sen päällystakkinsa 
povitaskuun. 

Parinkymmenen minuutin kuluttua saapuivat erikoismiehet 
ja ruumisauto. Annettuaan alaisilleen vielä joukon 
ohjeita, komissaari meni Karman ja tohtorin luo, jotka odottivat 
jo poliisiauton äärellä. Herrat nousivat autoon ja kuljettaja 
sai määräyksen ajaa nopeinta vauhtia kaupunkiin. 

XVI LUKU. 

Jätettyään kiinalaisen veitsen Rikostutkimuskeskuksen 
laboratorioon tarkastettavaksi ja lausuttuaan toivomuksen, 
että veitsessä mahdollisesti löytyvät sormenjäljet kopioitaisiin 
jo iltaan mennessä, Karma poikkesi Tuntomerkkitoimistoon 
ja pyydettyään identifioimaan myös mahdollisimman 
pian ruumiin sormen jälkinäytteet hän ajoi autolla professori 
Karpaloa tapaamaan. 

Luettuaan lapussa olevan kirjoituksen, tiedemies purskahti 
nauramaan. "Kuka teillä runoilee Kungfutsen 'Seremoniakirjaa
'? Tässä olevat rivit, 

Tai San dri tui hu, 

Liang Mu dri hui hu, 

Dri Ren dri uei hu, 

ovat nimittäin eräs säkeistö Kungfutsen viimeisimmästä 
tuotannosta ennen hänen kuolemaansa — vanhan perimätiedon 
mukaan saneli Kungfutse säkeen oppilaalleen Tzi 
Kungille seitsemän päivää ennen kuolemaansa. Säe on vaikea 
kääntää suomenkielelle, jotta alkuperäinen henki säilyisi, 
mutta vapaasti suomennettuna se kuuluisi kai näin: 

Suuri vuori vaipuu, 

jättiläispuu kaatuu, 

viisautenne lahoaa. 

Onko joku muistuttanut teitä jo kuolemasta näillä sanoilla", 
professori nauroi. 

"Runossa siis puhutaan kuolemasta?" 

"Kyllä. Kungfutse tarkoitti omaa kuolemaansa, sillä tätä 
pätkää sanellessaan hän oli jo hyvin heikko . . . Niin, ja kiinankieliset 

koukerot runon alla ovat samat kuin viime kerrallakin 
ja merkitsevät Kungfutsen nimeä." 

Karma poistui professorin luota hiukan pettyneenä. Hän 
oli mielessään odottanut toisenlaista tulkintaa. Mutta olipa 
runon sisältö mikä tahansa, se oli joka tapauksessa Aron 
Franssilan paperille panema. Siis Franssila oli ollut murhayönä 
Villa cTArtemisissa ja se antoi Karmalle paljon ajattelemisen 
aihetta. Tämä uusi tapahtumain ryöppy oli tullut 
sittenkin niin odottamatta. Karma ei ollut kyennyt vielä 
löytämään loogillista ratkaisua aikaisemmillekaan tapahtumille 
ja nyt sitten tuli tämä uusi ja yllätyksellinen murha. 

Kajoamatta yksityiskohtiin Karmalle oli jäänyt vakaumus, 
että tämä rikossarjan viimeisin teko oli jatkoa edellisiin 
— mutta epäloogillinen jatko. Forsblomin ei Karman ajatuskannan 
mukaan olisi pitänyt astua näyttämölle tällä tavoin, 
hänen ei olisi pitänyt kuolla murhaajan käden kautta. Mutta 
niin oli kuitenkin tapahtunut. Uusi, epäloogillinen rikos oli 
sattunut. 

Odotellessaan Rikostutkimuskeskuksen lausuntoa Karma 
meni tapaamaan tuomari Törmää. Asianajaja oli juuri lähdössä 
konttoristaan, mutta pyysi vierasta käymään sisään. 
Hän otti whiskypullon ja soodavettä kaapistaan. 

"Otetaanhan ensiksi ryypyt. Tässä onkin ollut työtä ja 
touhua koko päivän. Saako olla sikari . . . ?" 

Karma sytytti vaalean havannan ja oikaisi vioittuneen 
jalkansa uunin reunalle. 

"Kävikö neiti Virta jo toimistossanne?" hän kysyi. 

"Kyllä. En malttanut olla soittamatta Mäntykumpuun 
illalla. Ilmoitin neiti Virralle asiasta ja pyysin käymään 
täällä. Tänä aamuna neiti sitten saapuikin ja selvittelimme 
asiat toimistossani." 

"Kerroitte siis perinnöstä?" 

"Ilmoitin neiti Virralle, että hän tulee perimään lähes 
pari miljoonaa markkaa. Toinen puoli omaisuudesta jää 
tietenkin uskotun miehen hoidettavaksi, kunnes Kalle Forsblom 

on sovittanut rikoksensa. Mutta nythän on tilanne 
sikäli muuttunut, että neiti Virta perii kaiken . . . Luin 
nimittäin iltalehdistä Forsblomin murhasta ... Te kai olette 
jo ollut tutkimassa juttua rikospaikalla." 
Karma nyökkäsi. 

"Kuolinpesän omaisuus on siis nelisen miljoonaa?" 

"Suunnilleen. En tietenkään ole saanut tarkkaa arviota 
vielä kaikesta, mutta eräs asiantuntija on arvostellut Forsblomin 
itämaiset kokoelmat miljoonaksi markaksi — ulkomailla 
niistä saisi huomattavasti enemmänkin. Muuta irtainta 
ja kiinteää omaisuutta on lähes kolmen miljoonan arvosta. 
Forsblom ei siis sittenkään ollut mikään köyhä mies." 

"Entä tuo varastettu Buddhan kuva. Se ei siis sittenkään 
alentanut kokoelman arvoa ainakaan huomattavasti?" 

"Ei, sikäli kuin asiantuntijat arvostelivat. Käytin samaa 
asiantuntijaa, joka on arvostellut kokoelmaa jo aikaisemminkin, 
ja hän oli sitä mieltä, ettei varastettu kuva ollut millään 
tavoin erikoisen arvokas — kenties kymmenen, parinkymmenen 
tuhannen hintainen. Ihmeellistä onkin, miksi varas sitä 
himoitsi." 

"Kenties kuvassa oli jotakin salaista ja arvokasta", 
Karma tuumaili. "Olen joskus lukenut jumalankuvista, joiden 
sisällä on ollut miljoonien arvosta jalokiviä. Tai sitten voi 
kuvan uskonnollinen merkitys olla erikoisen suuri." 

"Niin, kukapa tietää. Kaunis perintö neiti Virralle joka 
tapauksessa jäi." 

"Ja millä tavoin neiti otti vastaan tiedon miljoonista?" 

"Neiti Virta oli suoraan sanoen järkyttynyt. Hän luuli 
aluksi, että vain pilailin hänen kanssaan." 

"Hän ei siis ole aikaisemmin tiennyt mitään äidistään?" 

"Eikä tiedä nytkään. Neiti Rökhän pyysi, ettemme 
ilmoittaisi hänen tyttärelleen totuutta." 

"Neiti Virta voi tietenkin esittää papintodistuksensa sekä 
muut tarvittavat paperit?" 

"Hän lupasi tuoda ne ensi viikolla", asianajaja sanoi. 

Herrat juttelivat vielä lyhyen aikaa ja sitten Karma soitti 
Rikostutkimuskeskukseen. 

Murha-aseesta oli kopioitu useita selviä sormenjälkiä ja 
tuntomerkkitoimiston kortiston hoitaja arveli, ettei vastaavia 
jälkiä löytynyt kokoelmista ennestään. Niin lyhyessä ajassa 
ei tietenkään ollut ehditty käydä läpi koko Galton-Henry 
järjestelmän 1024 pääluokkaa — puhumattakaan alaluokista, 
mutta kortistonhoitaja tunsi arkistonsa hyvin ja hänen 
muistiinsa oli jäänyt tuhansia sormenjälkiä. Nämä nyt 
saadut näyttivät kuitenkin olevan jotakin aivan omaa luokkaansa. 
Ruumiin sormenjäljet sensijaan oli helposti todettu 
indenttisiksi Kalle Forsblomin sormenjälkien kanssa. 

Saatuaan nämä tiedot Karma soitti poliisilaitokselle ja 
pyysi yhdistämään komissaari Hallalle. Mutta ennenkuin hän 
ehti kertoa uutistaan, Halla yllätti hänet ilmoituksellaan : 

"Fei Rudok aikoi matkustaa maasta lentokoneella. Katsoin 
kuitenkin parhaaksi keksiä eräitä verukkeita, jotta hänen 
matkansa lykkäytyi. Miehen viimeöinen poissaolohan ei ole 
selvinnyt. ,, 

"Aikoiko tiibettiläinen matkustaa. Siinä taas muuan 
uusi solmu ketjuun. Missä hän nyt on?" 

"Todennäköisesti riitelee passitoimiston herrojen kanssa. 
Keksimme nimittäin syyksi sen, ettei hänen passinsa ollut 
asianmukaisesti leimattu. Virka-aika loppuu meillä muutaman 
minuutin kuluttua eikä hän ainakaan tänään saa meiltä ' 
tarvittavaa leimaa. Mitähän, jos yrittäisitte vielä tänä iltana 
ottaa selvää Rudokin yöllisistä retkistä ... On vähän noloa 
pidättää miestä, ellei ole pätevää syytä." 

"Hyvä on. Koetan hoitaa asian ensi tilassa", Karma sanoi, 
sulkien puhelimen. 

Hotelli Atlaksen portieeri tiesi kertoa, että Mr. Rudok oli 
saapunut kaupungilta noin tunti sitten ja ollut ilmeisesti 
hyvin hermostunut. Hän oli vain lyhyesti ilmoittanut lykänneensä 

matkansa huomiseen. Pistäydyttyään huoneessa hän 
oli lähtenyt ulos. 

Valtuuksiensa nojalla Karma olisi voinut pitää kotitarkastuksen 
tibetiläisen huoneistossa, mutta hän päätti jättää 
asian tuonnemmaksi. Talo Mariankatu 98:ssa muistui 
hänen mieleensä. Siellä saattoi olla jotakin mystillistä ja hän 
suunnistautui Kruununhakaan päin. 

Ilta alkoi jo hämärtää, kun Karma tuli numero 98 :n 
pihalle. Hän pysähtyi aittarakennuksen vierelle ja katseli 
mietteissään matalaa taloa pihan perällä. Sen kaikki ikkunat 
olivat pimeinä, mutta savupiipusta kohoava heikko savu juova 
ilmaisi, että talossa asuttiin. 

Yhtäkkiä hän kuuli askelten karsketta kivitykseltä ja 
painautui luhdin varjoon. Muuan mies tuli kävellen pihan yli ja 
meni suoraan pimeän talon portaille. Hän kiskaisi soittokellon 
kahvasta ja odotti. Karma näki pienen luukun avautuvan 
ovessa ja kuuli osan keskustelusta: 

"Ottaako Petteri Suomalainen vastaan vieraita.'. .?" 

Mies luukun takaa vastasi jotakin, mutta Karma ei sitä 
kuullut. Sensijaan kantautui hänen korviinsa portailla seisovan 
sanat : 

"Yksi vain." 

Sen jälkeen ovi raottui ja mies pujahti sisään. Salpojen 
kolina ilmaisi, että ovi suljettiin taas sisäpuolelta. 

Talo alkoi kiinnostaa Karmaa entistä enemmän ja hän 
lähti piilopaikastaan etsimään toista sisäänkäytävää. Korkea 
tiilirakennus oli aivan kiinni pimeän talon seinässä. Vasemmalla 
puolen jäi aittarakennuksen ja talon väliin ahdas sola, 
joka oli täynnä kaikenlaista romua. Karma tunkeutui sinne 
ja huomasi pienen, kapean oven aivan tiilirakennuksen seinän 
vieressä. Ovi oli raollaan ja Karma tunkeutui siitä sisään. 

Vanhoille taloille ominainen homeen haju tuntui voimakkaana. 
Käytävä oli matala ja päättyi suljettuun oveen. 
Karma pani merkille, että ovi oli vuorattu ulkoapäin paksulla 
huovalla. Hän veti varovasti kahvasta ja tunsi oven antavan 

perään. Raotettuaan sitä enemmän hän näki ylös johtavat 
portaat* 

Tuokion kuunneltuaan Karma alkoi kiivetä portaita. Ne 
narahtelivat ilkeästi hänen painonsa alla. Yläkerrasta kuulsi 
heikko valo. Se tuli katossa riippuvasta, varjostetusta sähkölampusta. 
Kuusitoista porrasta astuttuaan Karma havaitsi 
olevansa pitkän käytävän eteisessä. Siellä oli molemmin 
puolin useita ovia. Näky oli tyypillinen viime vuosisadan 
loppupuolen helsinkiläisille vuokrakasarmeille : jokaisessa 
ovessa oli koristeellinen, valurautainen kirjeluukun kehys ja 
yläpeiliin maalattu huoneiston numero. 

Karma liikkui äänettömästi kuin varjo käytävässä. Hän 
totesi, että vain yhdessä, käytävän äärimmäisessä päässä olevassa 
ovessa näkyi avain. Kuunneltuaan tuokion oven takana 
hän väänsi varovasti avaimesta ja raotti ovea. Huone oli 
tyhjä ja Karma pujahti sisään. 

Se oli vanhanaikainen keittiö suurine kuparikattiloineen, 
pannuineen ja patoineen. Sinkkipellillä päällystetty tiskipöytä 
oli siivottomassa kunnossa. Sille oli lastattu koko 
joukko pesemättömiä astioita, savukkeen pätkiä ja muuta 
roinaa. Suuressa uunissa paloi tuli. Hellalla pihisi suuri vesikattila. 
Seinällä oleva kello raksutteli yksitoikkoisesti. Sen 
osoittimet näyttivät puolta kymmentä. 

Uunin vieressä oli suljettu ovi. Karma väänsi avainta ja 
astui viereiseen huoneeseen. Se oli jonkinlainen ruokasali, 
kalustettu vanhanaikaisilla huonekaluilla ja epäsiisti. 
Raskaat tummanpunaiset verhot peittivät perällä olevan oviaukon. 
Verhojen takaa kuului hiljaista liikettä. 

Karman hermot pingoittuivat ja hänen oikea kätensä 
sukelsi vaistomaisesti taskuun. Mutta ennenkuin hän ehti 
liikahtaakaan paikaltaan, kuului hänen selkänsä takaa askelia 
ja samassa tarttui luja käsi takaa päin hänen takinkaulukseensa. 

"Kuka piru sinä olet", römeä ääni sanoi. 

Karma toimi salamannopeasti. Hänen tukeva bamburuokokeppinsä 

iski yläviistoon taaksepäin. Kepin mätkähtäessä 
takanaolevan hartioihin kuului käheä kirous ja ote 
Karman niskasta heltisi. Sekunnin murto-osaa myöhemmin 
hyökkääjä totesi katsovansa uhkaavaan pistoolin piippuun. 

"Kas niin, ystäväiseni", Karma puheli lihavalle, kaljupäiselle 
miehelle, jonka luimuilevat silmät katsoivat raskaiden 
luomien alta, "sinäkö olet tämän hotellin isäntä vai . . . ?" 

Mies oli tointunut säikähdyksestään ja irvisti pahanilkisesti. 

"Mitä se sinulle kuuluu, senkin tolvana . . . Pane pian 
pois tuo pyssysi taikka soitan poliisit. Petteri Suomalainen 
on nähnyt sinunlaisiasi ennenkin . . ." 

Karma nauroi. 

"Vai sinä olet Petteri Suomalainen. Kiitos esittelystä. 
Luulenpa, että poliisit mielellään tutkivat tätä luolaasi. Siitä 
onkin jo pari vuotta, kun pelihelvettisi Töölössä lopetettiin . . . 
Lähdehän näyttelemään ^ minulle lokaaliasi." 

Miehen silmissä välähti. Hän tuijotti hetkisen Karmaan 
kuin olisi tahtonut karata tämän kimppuun, mutta pyörähti 
sitten äkkiä ympäri ja painoi verhojen kätkössä olevaa soittokellon 
nappia. 

Karman pistoolin piippu kosketti miehen rintaa. 

"Pieninkin luvaton liike ja sinulle käy huonosti, Petteri", 
hän uhkasi. "Nyt mars edelläni tuonne verhojen taakse !" 

Iso mies katsoi parhaaksi totella ja Karma hämmästyi 
nähdessään uuden huoneen. Se oli tilava, korkeakattoinen 
sali, jonka ikkunat olivat tiukasti peitetyt. Valo tuli punaisella 
himmennetyistä sähkölampuista, jotka olivat siten asetetut, 
että huoneen nurkat jäivät hyvin hämäriksi. Seinustoilla 
oli matoilla peitettyjä divaaneja ja matalajalkaisia 
pöytiä. Lattiaa peitti paksu kuviollinen matto ja seinille oli 
ripustettu itämaisaiheisia gobeliineja ja fantastisia maalauksia. 

"Kas vain ! Oopiumiluola oikein suurkaupunkien satamakorttelien 

tyyliin", Karma virkkoi. "Entä missä ovat 
asiakkaasi ?" 

Mutta ennenkuin luolan isäntä ehti vastata kysymykseen, 
Karma huomasi liikettä peräseinällä olevien verhojen takaa 
ja ryntäsi sinne, jättäen isännän yksinään. Neljä miestä oli 
vetämässä päällystakkeja ylleen. Miesten joukossa oli myös 
tiibettiläinen Fei Rudok. 

"Ei niin kiirettä, hyvät herrat", Karma virkkoi. "Järjestän 
teille vapaan autokyydin." Samalla hän alkoi väännellä 
pöydällä olevan puhelimen numerolevyä. 

"Poliisiauto saapuu muutaman minuutin kuluttua", hän 
sanoi, lopetettuaan puhelunsa. "Siirtykäähän tänne salongin 
puolelle." 

Kuulustelujen jälkeen päästettiin kolme pidätetyistä 
vapaaksi. He olivat kaikki "paremmista piireistä", joukossa 
ttinnettu taiteilija ja eräs ulkomaalainen kuuluisuus. "Isäntä 
Petteri" pistettiin ristikkojen taakse säilytettäväksi ja Fei 
Rudokia Karma alkoi kuulustella komissaari Hallan huoneessa. 

Aluksi kuulusteltava oli harvasanainen ja vastaili vältellen 
Karman kysymyksiin, mutta vähitellen hän tuli puheliaammaksi 
ja kertoi käyneensä aikaisemminkin Petterin 
"salongissa" — se oli Rudokin tietämän mukaan ainoa paikka 
Helsingissä, missä saattoi nauttia "taivaisista riemuista". 
Eräs Rapsuttajan nimellä tunnettu mies oli opastanut Rudokin 
ensi kerran taloon. Siellä oli tarjoiltu erilaisia huumausaineita 
hyvin korkeasta hinnasta ja "salongissa" oli ollut 
joskus väkeä paljonkin. 

Kuulustelujen kestäessä toi eräs etsivä huoneeseen sormenjälkien 
ottovälineot. Karma levitti telalla väriä sinkkilevylle 
ja pyysi Fei Rudokia painamaan sormen jälkinäytteensä 
kortille. Tiibettiläinen totteli nöyrästi. Kun toimitus 
oli suoritettu, Karma lähetti näytteet kopioitavaksi ja vertailtavaksi. 

"Ja kertokaapas nyt, missä te olitte viime yönä?" Karma 
jatkoi kuulusteluja. 

"Petterin salongissa." 

"Mihin aikaan poistuitte sieltä?" 

"Vähän vaille kolme." 

"Ja minne menitte sitten?" 

"Hotelliini nukkumaan. Olin hyvin väsynyt." 

"Ettekö poistunut hotellista ennen aamua?" 

"En", tiibetiläinen sanoi rauhallisesti. 

Karma katsoi miestä tiukasti silmiin. 

"Miksi valehtelette?" 

"Nukuin hotellihuoneessani", tiibetiläinen toisti. 

"Ja kuitenkin tilasitte vuokra-auton ja ajoitte sillä kaupungista. 
Mitä tekemistä teillä oli Villa cTArtemisissa kello 
kolmen ja neljän välillä aamulla?" 

Ei lihaskaan värähtänyt Fei Rudokin kasvoilla. Hänen 
katseensa näytti vain käyvän kuin terävämmäksi. 

Karma toisti kysymyksensä, mutta tiibetiläinen viivytteli 
vastaustaan. Lopulta hän virkkoi: 

"Minä olin Kauniissa huvilassa neljänkymmenen kilometrin 
päässä kaupungista. Siellä oli käynyt kuolema ennen 
minua." 

"Kertokaa, mitä näitte?" 

Tiibetiläinen kuvaili matalalla äänellä öistä retkeään. Kun 
hän oli tullut huvilaan, valot olivat olleet palamassa. Miestä, 
jota hän oli tullut tapaamaan, ei ollut näkynyt, mutta arkihuoneen 
lattialla oli lojunut verissään Murhattu mies. Säikähtäneenä 
tästä Fei Rudok oli kiiröimmän kaupalla jättänyt 
huvilan ja ajanut autolla takaisin hotelliinsa. Hänen palatessaan 
oli kello ollut kymmenen minuuttia yli viiden. 

"Ette siis koskenut ruumiiseen tai murha-aseeseen?" 

"En." 

"Tunsitteko murhatun?" 

"En katsonut häntä tarkemmin — ja mistäpä olisin tuntenut." 

"Tunnette kuitenkin erään Forsblom-nimisen miehen?" 

Tiibetiläinen nyökkäsi. 

"Oletteko tavannut miestä äskettäin?" 

"Hän soitti minulle yöllä ja pyysi tulemaan huvilaan." 

"Ja mitä asiaa miehellä oli?" 

Fei Rudok viivytti vastaustaan. Näytti kuin olisi hän 
punninnut jokaisen sanan, minkä aikoi lausua. Lopulta hän 
puhkesi puhumaan: 

"Lienee kai parasta kertoa koko juttu juurtajaksain. 
Kuunnelkaa siis : Yli kaksikymmentä vuotta sitten tutustuin 
Kuijangissa erääseen Forsblom-nimiseen pohjoismaalaiseen* 
Toimin siihen aikaan Dzu Hsin temppelin virkailijana. Forsblom 
oli miellyttävä mies ja meistä tuli hyvät ystävät. Annoin 
ystävälleni tunteja kiinan kielessä ja hän edistyi hyvin, opetin 
hänelle myöskin kotimaani Tiibetin kieltä. Ystäväni 
osoitti halua kääntyä suuren Buddhan oppiin ja minä kerroin 
hänelle Kiinan suurista profeetoista, luin hänelle Szi-Ma 
Kuangia, Kungfutsea ja Jen Seng Kungin viisauden sanoja, 
näytin hänelle Kui jängin temppelin kalleudet, muun muassa 
pienen Buddhan kuvan, ihmeitätekevän veistoksen, jota itse 
suuri Buddha on käsillään koskettanut. Tämä kuva oli jo 
vuosisatoja sitten joutunut Kui jängin temppeliin, ja se on 
kuuluisa Hongkongista Mukdeen, Ningposta Lhassaan, kaikkialla, 
missä suuri Buddha ja hänen ihmetyönsä tunnetaan. 
Alunperin se on koristanut Dhoongtse luostarin pyhää 
Uortenia Kultaisessa pagodissa, mutta sotien ja ryöstöretkien 
kautta joutunut Kui jängin temppelin aarteitten joukkoon. 
Niin, minä näytin ystävälleni myös tätä kalleutta, sillä 
hän oli innostunut Buddhan kuvista ja keräili niitä. Sitten 
eräänä päivänä todettiin arvokas kuva hävinneeksi ja kadonnut 
oli myös ystäväni Forsblom. 

Melkein kaksikymmentä vuotta minä etsin varasta ja 
kuvaa. Loppujen lopuksi sain selville, että varastettu Buddha 
oli Suomessa katalan ystäväni hallussa. Matkustin maahanne ja 
minulla oli Kuijangin temppelin papeilta valtuus hankkia pyhä 

kuva keinolla millä tahansa takaisin. Olin saanut runsaasti 
rahaa käytettäväkseni kuvan ostoon. Ellen onnistuisi sitä 
ostamaan, saisin käyttää mitä keinoja parhaaksi katsoisin. 

Ensiksi tutustuin entisen ystäväni poikaan, joka oli lurjus. 
Hän sai minulta paljon rahaa ja lupasi hankkia isänsä 
hallussa olevan Buddhan kuvan, mutta pettikin minua. Kuvaa 
en häneltä koskaan saanut. Sitten kuulin petolliset ystäväni 
kuolleen ja tutustuin erääseen mieheen, jolla on kummallinen 
nimi: Rapsuttaja. Hän lupasi hankkia minulle kuvan, jos 
maksaisirf kaksi miljoonaa maanne markkaa. 

Summa ei ollut suuri — minulla olisi ollut valtuudet 
maksaa paljon enemmänkin. Kuvailin Rapsuttajalle, millainen 
kuva oli ja hän lupasi toimittaa sen minulle. Viime yönä 
sain kuvan sitten haltuuni ja maksoin , siitä kaksi miljoonaa 
Suomen markkaa. Kallis aarteeni on nyt matkalaukussani, 
sillä tarkoitukseni oli matkustaa jo tänään, pelkäsin nimittäin 
joutuvani selkkauksiin murhatun miehen takia . . 

"Kenelle maksoitte ne kaksi miljoonaa ?" Karma kysyi. 

"Rapsuttajalle. Häneltä sain myös kuvan." 

"Missä se tapahtui?" 

"Petterin salongissa viime yönä." 

Karma siveli mietteissään otsaansa. 

"Ja kuka teille soitti sitten hotelliin?" 

"Petollisen ystäväni poika Calle Forsblom." 

"Oletteko aivan varma, että soittaja oli juuri Kalle 
Forsblom?" 

"Uskoin niin. Mies sanoi nimensä. Hän lupasi myydä 
minulle myös toiset isänsä omistamat Buddhan kuvat. Niiden 
joukossa oli muutamia melko arvokkaita. Olisin ostanut koko 
kokoelman. Siksi menin huvilaan yöllä." 

Ovelta kuului koputus ja muuan etsivä astui sisään. Hän 
tuli kirjoituspöydän ääressä istuvan Karman luo ja virkkoi 
hiljaa: 

Murha-aseessa olleet sormenjäljet ovat identtiset äsken 
saamiemme näytteiden kanssa . . ." 

XVII LUKU. 

"Juttu Fei Rudokia vastaan on esillä ensimmäisen kerran 
huomenna", komissaari Halla sanoi, "ja sikäli kun minä lakiasioita 
tunnen, tulee tiibetiläinen saamaan tuomion". 

Klaus Karma poltteli mietteissään savukettaan. 

"Niin, todisteet ovat ensiluokkaiset. Murha-aseessa on 
Fei Rudokin sormenjäljet, hän myöntää olleensa murhapaikalla 
yöllä ja lisäksi hän on itse tunnustanut, että hän oli 
huonoissa väleissä Kalle Forsblomin kanssa. En usko, että 
Kiinan konsulaatin hankkima lakimies pystyy syytettyä 
pelastamaan ennenkuin . . ." Karma lopetti lauseensa kesken 
ja puhalteli Savurenkaita kattoon. 

"Ennenkuin mitä?" Halla kysyi. 

"Ennenkuin minä olen saanut selville sen, minkä hyväksi 
olen viime päivät työskennellyt. Jos teoriani pitää paikkansa, 
tulee jutussa jymykäännös . . ." 

Komissaari siristeli silmiään. 

"Tuo iänikuinen salaperäisyytenne. Olen pitänyt teitä 
hiukan silmällä ja havainnut, että hosutte kuin palokuntalainen 
tulipalossa. Mitä teillä oikeastaan on kiikarissa?" 

"Mäntykummun mysteerin ratkaisu", Karma sanoi 
hitaasti. "Onko Rapsuttaja muuten käynyt jo puheliaammaksi?" 

"Vaikenee kuin muuri", komissaari tunnusti. "Hän ei 
kerta kaikkiaan suostu kertomaan mitään." 

"Se merkitsee sitä, että hän on saanut hyvän maksun. Ja 
Rapsuttaja on lisäksi siksi vanha tekijä, että tietää, ettemme 
voi syyttää häntä mistään. Hänellä on luja alibi murhayönä." 

"Rapsuttaja on mestari alibien järjestelyssä", Halla 

virkkoi. "Onhan todistettu, että hän oli Petterin salongissa, 
mutta missä hän oli sen jälkeen?" 
Karma naurahti. 

"Pelasi marjapussia neiti Riipan luona. Niinhän mies 
väittää ja neiti Riippa on vahvistanut asian. Vetävät molemmat 
samaa köyttä." 

Komissaari valitsi uuden sikarin laatikostaan. 

"Ja Forsblomin kuolinpesän perinnönjako on kuulemma 
parin päivän perästä", hän huomautti. "Tapasin tuomari 
Törmän tänään ja hän kertoi, että neiti Virrasta tulee piakkoin 
miljonääri." 

Karma naputteli pöydän kulmaa. 

"Niin, toiset saavat miljoonia, mutta meikäläinen pysyy 
aina köyhänä. Kunpa minullakin olisi joku rikas täti . . ." 

"So, so", Halla keskeytti. "En minä tahdo olla veroitusviranomainen, 
mutta paljonkos te perittekään siltä tädiltänne...? 
On sopimatonta, että koroillaan eläjä puhelee 
tuohon tyyliin . . ." 

Karma huokasi. 

"Ostin viimeisillä penneilläni Valtion obligaatioita . . . 
Kyllä minun pitää vähitellen ruveta jotakin ansaitsemaankin . . ." 

"Perustakaa oma salapoliisitoimisto", Halla ehdotti. 

"Niin, parempi sekin olisi kuin olla poliisien juoksupoikana. 
Minä alan olla jo vanha mies. Tytötkin tituleeraavat 
sedäksi . . ." 

"Täällä on tohtori Tuuran laatima ruumiinavauspöytäkirja 
Forsblomista, jos haluatte sitä silmäillä", komissaari 
sanoi. "Sain sen juuri tänään . . ." 

Karma teki torjuvan eleen. 

"Katselisin mieluummin tohtori Visan lausuntoa Forsblomin 
mielentilasta, ennenkuin hänet siirrettiin Mäntykumpuun." 

Halla otti hyllyltä erään asiakirjakotelon. 

"Sen pitäisi olla täällä . . . Katsotaanhan . . ." Hän selaili 

hetkisen papereita ja ojensi sitten nipun koneellakirjoitettuja 
liuskoja. Karma sytytti uuden savukkeen, kohotti viallisen 
jalkansa mukavaan asentoon ja alkoi lukea loppulausuntoa: 

"Edelläesitetyn ainehiston ja toimittamani tutkimusten 
perusteella annan minä seuraavan loppulausunnon : 
Tutkittavani tietopuolisessa sieluntoiminnassa 
ei ole hänen poliisilaitoksella pidätettynä 
ollessaan ilmennyt vajavuutta. Arvostelukyky ei ole 
tehnyt alentunutta vaikutusta. Havainto ja mieleenpainamiskyky 
ovat olleet tavalliset. Tutkittava on 
ollut orienteerattu paikkaan, aikaan ja ympäristöön 
nähden. Hämärä- ja tajuttomuustiloja ei ole havaittu. 
Mitään vaikeampia mielisairauden oireita, kuten 
aistinharhoja, harhaluuloja tai muuta sellaista ei 
myöskään ole ollut todettavissa. Tutkittava ei siis 
täällä ollessaan ole osoittanut huomattuja vesanian 
oireita. Moninkertaisena uusintarikollisena olisi 
kyseessäoleva henkilö kuitenkin alistettava perusteellisen 
tutkimuksen alaiseksi hänen mielentilaansa 
nähden . . 

Karma lopetti lukemisensa ja hypisteli kädessään olevaa 
paperia. 

"Saisinko lainata tätä joksikin aikaa?" 
"Ottakaa pois", komissaari lupasi, "kunhan toimitatte 
paperin tänne aikanaan". 

Karma pisti asiakirjan salkkuunsa ja nousi lähteäkseen. 
"Onko Kungfutsesta saatu mitään tietoja?" hän kysyi. 
Komissaari pudisti päätään. 

"Ei mitään", hän huokasi. "Mutta mitä te nyt siitä vanhasta 
höperöstä . . .?" 

Karma nyökytti salaperäisesti päätään. 

"Kungfutsen löytäminen auttaisi minua paljon", hän 
sanoi. "Kuulemiin, komissaari." 

Kun Karma puolisen tuntia myöhemmin saapui asuntoonsa, 
oli hänen työpöydällään pieni, neliskulmainen paketti. 
Postileimasta päätellen se oli pantu postiin kaupungissa 
edellisenä päivänä. Emännöitsijä oli kuitannut osoituskortin 
kuten tavallisesti Karman poissaollessa ja noutanut 
paketin. Kun Karma avasi sen, tuli esille kaksi ranteesta 
poikkileikattua ihmiskättä ; ne olivat vieretysten pahvikotelon 
pohjalla . . . 

"Teistähän on tullut oikein vakinainen asiakkaamme", 
assistentti Tukki puheli. "Ellei poliisilaitos kykene hankkimaan 
meille työtä, niin teillä kyllä näkyy riittävän, arkkitehti . . ." 

Karma tarjosi savukkeen. 

"Ja kaiken lisäksi erikoisen mielenkiintoista työtä", hän 
täydensi. "Joko käsijuttu on selvä?" 

"Siinä ei kovin paljon puuhaa ollutkaan. Forsblomin 
kädet ne ovat." 

Karma ei näyttänyt erikoisemmin hämmästyneeltä. 

"Sitä arvelinkin. Voitteko sanoa edes suunnilleen, miten 
kauan ne ovat olleet poikkileikattuina?" 

"Ainakin pari viikkoa, sanoisin minä. Oikeuskemisti; 
pystyy tietenkin antamaan pätevämmän lausunnon. Anatoomiset 
tutkimukset eivät ole meidän alaamme. Sitä minä vain 
olen ihmetellyt, miten tämä käsijuttu on mahdollinen. Forsblomin 
kuolemastahan on vasta viikon verran aikaa ja hänellä 
oli kädet kunnossa." 

"Niistä otettiin sormenjälkinäytteetkin", Karma virkkoi. 
"Onko aivan varma, että nuo irtileikatut kädet ovat kuuluneet 
Kalle Forsblomille?" 

"Ehdottomasti. Siitä ei ole pienintäkään epäilystä. 
Lähetämmekö kädet oikeuskemistin laboratorioon?" 

"Sitä tuskin tarvitaan, mutta voittehan ne siitä huolimatta 
lähettää. Virallinen raportti oikeuskemistiltä voi 
loppuselvittelyssä olla tarpeen." 

"Hyvä. Ja joko pian saamme kuulla jymyuutisen?" 
"Toivottavasti lähiaikoina", Karma sanoi vältellen. 
"Onko tiibetiläinen jo tunnustanut?" 
"Ei." 

"Mutta todisteet häntä vastaan ovat eittämättömät." 

Karma nyökkäsi hajamielisen näköisenä. Yhtäkkiä hän 
sitten näytti muistaneen jotakin ja työnsi käden povitaskuunsa. 
Hän otti muistikirjansa välistä toisen kiinalaisista 
kirjeistä. 

1 "Sanokaapas ammattimiehenä, onko tässä kirjelapussa 
oleva käsiala sama kuin käsipaketissa ollut osoite?" 

Assistentti otti paperin ja poistui viereiseen huoneeseen. 
Vähän ajan kuluttua hän palasi käärepaperi mukanaan. 

"Minun mielestäni käsiala näissä molemmissa on sama. 
Haluatteko, että suoritamme virallisen tutkimuksen?" 

"Ei tarvita. Tahdoin vain kuulla mielipiteenne ja se on 
sama kuin minunkin." 

"Tunnetteko ehkä paketin lähettäjän?" Tukki kysyi 
varovasti. 

Karma naurahti salaperäisesti. 

"Luulenpa tuntevani." 

"Onko hän murhaaja?" 

"En sano vielä." 

"Aina yhtä salaperäinen", Tukki huokasi. 
"Olenhan niinsanottu salapoliisi", Karma nauroi. 

"Teitä näkee nykyisin vain vilahdukselta", komissaari 
Halla virkkoi, tavattuaan Karman Keskuskadun kulmassa. 

Karma nuuhki pitkin siemauksin ilmaa. 

"Ja muutaman päivän kuluttua katoan Helsingistä pitkäksi 
aikaa. Luoja näkyy antavan kevään tavallista aikaisemmin. 
Haluan mennä maalle katsomaan kun voikukat 
puhkeavat kedoilla ja nauttimaan hiirenkorvalla olevien koivujen 
tuoksusta. Miten rikospoliisiasemalla muuten jaksetaan?" 

"Kiitos kysymästä. Entä itse? Näytätte aikalailla rasittuneelta." 

"Ihmekös se, kun olen hosunut viikkokauden melkein 
nukkumatta. Tulin juuri matkalta. Pistäydyin Turussa." 
"Mitä siellä?" 

"Forsblom-jutun selvittelyä vain", Karma mutisi. 

"Arvaan, että tulee uusia yllätyksiä. Ja perinnönjako on 
sitten huomenna." 

"Kuulin siitä. Huomenna on myös Fei Rudokin juttu 
esillä. Toivon saavani eräitä seikkoja selville ennen sitä." 

"Aiotteko kenties vapauttaa syytetyn . . . ?" 

"Jos löydän paremman syyllisen. Ja minulla on hyviä 
toiveita, vaikka tunnustaa täytyy, ettei tämän jutun ratkaisu 
ole helppo. Olen saanut tehdä vallan tavattomasti aivotyötä 
ja kokea jalkavaivoja." 

"Ja miten menettelemme Rapsuttajan kanssa? Onko teillä 
häntä vastaan vangitsemisen arvoisia syitä?" 

"Varmasti on. Antakaa vain miehen istua kopissa. Muutaman 
päivän kuluttua luovutan teille hänen syntiluettelonsa", 
Karma sanoi. 

He olivat ehtineet Ylioppilastalolle ja komissaari huomautti, 
että hän aikoi jatkaa matkaansa raitiovaunulla 
Töölöön. 

"Minä lähden myös kämpälleni. Tapaamme ainakin 
perinnönjaossa, ellemme ennen." 

"Onko minun läsnäoloni siellä tarpeellista?" Halla 
ihmetteli. 

Karma kohensi ulsterinsa kaulusta. 

"Saatte haltuunne todellisen syyllisen", hän virkkoi arvoituksellisesti. 

XVIII LUKU. 

Karma saapui poliisilaitokselle jo varhain aamulla, kiskoen 
raskasta matkalaukkua mukanaan. 

"Mitä ihmettä te nyt raahaatte?" etsivä Laine ihmetteli. 

Karma heitti kantamuksensa lattialle ja pyyhki hikeä 
otsaltaan. 

"Olen ollut penkomassa Rapsuttajan asunnossa ja aikamoinen 
työpaja sieltä löytyikin. Eräästä hyvinsuojatusta 
komerosta löysin ensiluokkaiset väärentäjän välineet. Niillä 
olisi voinut valmistaa vaikka pieniä seteleitä." 

"Ja ovatko ne tuossa matkalaukussa?" 

"Otin tärkeimmät kapistukset mukaani", Karma puheli. 
"Asia on nyt joka tapauksessa Rapsuttajan osalta selvä." 

"Mutta mistä häntä oikeastaan syytätte?" 

"Virallisten asiakirjojen väärennyksestä ja ehkä muustakin . . . 
Mutta tarjotkaahan minulle savuke. Omani loppuivat 
Rapsuttajan luona penkoessani." 

Etsivä täytti pyynnön ja yritti urkkia enemmän tietoja, 
mutta Karma oli harvapuheinen kuten tavallisesti. 

"Pelasin toissa yönä korsikkalaista pasianssia", hän sanoi 
savuketta tuprutellen, "ja pelini onnistui. Se merkitsee sitä, 
että myös selvitettävänäni oleva juttu menee lukkoon tänään. 
Onko komissaari jo muuten tullut?" 

"Komissaari Halla sanoi menevänsä suoraan perinnönjakoon 
Törmän toimistoon", Laine tiesi kertoa. "Sinne kai 
tekin menette, arkkitehti ?" 

Karma nyökkäsi. 

"Sitä ennen on minun kuitenkin suoritettava erinäisiä 

asioita, kaivatettava muun muassa eräs ruumis — tai kaksikin 
haudasta." 

"Forsblomko... ?" 

"Niin." 

"Mutta tohtori Tuurahan suoritti ruumiinavauksen ja 
asian piti olla selvä." 

Karma pudisti salaperäisesti päätään. 

"Ei, kyllä minun täytyy nyt lähteä. Haudankaivajat odottavat 
jo. Kuulemiin, Laine . . ." 

Vähää vaille yksitoista saapui Karma Törmän toimistoon 
ja tapasi eteisessä komissaari Hallan, joka niinikään oli juuri 
tullut. Asianajaja ohjasi vieraansa toimistonsa takahuoneeseen. 

"Voitte olla täällä kuin kotonanne", hän puheli, "vaikka 
en kylläkään käsitä, miksi perinnönjako teitä kiinnostaa, 
hyvät herrat. Olen hoitanut asian niinkuin lakimies vain voi 
tehdä ja olen iloinen saadessani tämän sotkuisen jutun pois 
päi vä j är j esty ksestä . ' ' 

Karma istahti nahkatuoliin ja sytytti savukkeen. 

"Perinnönjakohan on ikäänkuin päätepiste Mäntykummun 
murhenäytelmälle. Olen ollut jutussa kiinni alusta asti 
ja haluan nähdä myös lopun . . . Sitäpaitsi olen pyytänyt 
tänne erään vieraan, josta ette ehkä tiedä . . ." 

Ovikellon kilahdus katkaisi Karman lauseen. Tuomari 
itse kiirehti avaamaan. 

"Täällä on eräs nainen, joka kysyy arkkitehti Karmaa", 
hän sanoi, palattuaan huoneeseen. 

"Oletteko ystävällinen ja pyydätte rouvan tänne sisään. 
Hän on juuri se henkilö, josta mainitsin teille." 

Hetkisen kuluttua astui rouva Turner huoneeseen. Karma 
esitteli hänet komissaarille ja tuomarille. 

"Rouva Turner on tullut tänne minun pyynnöstäni, sillä 
hänenkin läsnäoloaan tarvitaan, ennenkuin juttu on päätöksessä. 
Olkaa hyvä ja ottakaa paikka, rouva." 

Puhelin viereisessä huoneessa soi ja tuomari poistui toimistoonsa. 
Rouva Turner istahti sohvalle ja näytti aikalailla 
hämmästyneeltä. 

"Ette ole selittänyt minulle, herra Karma, mitä tämä 
kaikki oikeastaan tarkoittaa. Olisin kovin utelias tietämään . . ." 

Karma vilkaisi kelloaan. 

"Saatte tietää aivan kohta. Ellen erehdy, niin asianomistajat 
alkavat saapua." Ovikellon kilahdus ilmaisi jonkun 
pyrkivän sisään. Karma veti välioven kiinni ja hänen kasvoilleen 
kohosi jännittynyt ilme. Toimiston eteisestä kuului 
puhelua. Kaksi vierasta tuli toimistoon. 

"Ja nyt pyydän hiljaisuutta", Karma sanoi. Kuuntelemme, 
mitä tuolla toisessa huoneessa oikeastaan tapahtuu." 

Tuomari Törmän ääni kuului selvästi : 

"Käykää istumaan, neiti, ja myös te, tohtori." 

"Mutta minähän en kuulu asianomaisiin", tohtori Tuura 
kuului sanovan. "Tulin vain saattamaan neiti Virtaa ja 
autoni odottaa kadulla . . ." 

"Toimitus ei kestä kauan. Olen järjestänyt kaikki kuntoon. 
Niin, voimmekin käydä suoraan asiaan." 

Seurasi paperien rapinaa ja sitten puhui taas tuomari 
Törmä : 

"Tässä on minulla sukuselvitys 6. pvä huhtikuuta tänä 
vuonna kuolleen liikemies August Forsblomin perillisistä. 
Forsblomilla on avioliitostaan ollut kaksi lasta, poika, Kalle 
Eemeli ja tytär, Kirsti Kaarina, jotka molemmat ovat papintodistusten 
mukaan kuolleet. Näiden lisäksi on Forsblomilla 
kuitenkin ollut ennen avioliittoaan tytär Elsa Maria, jonka 
isä on tunnustanut omakseen ja joka siis on yhtä oikeutettu 
perintöön kuin avioliitostakin syntyneet lapset . . ." 
Kuului taas paperien rapinaa ja sitten tuomari jatkoi : 
"Tässä on minulla papintodistus, jonka mukaan Elsa 
Maria Mäkinen, nykyiseltä nimeltään Virta, on edesmenneen 
Forsblomin ja hänen emännöitsijänsä Aurora Mäkisen tytär 

ja siis Forsblomin perillinen. Koska muita rintaperillisiä ei 
ole, olen minä August Forsblomin kuolinpesän valvojana 
oikeutettu julistamaan teidät, Elsa Maria Virta, isänne 
yksinoikeutetuksi perijäksi. Kuolinpesän omaisuus, joka käy 
ilmi näistä asiakirjoista, tekee yhteensä, irtaimistot ja kiinteistöt 
mukaanluettuna, kolmemil j oonaakahdeksansataatuhatta 
markkaa, josta käteistä on osa pankkitalletuksina ja 
osakkeina. Luovutan siis täten perinnön teidän haltuunne, 
neiti Virta, ja samalla pyydän lausua omasta puolestani parhaimmat 
Onnittelut . . ." 

Seurasi tuokion hiljaisuus. Sitten kuului neiti Virran 
katkonainen ääni : "Tämä oli elämäni suurin yllätys ... En 
todellakaan olisi koskaan voinut kuvitella, että minusta tulisi 
näin rikas . . ." 

"Hoidan tietenkin mielelläni raha-asioitanne, neiti", tuomari 
keskeytti. "Jos haluatte sijoittaa perimänne rahat 
edullisesti, niin . . ." 

Toimiston ovi avautui ja Karma näyttäytyi kynnyksellä. 
Hän kumarsi neiti Virralle ja tohtorille. 

"Pyydän anteeksi, että minun täytyy puuttua tähän 
perinnönjakoon, mutta olen pakotettu tekemään sen oikeuden 
ja totuuden nimessä." Hän kääntyi ja viittasi rouva Turnerille, 
joka nousi hitaasti ja astui Karman rinnalle. 

"Saanko esitellä teille oikean perillisen, todellisen Elsa 
Maria Mäkisen", kuului Karman selkeä ääni. 

Hänen sanansa vaikuttivat tyrmistyttävästi läsnäoleviin. 
Tuomari Törmä tuijotti Karmaan kuin olisi nähnyt aaveen, 
neiti Virta kalpeni ja hänen polvensa horjahtivat. Tohtori 
Tuura ehätti tukemaan häntä. 

"Mi-tä, mitä te puhutte?" sai asianajaja sanotuksi. 

Karma astui kirjoituspöydän äärelle ja osoitti sormellaan 
neiti Virtaa. "Olette petturi. Forsblomin miljoonat eivät 
milloinkaan lämmitä käsiänne, neitiseni." 

Kalpeus naisen poskilla muuttui yhtäkkiä raivon punaksi. 

"Tuomari Törmä . . . Mitä tämä häpäiseminen merkitsee . . . 

Tekö olette järjestänyt tällaisen skandaalin. Mitä 
tuolla miehellä on täällä tekemistä", hän huusi. 

"Niin, pyydän selitystä, herra Karma. Tämä menee 
todellakin jo liian pitkälle", asianajaja sanoi kyeten vain vaivoin 
hillitsemään itsensä. 

Karman kasvoille kohosi kummallinen myhäily. 

"Pyydätte selitystä. Niin, minä selitän teille, selitän koko 
tämän häikäilemättömän petoksen. Kuulkaa siis: Aurora 
Mäkisellä oli tytär, Emma Eleonora. Tämän tyttären isä oli 
muuan Virta-niminen kulkuri. Tytär kastettiin isänsä nimiin, 
vaikkei hän tietääkseni ole isäänsä koskaan nähnytkään. 
Tyttären syntymästä oli kulunut vuosi, kun Aurora Mäkinen 
tutustui August Forsblomiin ja sai paikan tämän luona. 
Vuotta myöhemmin hänelle syntyi tytär, jonka isä oli August 
Forsblom. Tytär sai kasteessa nimen Elsa Maria, mutta tunnoton 
äiti jätti lapsen kohta syntymän jälkeen lastenkotiin 
kasvatettavaksi eikä ole sen jälkeen edes viitsinyt vaivautua 
ottamaan selkoa tyttärestään, joka kantoi äitinsä nimeä 
Mäkinen. August Forsblom otti kuitenkin huolehtiakseen 
lapsesta, jonka hän myös oli tunnustanut omakseen ja oli 
maksanut emännöitsi jälleen kymmenentuhatta markkaa lapsen 
kasvatusta ja elatusta varten. Elsa Maria ei kuitenkaan 
koskaan hyötynyt näistä rahoista, sillä niillä kasvatettiin 
Aurora Mäkisen ensimmäinen tytär. Myöhemmin tuli Aurora 
Mäkinen uudelleen Forsblomin palvelukseen ja kiristi — 
taikka anasti vuosien kuluessa — lähes puoli miljoonaa markkaa 
isäntänsä rahoja. Tämän olen todennut, tarkastamalla 
Aurora Mäkisen pankkitilit viimeksikuluneiden kahdenkymmenen 
vuoden aikana. Käsitykseni on, että suurin osa näistä 
rahoista on joutunut Aurora Mäkisen tyttärelle Elsa Maria 
Mäkiselle . . ." 

Karma piti pienen tuon ja jatkoi sitten: 

"Mutta Aurora Mäkisen ahneudella ei ollut rajoja. Hän 
päätti hyötyä isännästään vielä enemmän — antaa tyttärensä 
periä August Forsblomin koko omaisuuden. Aurora Mäkisen 

aivot olivat kuitenkin liian tyhmät keksimään tarpeeksi hienoa 
anastussuunnitelmaa ja siksi puhui hän asiasta tyttärelleen. 
Tytär tuli maininneeksi puolestaan asiasta eräälle 
kolmannelle henkilölle ja tämä henkilö oli noista kolmesta 
ovelin. Hän suunnitteli Elsa Maria Mäkisen avustuksella 
hyvin taitavan ja häikäilemättömyydessä vertaansa vailla 
olevan juonen. Jos rikollinen suunnitelma olisi toteutettu, 
olisi tämä kolmas henkilö vetänyt parhaan apajan — Forsblomin 
miljoonat olisivat luonnollista tietä valuneet hänen 
taskuihinsa. Tämä henkilö, jonka nimeä en vielä mainitse, 
ryhtyi toteuttamaan rikollista suunnitelmaansa sitäkin suuremmalla 
syyllä, koska hän tarvitsi rahaa, paljon rahaa 
kevytmielisten peli velkojensa maksamiseksi. Hän ei kaihtanut 
murhiakaan suunnitelmiensa toteuttamiseksi. Hän 
varasti arvokkaan Buddhan kuvan Forsblom- vainajan kokoelmista 
ja myi sen erään avustajansa välityksellä henkilölle, 
joka maksoi siitä kaksi miljoonaa markkaa. Tämä henkilö 
oli entinen buddhalainen temppeli virkailija, Fei Rudok, joka 
nyt istuu syytettynä murhasta. Tämän kahden miljoonan 
lisäksi olisi kyseessäoleva henkilö vielä saanut välillisesti 
käsiinsä koko Forsblomin kuolinpesän jäämistön, joka — 
kuten äsken kuulimme, on lähes neljä miljoonaa markkaa. 

Kysytte ehkä, miten on mahdollista, että aivan väärä Henkilö 
voi esiintyä niin huomatun perinnön vaatijana. Yksinkertaisesti 
siten, että hänellä oli väärennetty sukuselvitys ja 
papintodistus, jossa hänen nimekseen oli merkitty Elsa 
Maria Mäkinen, nykyinen Virta. Tämän väärennetyn paperin 
oli hankkinut muuan tunnettu väärentäjä, Rapsutta jaksi 
kutsuttu rikollinen, joka parhaillaan istuu telkien takana. 
Tämä on totuus Elsa Maria Mäkisestä — totuus, jonka esillekaivaminen 
on maksanut minulle paljon työtä ja vaivaa — ja 
ennenkaikkea aivotyötä. Komissaari Halla, täyttäkää velvollisuutenne 
poliisimiehenä : vangitkaa petkuttajatar !" 

Karman lausuessa viime sanojaan y lihoi ta jatar oli lysähtänyt 
tuoliin ja peittänyt kasvonsa käsillään. 

"Julistan teidät vangituksi, neiti Mäkinen", komissaari 
sanoi, astuen naisen luo. 

Mutta asianajaja pani vastalauseensa. 

"Pyydän todistuksia. Herra Karma ei ole esittänyt mitään 
todistuksia sanojensa tueksi. Vastustan vangitsemista!" 

"Vastalausettanne ei oteta huomioon", Karma sanoi. 
"Poliisikuulustelussa tulen esittämään kaikki tarvittavat 
todistukset." 

Tohtori Tuura oli kuunnellut kalveten Karman puhetta. 

"Minä panen myös vastalauseeni neiti Virran puolesta", 
hän sanoi. "Ennenkuin hyvämaineinen kansalainen voidaan 
vangita, vaaditaan todistuksia. Onko teillä niitä, herra 
Karma?" 

"On. Tulen esittäirfään ne vielä tänä päivänä. Mutta nyt 
meillä on kiire. Aion ehtiä oikeudenistuntoon ja vapauttaa 
syyttömän miehen." 

Komissaari tarttui neiti Virran käsipuoleen. "Nouskaahan 
ylös, neiti. Lähdemme." 

"Minä tulen saattamaan autollani", tohtori sanoi. 

Karma teki torjuvan eleen. 

"Odottakaahan vielä. Asia ei ole lopullisesti selvä." 

"Niin", asianajaja myönsi pisteliäästi. "Emme tiedä 
tästä uudesta perijätärkandidaatistanne mitään." 

Karma viittasi rouva Turneriin, joka ujosti oli pysytellyt 
taka-alalla. 

"Elsa Maria Mäkinen, nykyiseltä nimeltään Turner. 
Tässä on Forsblomin ja Aurora Mäkisen tytär, jonka sydämetön 
äiti aikoinaan hylkäsi lastenkodin kasvatiksi." 

Neiti Virta loi vihaauhkuvan silmäyksen kilpailijattareensa. 
Näytti kuin hän olisi tahtonut karata toisen naisen 
kimppuun. 

"Lähtekäämme nyt vihdoinkin", tohtori hoputti. "Minulla 
on jo kiire, sillä lääkäriyhdistyksen kokous alkaa näillä 
minuuteilla. Tulin tänne saattaakseni vain neiti Virtaa . . ." 

Karma myhäili omituisesti. 

"Niin, minä aavistin, että tekin tulisitte. Onko teillä käsirautoja, 
komissaari. Murhamiestä on aina varminta kuljettaa 
kahlehdittuna. ,, 

Tohtori Tuura hypähti raivoissaan Karman kimppuun, 
yrittäen tarttua tämän kurkkuun. Nopea jiu-jitsu ote kaatoi 
tohtorin lattialle ja komissaari pujotti käsiraudat hänen ranteisiinsa. 

"Tätä minä en todellakaan odottanut. Mutta luotan teihin 
sokeasti, arkkitehti", hän virkkoi noustessaan pystyyn. 

Tuomari Törmä oli sanattomana hämmästyksestä. Hän 
vilkuili vuoronperään komissaariin ja Karmaan. 

"Ennenkuulumatonta", liän mutisi, "kerrassaan ennenkuulumatonta . . ." 

"Niin, kun olemme vapauttaneet syyttömästi syytetyn Fei 
Rudokin, saatte kuulla tämän vaiherikkaan rikoshistorian eri 
tapaukset. Takaan, että paras yllätys on vielä minun salaisuutenani . . . 
Mutta nyt meidän todella täytyy kiirehtiä . . . 
Valitan, tohtori Tuura, ettette voi olla läsnä lääkäriyhdistyksen 
kokouksessa . . ." 

Mutta vieraat olivat tuskin lähteneet, kun Törmän toimiston 
ovikello soi. Tuomari meni avaamaan. Pieni, pukinpartainen 
ukko, joka oli kääriytynyt hänelle aivan liian väljään 
ulsteriin, pujahti eteiseen. 

"Hyvää päivää, tuomari . . . Minulla olisi teille asiaa." 

Törmä katseli huvitettuna vierastaan. Karman kuvauksista 
hän arvasi, että siinä oli juuri karkuteillä ollut Mäntykummun 
hoidokki, Aron Franssila. 

"No tulkaahan tänne toimistooni", hän sanoi. 

Franssila köpitti tuomarin huoneeseen ja istahti varovasti 
syvään nahkatuoliin. 

"Minä olen Franssila, lähetyssaarnaaja Franssila", hän 
esitteli. "Olen asunut Mäntykummussa, mutta otin tässä 
tuonnottain lomaa ... Oli järjestettävä hiukan asioita." 

"Väi niin. Ja millaisia asioita sitten?" Törmä kysyi. 

Ukko pudisti päätään. 

"Ne eivät kuulu tähän. Puhun niistä tarkemmin komissaari 
Karmalle. Mutta teiltä tiedustelisin, voitteko hankkia 
minulle oppilaita? Ilmoittaisitte vaikka sanomalehdissä. 
Kyllä minä maksan sitten kulut, kun saan oppilailtani rahaa." 

"Mitä oppilaita minun pitäisi hankkia?" Törmä tiedusteli 
huvitettuna. 

"Ka, kiinankielen oppilaita. Vai epäilettekö ehkä, etten 
osaa sitä kieltä. Tahdotteko kuulla. Tien Ming te . . ." 

"Älkää hitossa. En minä sitä kuitenkaan ymmärrä", 
Törmä keskeytti. 

"Mutta oppilaita . . . Suostutteko ilmoittelemaan sanomalehdissä 
ja ..." 

"Sellainen ei oikein kuulu meidän asianajajien alaan, 
joten olisi parempi, jos . . ." 

"Mutta minä annan teille muitakin asioita hoitaaksenne. 
Tämä oppilas juttu olisi ensimmäinen", Franssila suostutteli. 

"Kyllä teidän olisi parasta kääntyä vaikkapa herra Karman 
puoleen. Hän ehkä voisi hoidella asioitanne paremmin. 
Jospa minä soitankin ja . . ." 

Franssila painoi hatun nopeasti päähänsä. 

"Ei, ei missään tapauksessa. Kyllä minä puhun itse." Ja 
hän puikki kuin pelästynyt jänis huoneesta . . . 

XIX LUKU. 

"Se oli todella merkillisin perinnönjakotilaisuus, missä 
milloinkaan olen ollut", komissaari Halla virkkoi, tarjoten 
Karmalle sikarin. 

"Ja rikosjuttu, jonka nyt teille aion kuvailla, on merkillisimpiä, 
mitä maassamme on tapahtunut — voinpa melkein 
sanoa, että se on ainutlaatuisin. Oletteko muuten koskaan 
lukenut englantilaisen Shestertonin kertomusta Pariisin 
poliisipäälliköstä, joka oli häikäilemätön suurrikollinen . . .?" 

Komissaari pudisti päätään. 

"Enpä muista lukeneeni. Mutta mitä jollakin englantilaisen 
kirjailijan jutulla on tekemistä Forsblomin murhan 
kanssa?" 

Karma tuprutteli savupilviä sikaristaan. 

"Arvelen, että tohtori Tuura on lukenut mainitsemani 
Shestertonin novellin ja siitä hän sai idean rikosta suunnitellessaan. 
Koettakaapas muuten arvata, koska Kalle Forsblom 
kuoli?" 

Komissaari näytti todella hölmistyneeltä. 

"Koskako kjioli . . . Eihän siitä ole kuin runsaasti viikko, 
kun hänet löydettiin murhattuna." 

"Erehdys. Forsblom kuoli samana yönä kuin hänen sisarensakin, 
rouva Kontio." 

"Mutta sehän on mahdotonta . . ." 

"Sanoinhan jo, että Tuura on lukenut kertomuksen Pariisin 
poliisipäälliköstä . . . Mutta näen, ettette pääse tolkulle. 
Pitää siis kertoa alusta pitäen. Kun tohtori Tuura oli päättänyt 
mennä ylihoitajatar Virran kanssa naimisiin — he 
muuten ovat olleet salakihloissa jo kuukauden verran, tohtori 

---152---

oli laatinut perusteellisen suunnitelman niiden tietojen 
perusteella, jotka hän oli saanut morsiameltaan ja tämän 
äidiltä. Vanha Forsblom oli ensiksi raivattava pois tieltä. 
Eräänä päivänä tapasivat neiti Virta, tohtori Tuura ja vanha 
Forsblom toisensa hotelli Atlaksen ravintolassa. Tohtori 
tarjosi runsaasti juotavia, ja kun ravintolan sulkemisaika 
läheni, lähtivät kaikki kolme tohtorin autolla Pajulammelle. 
Tiedän tapahtumat tähän saakka, koska olen kuulustellut 
Atlaksen tarjoilijoita. Emännöitsijälle oli puhelimitse ilmoitettu 
vieraiden tulosta ja ryypiskeleminen jatkui Forsblomin 
huoneessa. Mutta mitä sitten yöllä tapahtui, voin vain kuvitella. 
Vanha Forsblom kuoli — kellomäärää emme tiedä — 
emme sitäkään, miten hän kuoli. Ruumista tutkinut tohtori 
ei löytänyt mitään rikokselliseen viittaavaa, ja uskon, ettei 
sellaista löydetä, vaikkapa suoritetaän uusi tarkastus. Tohtori 
on voinut käyttää tuota vanhaa ja hyväksitodettua temppua, 
ruiskuttaa ilmaa tajuttoman miehen suoniin . . . Niin, 
Forsblom kuoli, ja emännöitsijä kertoi uskottavalta kuulostavan 
jutun vanhan juopon kuolemasta. 

Näinollen oli siis neiti Virrasta tullut osakas Forsblomin 
perintöön, mutta siinä oli kaksi muutakin osakasta, nimittäin 
Forsblomin lapset, Kalle Forsblom ja mielisairaalassa hoidettavana 
oleva rouva Kontio. Olen haastatellut poliisilääkäriä 
ja hän kertoi, että tohtori Tuura ehdotti Forsblomin siirtämistä 
Mäntykumpuun, koska hän muka halusi tehdä eräitä 
tieteellisiä tutkimuksia Forsblomin tyyppisen rikollisen 
suhteen. Siirto kävi helposti päinsä, vaikka poliisilääkärin 
antamassa loppulausunnossa sanotaankin, ettei Forsblomissa 
ole havaittu mitään erikoisia mielisairauden oireita — tämä 
oli muuten eräs niistä seikoista, jotka myöhemmin vahvistivat 
epäilyksiäni tohtori Tuuran syyllisyydestä. 

Sitten tuli tuo kohtalokas yö, jolloin tohtori Tuura neiti 
Virran avustuksella päätti toteuttaa rikossarjan toisen vaiheen. 
Tohtori oli poistuvinaan tavalliseen aikaan sairaalasta, 
mutta hän palasi ruumishuoneen kautta hissillä takaisin ja 

murhasi rouva Kontion ja Kalle Forsblomin sillä aikaa, kun 
ylihoitajatar istui erään sairaanhoitajattaren kanssa kahvilla. 
Hän kuljetti Forsblomin ruumiin hissillä alas ja siirsi sen 
ruumishuoneen vieressä olevaan autioon leikkaushuoneeseen, 
lukiten huoneen oven. Sitten pukeutui hän hoitolan pukuun, 
otti päällystakin ylleen ja rikottuaan ruumishuoneen ikkunan, 
meni odottamaan autobussia tien varteen. Hän hyppäsi autobussiin, 
ajoi sillä jonkin matkaa ja karkasi sitten maksamatta. 
Hän juoksi tarkoituksella auton valojen ohi, jotta 
kuljettaja" näki tohvelien ja alushousujen vilkahtavan sadetakin 
alta. Kuljettaja luuli tietenkin, että siinä oli joku 
karkuri Mäntykummusta ja teki asiasta ilmoituksen. Neiti 
Virta vastasi kuitenkin, ettei ketään ollut karannut. 

Tohtori palasi kiertoteitse takaisin ja soitti neiti Virralle 
merkiksi, että hän oli palannut ja murha voitiin havaita. 
Neiti Koski oli ylihoitajattaren huoneessa silloin, kun puhelinsoitto 
tuli, ja kohta sen jälkeen naiset totesivat murhan 
tapahtuneeksi ja Forsblomin 'karanneeksi'. 

Jotta Forsblomin karkaaminen todella näyttäisi uskottavalta, 
ajoi tohtori eräänä yönä autollaan Leppäselkään ja 
järjesti siellä varkauden. Hänellä oli mukanaan Forsblomin 
ruumiilta leikkaamansa kädet, joilla hän paineli Forsblomin 
sormenjälkiä rikospaikalle. Temppu kävi täydestä. Me kaikki 
uskoimme, että Forsblom oli todella karkuteillä ja tehnyt 
tökerön varkauden. 

Niihin aikoihin aloin minä kuitenkin epäillä jotakin olevan 
vinossa. Varkaus tapahtui aivan päinvastaisella, suunnalla 
kuin missä Forsblomin olisi pitänyt olla, jos hän olisi 
paennut junalla, kuten otaksuttiin. Selvät rikospaikalle jääneet 
sormenjäljet herättivät myös epäluulojani, vaikken vielä 
silloin aavistanutkaan totuutta. 

Aron Franssilan käyttäytymisessä ja karkaamisessa oli 
myös jotakin omituista. Hänen jättämänsä kiinankielinen 
kirjelippu viittasi kostoon. Ketä Franssila tarkoitti? Kenen 
puolesta hän tahtoi kostaa? Uskoin jo silloin, että Kungfutse 

tiesi enemmän kuin halusi puhua ja ettei hän ollut lainkaan 
tyhmä. Hän oli selvillä asioista, mutta ei uskaltanut 
tai ei tahtonut puhua, vaan päätti ratkaista arvoituksen 
omin päin. Siksi hän karkasi. 

Tohtorin suunnitelmat olivat tähän saakka toteutuneet 
mainiosti. Molemmat perilliset olivat poissa pelistä, mutta 
jotta neiti Virta saisi koko perinnön, täytyi Forsblomin 
kuolla myös virallisesti. Tarvittiin kuitenkin murhamies, 
joka saisi syyn niskoilleen. Sopivaksi henkilöksi tohtori 
havaitsi Fei judokin, johon hän oli tutustunut avustajansa 
Hapsutta j an kautta, ja niin päätti tohtori lyödä kaksi kärpästä 
yhdellä iskulla, saada muutamia miljoonia ylimääräistä 
ja tehdä tiibetiläisestä syntipukin. 

Ollessani tuomari Törmän kanssa Pajulammella, tohtori 
tai Hapsutta ja — en tiedä vielä varmaan kumpiko, suoritti 
arvokkaan Buddhan kuvan varkauden, ja samalla sain minä 
hiekkapussista kallooni. Sitten alkoi Hapsutta ja hieroa kauppoja 
Fei Rudokin kanssa. 

Mutta tohtori oli varovainen ja kaukonäköinen herra. Hän 
tahtoi saada eräitä henkilöitä uskomaan, että Forsblom eli ja 
piileskeli poliiseja. Valepukuisena hän kävi neiti Riipan 
luona ja kertoi terveisiä Forsblomilta, antoipa hänen nimissään 
tytölle vielä rahaakin. Saatuani tietää vierailusta Riipan 
luona, luulin, että siellä käynyt mies oli tiibetiläinen. Siksi 
annoin varjostaa Riippaa ja myös Fei Rudokia. Niin tultiin 
sitten ajankohtaan, jolloin tohtori katsoi olevan sopivan hetken 
Forsblomin viralliselle kuolemalle. Vielä edellisenä päivänä 
hän käytti neiti Riippaa autollaan Villa d'Artemisissa 
ja uskotteli tytölle, että Forsblom muka oli piileskellyt huvilassa. 
Tätä ennen hän oli varastanut vanhan Forsblomin 
kokoelmiin kuuluneen kiinalaisen veitsen, johon Rapsuttaja 
hankki Fei Rudokin sormenjäljet Petteri Suomalaisen 
oopiumiluolassa, tiibetiläisen ollessa tajuttomana oopiumin 
poltosta. Samassa paikassa tapahtui myös Buddhan kuvan 
kauppa. Rapsuttaja antoi kuvan tiibetiläiselle ja sai tältä 

kaksi miljoonaa markkaa seteleissä, jotka rouva Turner 
pahaa aavistamatta oli vaihtanut Rudokin sekeillä eri pankeista. 
Tohtori oli siis saanut kaksi miljoonaa ylimääräistä, 
ja kohta hän uskoi morsiamensa kautta saavansa koko August 
Forsblomin perinnön. 

Niin olemmekin sitten tulleet murhayöhön. Edellisenä 
päivänä oli Mäntykummussa kuollut eräs mieshoidokki — 
kuollut tai murhattu samalla tavalla kuin vanha Forsblomkin. 
Näin oli tohtorilla tarvittava ruumis, sillä Kalle Forsblomin 
silvotun ruumiin oli tohtori neiti Virran avustuksella sullonut 
samaan arkkuun rouva Kontion kanssa. Kaivatin arkun ylös 
ja löysin sieltä päättömän ja kädettömän Forsblomin ruumiin . . . 
Niin, siis tohtori kuljetti autollaan ruumiin Villa 
d'Artemisiin. Samalla hänellä oli mukanaan myös Forsblomin 
pää, jonka hän sijoitti ruumiilta leikkaamansa pään 
paikalle, kätkien ruumiin oikean pään jonnekin. 

Fei Rudok hälytettiin vuoteestaan huvilaan "ostamaan 
toisia kuvia". Pahaa aavistamatta tiibetiläinen lähtikin paikalle, 
mutta kauhistui nähdessään murhatun miehen ja 
pakeni. Kuten tiedämme, hän aikoi seuraavana päivän matkustaa 
maasta. 

Tohtori Tuura järjesti asiat siten, että sai olla mukana 
ruumista 'tuntemassa' ja! varmuuden vuoksi hän otti siltä 
vielä sormen jälkinäytteetkin. Tämä oli kaukonäköisesti harkittu 
teko, sillä olisihan voinut käydä siten, että joku rikospoliisin 
miehistä olisi ottanut ruumiin sormen jälkinäytteet 
ja ne eivät tietenkään olisi vastanneet Kalle Forsblomin 
sormenjälkiä. Minä itse näin, kun tohtori painoi sormenjäljet 
paperille, mutta en huomannut sitä, että hän taitavasti vaihtoi 
lapun jo aikaisemmin valmistamaansa lappuun, jossa oli 
oikean Forsblomin sormenjäljet. Niin oli Kalle Forsblomin 
henkilöllisyys pätevästi todistettu. 

Mutta jo niihin aikoihin olivat epäilykseni heränneet 
hyvin voimakkaina. Katsellessani silvottua ruumista, tuli 
mieleeni Shestertonin kertomus Pariisin poliisipäälliköstä, 

joka niinikään vaihtoi murhaamansa miehen pään. Kun tohtori 
lisäksi alkoi todistella, miten mielisairas voi saada äkillisiä 
murhanhimon puuskia, jolloin hän saattaa olla hyvin eläimellinen, 
vahvistuivat epäluuloni yhä. Aloin työskennellä 
aivan määrätyn teorian mukaan, lähtien siitä, että tohtori 
Tuura oli rikollinen. 

Onnistuin saamaan monelta taholta tukea teorialleni. Sain 
tietää tohtorin hillittömästä pelihimosta ja hänen huonoista 
raha-asioistaan. Yövartija Kivi ja neiti Koski kertoivat huomioitaan 
tohtorin ja ylihoitajattaren suhteista. Neiti Koski 
oli muun muassa yllättänyt kerran tohtorin, kun tämä oli 
suudellut ylihoitajatarta. 

Sitten ilmoittautui Aurora Rök ja kertoi tarinansa. Tunnustan 
suoraan, etten uskonut sitä, vaan aloin penkoa Rökin 
menneisyyttä. Sain tietää hänen ensimmäisestä lapsestaan 
ja niin sain selville, kuka neiti Virta todellisuudessa oli. 
Käymällä lastenkodissa, minne Forsblomin lapsi aikoinaan 
oli jätetty, sain eräitä vihjeitä, jotka johtivat rouva Turnerin 
jäljille. Onnistuin todistamaan, että rouva Turner oli oikea 
perillinen ja neiti Virta petturi. Kun sitten sain salaperäisen 
paketin, joka sisälsi Kalle Forsblomin kädet, oli asia selvä. 
Arvasin, että Kungfutse oli löytänyt kädet jostakin tohtorin 
kätköistä ja lähetti ne minulle kuin osviitaksi. Tohtorin palvelijalta 
sain kuulla, että tohtorilla oli kotonaan jääkaappi, 
joka viime aikoina oli pidetty lukossa. Arvasin, missä Forsblomin 
silvottuja ruumiinosia oli säilytetty . . . 

Loppujen lopuksi luin vielä poliisilääkärin antaman lausunnon 
Forsblomin mielentilasta ja vertasin sitä kertomukseen, 
jonka tohtori Tuura oli tehnyt. Oli helppo huomata, 
että tohtori Tuura oli tarkoituksella tahtonut tehdä Kalle 
Forsblomista murhanhimoisen mielisairaan, saadakseen 
rouva Kontion murhan näyttämään luonnolliselta ja uskottavalta. 
Kungfutsen, originellin ukkomme harharetket ovat 
myös päättyneet. Hän oli raastupaan lähdettyämme ilmoittautunut 
tuomari Törmän toimistossa ja pyytänyt, voisiko 

tuomari hankkia hänelle oppilaita . . . Kungfutse aikoo kuulemma 
ruveta kiinankielen opettajaksi. Ja nyt tiedättekin 
sitten koko totuuden. Sellainen oli Mäntykummun mysteeri . . ." 

Komissaari karisti sikaristaan tuhkan ja katsoi ihaillen 
Karmaan. 

"Te olette mestari, mutta jos julkaisette kertomuksen 
tästä jutusta, sopisi sille minun mielestäni paremmin 
nimeksi : Kiinalainen mysteeri . . . Eikö kuulostaisikin 
hienolta. .*.?" 

Karma nyökkäsi nauraen. 

"Sovitaan vain siten ja juttu onkin minun osaltani päättynyt. 
Tiibetiläinen on vapautettu ja matkustaa Buddhan 
kuvineen kaukaiseen kotimaahansa, rikollinen kolmikko : 
tohtori, hänen morsiamensa ja morsiamen äiti ovat lukkojen 
takana ja rouva Turner pääsee nauttimaan isänsä miljoonista . . 

OUTSIDER: 

KIINALAINEN 
MYSTEERI 

Outsiderin salapoliisiromaanit ovat 
saavuttaneet koko kansan, mutta erikoisesti 
rintama jermujen jakamattoman 
suosion. Eikä ihme, sillä onhan 
Outsider alallaan ehdottomasti omaa 
luokkaansa. 

Uuden teoksen juoni alkaa kehittyä 
mielisairaalan kammottavassa ympäristössä. 
Tapahtuu julma murha, 
johon syylliseksi epäillään murhatun 
naisen veljeä. Tämän luullaan tavoittelevan 
rikkaan isänsä perintöä, joka 
mm. käsittää suuret kokoelmat 
Buddhan kuvia. Juttuun on sekaantunut 
mielisairaalan lääkärin ja ylihoitajattaren 
lisäksi laitoksessa asuva vanha, 
kiinaa taitava mies sekä muuan tiibetiläinen, 
jonka puuhat ovat arveluttavan 
salaperäisiä. Epäilty murhaaja 
murhataan ja yhä uusia henkilöitä 
kietoutuu vyyhteen. Sen aukaisemisen 
on Karma ottanut tehtäväkseen 
ja pian on koko yllättävästi 
päättyvä juttu selvitetty. 

»Kiinalainen mysteeri» on täynnä 
päätähuimaavia seikkailuja, odottamattomien 
sukusuhteiden paljastumista» 
häikäilemätöntä rikollisuutta ja kiinalaista 
salaperäisyyttä. 

OTAVA 

UUSIA 
OUTSIDERIN 

romaaneja on tulossa! 

• Aavelaiva 

• Pietari Suuren testamentti 

• Pirunsaaren vanki 
n:o 113 

• Patarouva ja ruutukuningas 

OTAVA 

Lukijain mielipiteitä 

* Karma-sarja 

Outsiderin romaanit ja niiden älykäs ja omaperäinen sankari, 
arkkitehti-salapoliisi Klaus Karma ovat saavuttaneet suunnattoman 
yleisönsuosion ja saaneet osakseen yksimielisen kiittäviä lehtiarvosteluja. 

Maisteri E. Parikka kirjoittaa Karjalassa: 

» Outsiderillä on jo tunnettu nimi — jopa maamme rajojen 

ulkopuolellakin — ja hänen romaaniensa lukeminen saa lukijan varsin 
pian vakuutetuksi siitä, että tekijä osaa ammattinsa » 

Turun Sanomien arvostelija: 

»Ainakin hänen tähän mennessä ilmestyneet Karma-sarjan romaaninsa 
ovat olleet niinhyvin yllätyksiä tarjoavan juonen sommittelun 
kuin luistavan kerronnankin puolesta täysin alan tunnustettuihin ulkomaisiin 
romaaneihin verrattavia. Ja voisipa miltei väittää näin suomalaiselta 
näkökulmalta katsoen niiden eräissä suhteissa menevän ulkomaisten 
edellekin. Sillä Outsider osoittaa näissä romaaneissaan, kuinka 
jännittävän salapoliisitarinan voi uskottavasti sijoittaa meikäläiseenkin 
ympäristöön ja vieläpä niin, että se /todella pystyy kiinnostamaan 
lukijaa ja tarjoamaan hänelle toivottua jännitystä.» 

Ltf/ö-lehti: ^\ 

»Kokonaisuudessaan sarja on todellinen helmi suomalaisten — ja 
miksei myös ulkomaisten — salapoliisiromaanien joukossa. Uskomme 
sarjalla tulevan olemaan suuren menestyksen, joka sille kyllä kohtuuden 
nimessä kuuluu.» 

Kansan Lehti: 

»Karma-sarjan teokset vetävät vertoja parhaille ulkomaalaisille 
tuotteille, sillä kirjoittaja osaa ammattinsa.» 

OTAVA 


